Education in 211 million rufiyage project thah contractorunnaai havaalukohfi\nމިއަދު ރައީސް އޮފީހުގައި އެ މިނިސްޓްރީން ބޭއްވި ނޫސްވެރިންގެ ބައްދަލުވުމުގެ ތެރެއިން-- ފޮޓޯ: އެޑިއުކޭޝަން މިނިސްޓްރީ\nއެޑިއުކޭޝަނުން 211 މިލިޔަން ރުފިޔާގެ ޕްރޮޖެކްޓްތައް ކޮންޓްރެކްޓަރުންނާ ހަވާލުކޮށްފި\nއެޑިއުކޭޝަން މިނިސްޓްރީގެ ޕަބްލިކް ސެކްޓާ އިންވެސްޓްމެންޓް ޕްރޮގްރާމް (ޕީއެސްއައިޕީ) އަށް މި އަހަރުގެ ބަޖެޓުގައި ކަނޑައަޅާފައިވާ 246 މިލިއަން ރުފިޔާގެ ތެރެއިން 211 މިލިއަން ރުފިޔާގެ ޕްރޮޖެކްޓްތައް މިހާރު ކޮންޓްރެކްޓަރުންނާއި ހަވާލުކޮށްފައިވާ ކަމަށް އެ މިނިސްޓްރީން ބުނެފި އެވެ.\nރައީސް އޮފީހުގައި މިއަދު ބޭއްވި ނޫސްވެރިންގެ ބައްދަލުވުމެއްގައި އެޑިއުކޭޝަން މިނިސްޓްރީގެ ސްޓޭޓް މިނިސްޓަރު އަހުމަދު ރިޔާޒް ވިދާޅުވީ ގިނަ ޕްރޮޖެކްޓް ތަކަށް އިއުލާން ކުރެވި ކޮންޓްރެކްޓަރުންނާއި އެ މަސައްކަތްތައް ހަވާލުކޮށްފައިވާ ކަމަށެވެ.\nމިއަހަރުގެ ތެރޭގައި ސަރުކާރުން، އެޑިއުކޭޝަން މިނިސްޓްރީގެ 37 މަޝްރޫއަކާއި އަދި އިންޑިއާ ސަރުކާރުގެ ހިލޭ އެހީގެ ދަށުން ތިން މަޝްރޫއެއް ހިންގުމަށް ވަނީ ހަމަޖެހިފަ އެވެ.\nސްޓޭޓް މިނިސްޓަރު ރިޔާޒް ވިދާޅުވި ގޮތުގައި މަޝްރޫއުތަކުގެ ތެރޭގައި ހިމެނެނީ 253 ކްލާސްރޫމުގެ މަސައްކަތާއި، 22 މަލްޓިޕާޕަސް ހޯލާއި، ހަތަރު ލައިބްރަރީ، 16 ސްޓާފް ރޫމާއި، 15 ސައިންސް ލެބާއި، 362 ދަރިވަރުންގެ ފާހާނާ އަދި ހާއްސަ އެހީއަށް ބޭނުންވާ ކުދިންގެ 45 ފާހާނާގެ މަސައްކަތެވެ.\nއަދި ސްކޫލްތަކަށް ބޭނުންވާ އުމްރާނީ މަސައްކަތުގެ ވަސީލަތްތަކުގެ ތެރެއިން 215 ވަސީލަތުގެ މަޝްރޫއުވެސް ހިމެނެއެވެ.\nތައުލީމީ ދާއިރާގެ 40 މަޝްރޫއުތަކުގެ ތެރެއިން މިހާރު 13 މަޝްރޫއެއް ކޮންޓްރެކްޓަރުންނާއި ހަވާލުކުރެވި މި މަހުގެ ފަހުކޮޅު އުމްރާނީ މަސައްކަތްތައް ފެށިގެންދާނެ ކަމަށްވެސް ނޫސްވެރިންގެ ބައްދަލުވުމުގައި އެބޭފުޅާ ފާހަގަކޮށްލެއްވިއެވެ.\nއަދި އަށް މަޝްރުއެއްގެ ރިސައިން މަސައްކަތްތައް ދަނީ ކުރިއަށް ދަމުންނެވެ.\nއެ 13 މަޝްރޫއަށް 113 މިލިއަން ރުފިޔާ ހަރަދުވާނެ ކަމަށާއި ބާކީ ހުރި މަޝްރޫއުތަކަށް 300 މިލިއަން ރުފިޔާ ހޭދަވާނެ ކަމަށް ލަފާ ކުރެވޭ ކަމަށްވެސް އެބޭފުޅާ ވިދާޅުވިއެވެ.\nއިތުރަށް ވާހަކަދައްކަވަމުން މިނިސްޓަރު ރިޔާޒް ވިދާޅުވީ ދަރުމަވަންތަ ސްކޫލާއި ހުޅުމާލޭ ދެވަނަ ފިޔަވަހީގެ މަސައްކަތް ކުރިޔަށް ގެންދިޔުމަށް ހަމަޖެހިފައިވާ ކަމަށެވެ.\nދަރުމަވަންތަ ސްކޫލް އިމާރާތް ކުރަން ހަމަޖެހިފައިވަނީ ވިލާ ކޮލެޖް ކުރިމަތީގައި އޮތް ހުސް ބިމުގައެވެ.


ކޯވިޑް-19 : ކޯޓު އަމުރެއްގެ ދަށުން އޮސްޓްރިއާ މީހަކު ކަރަންޓީނުކޮށްފި ކޯވިޑް-19 : ކޯޓު އަމުރެއްގެ ދަށުން އޮސްޓްރިއާ މީހަކު ކަރަންޓީނުކޮށްފި\nކޯވިޑް-19 : ކޯޓު އަމުރެއްގެ ދަށުން އޮސްޓްރިއާ މީހަކު ކަރަންޓީނުކޮށްފި\nފުލުހުން މާލޭގެ މަގުތަކުގައި ޙަރަކާތްތެރިވަނީ - ފޮޓޯ: މުޙައްމަދު ވަޙީދު / ޕީއެސްއެމް ނިއުސް\nރާޢްޖޭގައި ކަރަންޓީން ފެސިލިޓީއަށް ދާން ދެކޮޅުހެދި އޮސްޓްރިއާ ރައްޔިތަކު ކަރަންޓީން ފެސިލީޓީއެއްގައި ބަންދުކުރުމުގެ އަމުރެއް ސިވިލްކޯޓުން ނެރެފިއެވެ.\nމިއީ މިފަދަ އަމުރެއް ސިވިލް ކޯޓުން ނެރުނު ތިން ވަނަ ފަހަރެވެ. އަދި ބިދޭސީއެއްގެ މައްޗަށް މިފަދަ އަމުރެއް ނެރުނު ފުރަތަމަ ފަހަރެވެ. އާންމު ސިއްހަތުގެ ކުއްލި ނުރައްކަލު ހާލަތުގައި އަމުރަށް ކިޔަމަން ނުވި3ދިވެއްސަކު މިމަހުގެ 20 އަދި 26 ވަނަ ދުވަހު ކޯޓު އަމުރެއްގެ ދަށުން ކަރަންޓީން ފެސިލިޓީއަށް ގެންގޮސްފައިވެއެވެ.\nމާލެއިން ނުވަތަ ރާއްޖޭގެ އެހެން ރަށަކުންވެސް މީހުން ކަރަންޓީނަށް ގެންދަން ނިންމައި އެކަން އަންގަނީ ކޯވިޑް-19ގެ އަލާމާތްތަކެއް ހުރުމުން ނުވަތަ ކޮންޓެކްޓް ޓްރޭސިންގެ ތެރެއިން ބަލި ހުރިމީހަކާއި ދިމާވެފައިވާކަން އެނގިފައިވާ މީހުންނެވެ. ކޯވިޑް-19ގެ ޙާލަތާއި ގުޅިގެން ރާއްޖޭގައި އާންމު ސިއްހަތުގެ ކުއްލި ނުރައްކަލުގެ ހާލަތު އިއުލާން ކުރެއްވީ އާއްމު ސިއްޙަތުގެ ރައްކާތެރިކުރުމާބެހޭ ޤާނޫނުގެ ދަށުންނެވެ. ކޯވިޑް-19 ގެ މިހާލަތުގައި މިފަދަ މައްސަލަތަކުގައި ކޯޓު އަމުރު ނެރުއްވާނެގޮތުގެ އުސޫލެއް ވަނީ ކަނޑައަޅާފައެވެ.\nކޯޓު އަމުރެއްގެ ދަށުން ބިދޭސީއަކު ކަރަންޓީން ފެސިލިޓީއަށް ގެންގޮސްފައިވާއިރު، ކޯވިޑް-19 އިން ރައްކާތެރިވުމަށް އަޅަމުންދާ ފިޔަވަޅުތަކާއެކު މިހާރު މޮނިޓަރިންގްއަށް ލާފައިވާ ކުޅުދުއްފުށި ސިޓީއަށް ހުއްދައަކާއި ނުލާ އަރަން އުޅުނު2މީހަކު ރޭގެ ވަގުތެއްގައު ވަނީ ހައްޔަރުކޮށްފައެވެ\nއާންމު ސިއްޙަތުގެ ކުއްލި ނުރައްކަލުގެ ޙާލަތު އިއުލާންކޮށްފައިވަނިކޮށް މި ދެ މީހުން ކުޅުދުއްފުށި ސިޓީއަށް އަރަން މަސައްކަތްކޮށްފައިވަނީ، ކެނޯއެއްގައި އައިސް އެ ސިޓީގެ އެއަރޕޯޓްކައިރިންނެވެ. މި މައްސަލައިގައި ހައްޔަރުކޮށްފައިވަނީ 21 އަހަރުގެ ފިރިހެނަކާއި 28 އަހަރުގެ ފިރިހެނެއްކަމަށް ފުލުހުން ވިދާޅުވިއެވެ.\nމީގެ ކުރިންވެސް ކުޅުދުއްފުށި ސިޓީއަށް ކެނޯއެއްގައި ގޮސް އަރަން އުޅުނު ބަޔަކު ހަމަ އެ ސަރަހައްދުން ހައްޔަރުކޮށްފައިވެއެވެ. އެފަހަރު ހައްޔަރުކޮށްފައިވަނީ ހދ. ނޮޅިވަރަންފަރުން ކުޅުދުއްފުށި ސިޓީއަށް އަރަން މަސައްކަތް 23 އަހަރުގެ ފިރިހެނަކާއި، 30 އަހަރުގެ ފިރިހެނެކެވެ.\nވަކިގޮތެއް އަންގަންދެން ޒަރޫރީ ބޭނުމެއްގައި ނޫނީ މާލެ، ވިލިމާލެ، ހުޅުމާލެ ފިޔަވައި ރާއްޖޭގެ އެއްރަށުން އަނެއް ރަށަށް ދަތުރުކުރުން ހުއްޓައިލުމަށް ޑިރެކްޓަރ ޖެނެރަލް އޮފް ޕަބްލިކް ހެލްތު ވަނީ އަމުރުކުރައްވާފައެވެ. މިޙާލަތުގައި، ރައްޔިތުންނަށް ބޭނުންވާ ކާބޯތަކެއްޗާއި އެނޫންވެސް ޒަރޫރީ ތަކެތި ފޯރުކޮށްދިނުމުގެ މަސައްކަތް، ލޯކަލް ކައުންސިލްތަކާއި ކަމާބެހޭ އިދާރާތައް ގުޅިގެން ވިލަރެސްކުރުމަށްވެސް ޑިރެކްޓަރ ޖެނެރަލް އޮފް ޕަބްލިކް ހެލްތު މައިމޫނާ އަބޫބަކުރު ވަނީ އަންގަވާފައެވެ.


ރޯދައަށް ބޭނުމީ ރަށަށް ދާން | Jazeera\tރޯދައަށް ބޭނުމީ ރަށަށް ދާން - Jazeera\nރޯދައަށް ބޭނުމީ ރަށަށް ދާން\nއާމިނަތު އަޙުމާ April 30, 2019 72 views0\nރަމަޟާންމަހަކީ މުސްލިމުންނަށް އަންނަ އެންމެ ޚާއްސަ އެއް މައްސަރެވެ. އެއްގޮތަކަަށްވުރެ ގިނަ ގޮތްގޮތުން މި މައްސަރަކީ މުސްލިމުންނަށް މުޅި އަހަރުގައިވެސް އަންނަ އެންމެ އުފާވެރި އަދި ހިތްހަމަޖެހުން ލިއްބައިދޭ މަހެވެެ. ދިވެހިންނަކީ ސައްތައިން ސައްތަ މުސްލިމް ގައުމެއް ކަމުން ރަމަޟާން މަސް ނުވަތަ ރޯދަ މަސް ދިވެހިންނަށް ވެގެންދާނީ އެހެން މަސްތަކާއި ތަފާތުވާ، ހުރިހާ ގޮތަކުން ޚާއްސަވެގެންވާ ދުވަސްވަރަކަށް ކަން ޔަގީނެވެ. މި ހުރިހާ ގޮތަކުންވެސް ރަމަޟާންމަހުގެ އުފަލާއި ހިތްހަމަޖެހުން އެންމެ އެކަށީގެންވާ މިންވަރަށް ނުލިބޭނީ ރަށާއި ނުވަތަ އާއިލާއާއި ދުރުގައި ރޯދަމަސް ހޭދަކުރަން ޖެހޭ މީހުންނެވެ.\nއިޖުތިމާއީ ގޮތުން ވިސްނާނަމަ ރަމަޟާން މަހަކީ މުސްލިމުން އެއްބަޔަކު އަނެއް ބަޔަކާ ގުޅުން ބަދަހިކުރާ މަސްތަކުގެ ތެރެއިން އެެއް މަހެވެ. އޭގެ ތެރޭގައިވެސް ޚާއްސަކޮށް އާއިލާގެ މެންބަރުން އެއްބަޔަކު އަނެއް ބަޔަކާއި އޮންނަ ގުޅުން އެންމެ ވަރުގަދަވުމަށް މެދުވެރިކުރުވާ ދުވަސްވަރެއްކަމަށް ރަމަޟާން މަސްވެއެވެ. އޭގެ އެންމެ މައިގަނޑު ސަބަބަކީ ރަމަޟާން މަހުގައި އަބަދުވެސް އެންމެން އެއް ސުފުރާ މަތިން ބައްދަލުވެ ވާހަކަދައްކައި ހެދުމެވެ. ގިނަ ދިރާސާތަކުން ދައްކާގޮތުގައި އެއް ސުފުރާ މަތިން ކެއުމަކީ އާއިލާގެ މީހުންގެ ދެމެދުގައި އޮންނަ ގުޅުން ބަދަހިވާ ކަމެކެވެ. މި ހިތްހަމަޖެހުން އެންމެ ފުރިހަމަ ގޮތުގައި އަދާވާނީ އާއިލާ މީހުންގެ ކައިރީގައި ހުންނަ މީހަކަށް ކަން ޔަގީނެވެ.\nތަފާތުއެކި ސަބަބުތަކާއި ހުރެ ރަށުން ބޭރުގައި ނުވަތަ އާއިލާއާއި ދުރުގައި ރަމަޟާންމަސް ހޭދަކުރަން ޖެހިިފައިވާ މީހުންގެ އަދަދު ރާއްޖޭގައިވެސް ގިނައެވެ. މިފަދަ މީހުންގެ އެންމެ ބޮޑު އެއް އެދުމަކަށް ވާނީ ކުޑަ ދުވަސްކޮޅަކަށް ނަމަވެސް އާއިލާ މީހުންނާއެއްކޮށް ރޯދަ މަހުގައި ވަގުތުކޮޅެއް ހޭދަކޮށްލަން ރަށަށް ނުވަތަ އާއިލާ މީހުންގެ ކައިރިއަށް ދިޔުމަށެވެ. ނަމަވެސް ވަޒީފާގެ ކަންކަން ނުވަތަ ކިޔެވުމުގެ ކަންކަން ނުވަތަ މާލީ ހާލަތް އޮތް ގޮތުން މި ކަންތައް ހާސިލްނުވުމަކީ ލިބިގެންދާ ވަރަށް ބޮޑު ހިތްދަތިކަމެއްކަން ޔަގީނެވެ.\nޚާއްސަކޮށް އަމިއްލަ ގެއެއްގައި ނޫޅޭ ކޮންމެ މީހަކަށް އެނގޭނެ ފަދައިން ރަމަޟާން މަހުގައި ރަށުގައި ކަންކަން އޮންނަ ގޮތާއި އަމިއްލަ ނޫން ގޭގޭގައި ކަންކަން އޮންނަ ގޮތް ހާސްބައި ތަފާތެވެ. މީގެ އެންމެ ޢާންމު އެއް މިސާލަކީ ކެއުމުގެ ކަންކަން އޮންނަ ގޮތެވެ. ކޮންމެވެސް ހިސާބަކުން އެ ގޭގެ މީހަކަށް ނުވަތަ އެ އާއިލާގެ މީހަކަށް ނުވީތީ ތަފާތުކުރެވޭ ކަން ފާހަގަކުރެވޭނެއެވެ. މިގޮތުން ކެއުމަށް އިންސާފުކުރުމުގައި އެ ގޭގެ ކުދިންނަށް ނުވަތަ އެ އާއިލާއެއްގެ މެންބަރުންނަށް ޚާއްސަކޮށްގެން ވަކި ކާނާއެއް ނުވަތަ އެމީހުންނަށް ގިނައިން ކާނާ ތައްޔާރުކުރާ ފަހަރުވެސް މަދެއްނޫނެވެ.\nކިތައް މީހުންނަށް ކިތައް ފަހަރު މިފަދަ ހިތްދަތި ކަންކަން ދިމާވާނެ ހެއްޔެވެ؟ ނަމަވެސް އެކަންކަމާއި ބުނާނެ އެއްޗެއްވެސް، ކުރެވޭނެ ކަމެއްވެސް ނޯންނާނެއެވެ. އެއީ އަމިއްލަ ގެއެއް ނުވަތަ ތިމާގެެ އާއިލާ ނޫން ވީމައި އަބަދުވެސް އެ ތަފާތުކުރުން ހުންނާނެއެވެ. މި ތަނުން އެއްވެސް ކަމެއް ރަށުގައި އިހްސާސް ކުރާކަށް ނުޖެހޭނެއެވެ. އާއިލާގެ ކައިރިން އާއިލާ މީހުންނާއެއްކޮށް ކައިބޮއި ހަދައިގެން ރޯދަމަސް ވޭތުކޮށްލުމަކީ އާދަޔާ ޚިލާފު ހިތްހަމަ ޖެހުމެއް ލިބޭނެ ކަމެއްކަން ޔަގީނެވެ. މިފަހަރުވެސް ރޯދަޔަށް ރަށަށް ނުވަތަ އާއިލާ މީހުންގެ ކައިރިއަށް ނުދެވޭ މީހުން ތިބޭނީ ފުން ހިތާމައެއްގެ ތެރޭގައެވެ.


Fathahaige Hurihaa Fihaara Akun Mihaaru Lansley Slimming Coffee Libeyne - Vaguthu\n8 މަސް ކުރިން ( ޖުލައި 26, 2020 )\nދިވެހިންގެ މެދުގައި މަގުބޫލް ލޭންސްލޭ ސްލިމިން ކޮފީ މާލޭގައި ހިންގަމުންދާ ފަތަހައިގެ ހުރިހާ ފިހާރައަކުން ލިބޭނެ ކަމަށް ފަތަހައިން ބުނެފިއެވެ.\nއޮންލައިންކޮށް މުދާ ވިއްކުމުގައި އާއްމުންގެ އިތުބާރު ހޯދާފައިވާ "ލިބޭ" އިން ވިއްކަމުން ގެންދާ މި ކޮފީ މީގެ ކުރިން ވިއްކަމުން ދިޔަ ދިޔައީ އެ ފަތަހަ މޯލްއިން އެކަންޏެވެ. ނަމަވެސް މިހާރު ފަހަތައިގެ ހަތަރު އައުޓްލެޓުންވެސް މި ކޮފީ ލިބޭނެއެވެ.\nއެގޮތުން ފަރީދީ މަގުގައި ހުންނަ ފަތަހަ ސުންބުލިންނާއި، މަޖީދީ މަގު ހެންވޭރުގައި ހުންނަ ފަތަހަ ސްކައިގެ އިތުރުން، މަޖިދީ މަގުގައި ހުންނަ ފަތަހަ އިމްޕްރޫވްމެންޓުގެ އިތުރުން، ފަތަހަ މޯލްއިން މިހާރު ލަންސޭ ކޮފީ ލިބޭނެއެވެ.\nގިނަ އަދަދެއްގެ ދިވެހިންގެ މެދުގައި ލޭންސްލޭ ކޮފީ ވަނީ މަދު ދުވަސްކޮޅެއްގެ ތެރޭގައި މަޤުބޫލުކަން ހޯދާފައެވެ.\nމި ކޮފީއަކީ ބަނޑު ހިންދުމުގެ އިތުރުން ބައްޓަން ރީތިކޮށް ޒުވާންކަން ދެމެހެއްޓުމަށް އެހީވެދޭ ކޮފީއެކެވެ.\nލޭންސްލޭ ސްލިމިން ކޮފީ އަކީ ބަނޑު ހިންދާލައި ޒުވާންކަން ދެމެހެއްޓުމުގެ އިތުރުންވެސް އިތުރު އެތައް ބޭނުމެއް ހިފޭގޮތަށް ތައްޔާރުކޮށްފައިވާ އިތުބާރުހުރި ކޮފީއެކެވެ. އެގޮތުން މީހާ އިތުރަށް "ފިޓް" ކޮށްލާ ހަށިގަނޑުގައި ހަކަތަ އިތުރު ކޮށްދިނުމުގައިވެސް މި ކޮފީގައި ހިމެނޭ ބައިތައް މުޙިންމު ރޯލެއް އަދާކުރެއެވެ.\nލޭންސްލޭ ސްލިމިން ކޮފީ ބައްލަވައި ގަންނަވާ ފަރާތްތަކަށް އެއްލައްކަ ރުފިޔާ ލިބޭ ޕްރޮމޯޝަނެއް ވެސް މިހާރު ކުރިއަށް އެބަގެންދެއެވެ. ޕްރޮމޯޝަން ކުރިއަށް ގެންދާނީ ސެޕްޓެމްބަރ މަހުގެ 15 ވަނަ ދުވަހާއި ހަމައަށެވެ. ޕްރޮމޯޝަންގައި ބައިވެރިވުމަށް ކޫޕަނެއް ފުރިހަމަ ކުރުމަށް ފަހު "ލިބޭ" އާއި ހަވާލު ކުރަން ޖެހޭނެއެވެ.\n"ލިބޭ"ގެ ޕްރޮޑަކްޓުތައް މާލެއިން ބައްލަވައިގަތުމާއި އިތުރު މަޢުލޫމާތު ސާފުކުރެއްވުމަށް، ގުޅާނީ 9759452 ނަމްބަރަަށެވެ. މީގެ އިތުރުން ލިބޭ"ގެ ފޭސްބުކް ޕޭޖަށް މެސެޖުކޮށްގެން ވެސް އޯޑަރު ކުރެވޭނެ އެވެ.


Match ah haaziru nuvi Napoli balivi kamah ninamifi\nޔުވެންޓަސް އާ ދެކޮޅަށް ނަޕޯލީ ހާޒިރު ނުވުމުން، ޔުވެންޓަސްގެ ކުޅުންތެރިން ދަނޑު މަތީގައި މަޑު ކޮށްލައިގެން\nމިމަހުގެ ހަތަރު ވަނަ ދުވަހު ޔުވެންޓަސް އާ ދެކޮޅަށް ކުޅެން ހަމަޖެހިފައި އޮތް މެޗަށް ނަޕޯލީ ހާޒިރު ނުވުމުން، އެ މެޗުން 3-0 ން އެ ޓީމު ބަލި ކަމަށް ނިންމައި އެއް ޕޮއިންޓް އުނި ކޮށްފި އެވެ.\nކޮވިޑް-19 ނަޕޯލީގެ ޓީމުން ފެނުމުން އެ ޓީމު ޓުރިންއަށް ދަތުރު ނުކުރުމަށް، ނަޕޯލީ ނިސްބަތްވާ ނޭޕަލްސްގެ ސިއްހީ އިދާރާއިން އަންގާފައިވާ ކަމަށް ޚަބަރު ފެތުރު ނަމަވެސް ސެރީ އާ އިން ނިންމީ މެޗު ކެންސަލް ނުކުރުމަށެވެ. ޔުވެންޓަސްގެ އެލިއަންޒް ސްޓޭޑިއަމްގައި ކުޅެން ހަމަޖެހިފައި އޮތް މެޗަށް ޔުވެންޓަސްގެ ކޯޗް އެންޑްރެއާ ޕިރްލޯ، އޭނާގެ ޓީމުގެ ފުރަތަމަ 11 އިއުލާންކޮށް އެ ޓީމު ދަނޑަށް ވެސް ނެރުނެވެ.\nއެ މެޗުން ޔުވެންޓަސް މޮޅުވި ކަމަށް ނިންމުމުން، އެ ޓީމަށް ވަނީ ތިން މެޗުން ހަތް ޕޮއިންޓް ލިބިފަ އެވެ. ނަޕޮލީއަށް ޕޮއިންޓެއް އުނި ކުރުމުން އެ ޓީމަށް ތިން މެޗުން ލިބުނީ ފަސް ޕޮއިންޓެވެ.\nޖެނާރޯ ގަޓޫސޯގެ ޓީމު ޓްރިންއަށް ދަތުރު ނުކުރީ އެ ޓީމުގެ ތިން މީހަކަށް ކޮވިޑްގެ ބަލި ޖެހުމުންނެވެ. މެޗު ކެންސަލް ނުކުރަން ސެރީ އާ ނިންމީ ޔޫއެފާ ޕްރޮޓަކޯލްއަށް ފެއްތުމަށެވެ. ޔޫއެފާ ޕްރޮޓަކޯލްގައި ބުނެފައި ވަނީ ގޯލްކީޕަރާއެކު 13 ކުޅުންތެރިން ތިބެއްޖެނަމަ މެޗު ކުރިއަށް ގެންދެވޭނެ ކަމަށެވެ.\nނަޕޯލީން ބުނީ، އެ ޓީމާ ދެކޮޅަށް އެޅި ފިޔަވަޅު އިސްތިއުނާފް ކުރަން ހުށަހަޅާނެ ކަމަށެވެ.\nޔުވެންޓަސްގެ ޓީމުގެ ދެ ކުޅުންތެރިން މި ހަފުތާގައި ވަނީ ޕޮޒިޓިވް ވެފަ އެވެ. ކްރިސްޓިއާނޯ ރޮނާލްޑޯ އާއި ވެސްޓަން މެކެނީ ވަނީ ކޮވިޑަށް ޕޮޒިޓިވް ވެފަ އެވެ. ރޮނާލްޑޯ ވަނީ މިހާރު އެނބުރި ޓްރިން އަށް ގޮސް އަމިއްލަ ގޭގައި އެކެހެރިވެފަ އެވެ. އަދި ޔުވެންޓަސްގް ޓީމުންވެސް ވަނީ މިހާރު އެކަހެރި ވެފަ އެވެ.


Raees Solih qaumaa muhaathabu kurahvanee\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް: އެމަނިކުފާނު މިރޭ ގައުމާއި މުހާތަބު ކުރައްވާނެ --\nރައްޔިތުންގެ މަޖިލީހުގެ ރައީސް މުހައްމަދު ނަޝީދަށް އަމާޒުކޮށް މިރޭ ދީފައިވާ ހަމަލާއާ ގުޅިގެން ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް މިރޭ ގައުމާ މުހާތަބު ކުރައްވާ ގޮތަށް ހަމަޖެެހިއްޖެ އެވެ.\nރައީސުލްޖުމްހޫރިއްޔާގެ އޮފީހުގެ ތަރުޖަމާން މުހައްމަދު މަބުރޫކު އަޒީޒު ވިދާޅުވީ ރައްޔިތުންގެ މަޖިލީހުގެ ރައީސް މުހައްމަދު ނަޝީދަށް އަމާޒުކޮށް މިރޭ ދީފައިވާ ހަމަލާއާ ގުޅިގެން ރައީސުލްޖުމްހޫރިއްޔާ މިރޭ ގައުމާ މުހާތަބު ކުރައްވާނެ ކަމަށެވެ. އަދި ކުޑައިރުކޮޅެއްގެ ތެރޭގައި ޓީވީ ސްޓޭޝަންތަކުން ވަގުތުން ދައްކާނެ ކަމަށެވެ.\nރައްޔިތުންގެ މަޖިލީހުގެ ރަައީސް މުހައްމަދު ނަޝީދުގެ ގެކޮޅު ގ. ކެނެރީގެ ކައިރި އެއްޗެއް ގޮއްވާލުމާއި ގުޅިގެން ރައީސް ނަޝީދަށް ވަނީ އަނިޔާވެސްވެފައެވެ. އެމަނިކުފާނަށް މިވަގުތު އޭޑީކޭގައި ފަރުވާ ދެމުންދާއިރު އެއްޗެއް ގޮވާފައިވަނީ އެމަނިކުފާނު ކާރުކޮޅަށް އަރާވަޑައިގަންނަވަނިކޮށް ކަމަށް އެނގިފައިވެއެވެ.\nފުލުހުން ބުނީ މިރޭ ހިނގި ހާދިސާއާ ގުޅިގެން ފުލުހުންގެ ހިދުމަތުގެ އެލާޓް ލެވެލް ލެވެލް3އަށް މަތިކޮށްފައިވާ ކަމަށެވެ. އަދި ބޮޑު އިސްކަމެއްދީގެން ތަހުގީގުގެ މަސައްކަތް ފަށާފައިވާ ކަމަށްވެސް ބުނެފައިވެއެވެ.\nމިރޭގެ ހާދިސާއާ ގުޅިގެން މޯލްޑިވްސް ނެޝަނަލް ޑިފެންސް ފޯސް (އެމްއެންޑީއެފް) ގެ އެލާޓް ސްޓޭޓަސްވެސް ވަނީ މަތިކޮށްފައެވެ.\nއެމްއެންޑީއެފުން ބުނީ ދިވެހިރާއްޖޭގެ ކުރީގެ ރައީސުލްޖުމްހޫރިއްޔާ އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދު، ކެނެރީމަގުގެ ކޮޅުން މަޖީދީމަގާ ވީ ކޮޅުން އެ މަނިކުފާނު ކާރަށް އަރާވަޑައިގަންނަވަނިކޮށް އެއްޗެއް ގޮއްވާލައި، އެމަނިކުފާނުގެ ހަށިކޮޅަށް ގެއްލުން ލިބިވަޑައިގަތުމާ ގުޅިގެން އެމްއެންޑީއެފުން ހަރަކާތްތެރި ވަމުން އަންނަ ކަމަަށެވެ.\nއަދި މިކަމާ ގުޅިގެން އެމްއެންޑީއެފްގެ ސެކިޔުރިޓީ ވަރުގަދަކޮށް އެލާޓް ސްޓޭޓަސް ވަނީ މަތިކުރެވިފައި ކަމަށެވެ.\nރައީސް އިބްރާހިމް މުހައްމަދު ސޯލިހު ނަޝީދަށް އަމާޒު ކުރި ހަމަލަ


ބީއެމްއެލުން ދެއްވަދޫގައި ސެލްފް ސާވިސް އޭޓީއެމްއެއް ބަހައްޓައިފި – Haftha\nSat, 22 January, 2022, 8:14 pm\nބީއެމްއެލުން ދެއްވަދޫގައި ހުޅުވި ސެލްފް ސާވިސް އޭޓީއެމް --- ފޮޓޯ: ބީއެމްއެލް\nބީއެމްއެލުން ދެއްވަދޫގައި ސެލްފް ސާވިސް އޭޓީއެމްއެއް ބަހައްޓައިފި\nބޭންކް އޮފް މޯލްޑިވްސް (ބީއެމްއެލް) އިން އަތޮޅުތެރޭގައި ކުރަމުންދާ އިންވެސްޓްމަންޓް އިތުރަށް ފުޅާކުރުމުގެ ގޮތުން ގއ. ދެއްވަދޫގައި ސެލްފް ސާވިސް އޭޓީއެމްގެ ހިދުމަތް ތައާރަފުކޮށްފިއެވެ.\nއެ ހިދުމަތް މެދުވެރިކޮށް އަމިއްލަ ފަރުދުންނާއި ވިޔަފާރިތަކަށް 24 ގަޑިއިރު ފައިސާ ޖަމާކުރުމާއި ފައިސާ ދެއްކުމާއި ޓްރާންސްފާ ކުރުމުގެ ހިދުމަތް ލިބިގެންދާނެއެވެ.\nބީއެމްއެލުން ބުނީ، މި ފެށި އޭޓީއެމް ހިދުމަތާއެކު މިވަގުތު ގއ. އަތޮޅު ވިލިނގިލީގައި ބްރާންޗް އަދި ސެލްފް ސާވިސް ބޭންކިން ހިދުމަތް ދެމުންދާ ކަމަށެވެ. އޭގެ އިތުރުން ގއ. އަތޮޅުގެ އިތުރު ހަތް ރަށެއްގައި ސެލްފް ސާވިސް އޭޓީއެމް ސެންޓަރުތައް ގާއިމުކޮށްފައިވާ ކަމަށް ބުންޏެވެ.\nއެ ރަށްތަކަކީ ދެއްވަދޫ، ކޮލަމާފުށި، ދާންދޫ، މާމެންދޫ، ނިލަންދޫ، ގެމަނަފުށި، އަދި ކޫއްޑޫ އެވެ.\nމިކަމާ ގުޅިގެން ބީއެމްއެލް ސީއީއޯ އަދި މެނޭޖިން ޑައިރެކްޓަރު ޓިމް ސޯޔާ ވިދާޅުވީ މުޅި ރާއްޖެއަށް ބޭންކިން ހިދުމަތް ފުޅާކުރުމަށް ބޭންކުން ނުހަނު ބޮޑަށް މަސައްކަތްތައް ކުރަމުން އަންނަ ކަމަށެވެ.\nއެގޮތުން ދެއްވަދޫގައި އޭޓީއެމްގެ ހިދުމަތް މިއަދު ފެށިގެންދާކަމީ ލިބޭ އުފަލެއް ކަމަށާއި އެ އޭޓީއެމް ސެންޓަރު މެދުވެރިކޮށް އަމިއްލަ ފަރުދުންނާއި ވިޔަފާރިތަކަށް ބޭންކިން ހިދުމަތް ހޯދުމަށް އިތުރު ލުއި ފަސޭހަކަމެއް ލިބިގެންދާނެ ކަމަށް އޭނާ ވިދާޅުވިއެވެ.\nމުޅި ރާއްޖެ ހިމެނޭ ބޭންކިން ވިއުގަޔަކާއެކު 20 އަތޮޅުގައި 35 ބްރާންޗް، 75 ސެލްފްސާވިސް ބޭންކިން ސެންޓަރު، 136 އޭޓީއެމް، 200 އަށް ވުރެ ގިނަ ކޭޝް އޭޖެންޓުންގެ އިތުރުން އެންމެ ޒަމާނީ އޮންލައިން ބޭންކިން ހިދުމަތާއެކު ބީއެމްއެލްގެ އަމާޒަކީ އަމިއްލަ ފަރުދުންނާއި ވިޔަފާރިތަކާއި ރާއްޖޭގެ އެކި ކަންކޮޅުތަކުގައިވާ މުޖުތަމައުތަކަށް އެހީތެރިކަން ފޯރުކޮށްދިނުން ކަމަށް އެ ބޭންކުން ބުންޏެވެ.


Raees Solihuge Innany Kakunyakah Vure Dheravaru Boleh: Latheef\n1 މަސް,5ދުވަސް, 15 ގަޑި, 15 މިނެޓް, 31 ސިކުންތު ކުރިން 318 1 މަރިޔަމް އިސްއާދާ\nރައީސް ޞޯލިހުގެ ވިސްނުމުގެ މިސާލަކީ ކަކުންޏެއްގެ މިސާލު ކަމަށް ރައްޔިތުން މަޖިލީހުގެ ދިއްދޫ ދާއިރާގެ ކުރީގެ މެންބަރު އަބްދުލް ލަތީފް ވިދާޅުވެއްޖެއެވެ.\nރިޔާސީ އިންތިޚާބުގެ ކުރިން އޭރުގެ އިދިކޮޅު ފަރާތްތަކާއި ގުޅިގެން މަސައްކަތް ކުރި 12 މެންބަރުންގެ ތެރޭގައި ހިމެނުނު ލަތީފް ރޭ ވަރަށް ބޮޑަށް ރައީސް ޞާލިހަށާއި ސަރުކާރަށް ފާޑުވިދާޅުވަމުން ވިދާޅުވީ ރައީސް ޞާލިހްގެ މަކަރުވެރިކަމާއި ހީލަތްތެރިކަމުން ދިން ލަނޑު ހަނދާނެއް ނުނެތޭނެ ކަމަށާއި ރައީސް ޞާލިހް ވައުދުތައް އުވާލިކަމަށެވެ.\nއަދި ކުރި އަހްދުތަކާ ޚިލާފުވެފައިވާ ކަމަށް ލަތީފު ވިދާޅުވި. އަދި ވިދާޅުވީ ރައީސް ޞޯލިހު ހުންނަވަނީ ވަރަށް ވިސްނުންތެރި ބޭފުޅެއް ކަމަށް ހެދިގެން ކަމަށާ ނަމަވެސް އެމަނިކުފާނަކީ އެއްވެސް ވިސްނުމެއް ހުންނެވި ބޭފުޅެއް ނުންކަމަށެވެ.\nލަތީފު އިތުރަށް ވިދާޅުވީ އެއްވެސް ތަނަކަށް ތަރައްޤީއެއް ނާންނަ ކަމަށާ އިބްރާހިމް މުހައްމަދު ޞާލިހްގެ ސަރުކާރު އަނދިރިވެއްޖެކަމަށެވެ. މަސައްކަތްތެރިންނާއި މަސައްކަތް ކުރާ މީހުންގެ ޙައްޤުތައް ގެއްލިއްޖެކަމަށާ މަސްވެރިންނާއި ދަނޑުވަރިންނާއި ކިޔަވާ ކުދިންނަށް ވެސް ސިގްނަލް ކެނޑިއްޖެކަމަށެވެ.\nއަދި ގައުމަށް ބަދަލެއް ގެނެވޭނެ ވެރިޔަކު މިއަދަކު ނެތްކަން ފާހަގަކުރަމުން ލަތީފު ވިދާޅުވީ ރައްޔިތުން އެކަމާ ކަންބޮޑުވެ މާޔޫސްވެފައިވާ ކަމަށެވެ.\nރައީސް ސޯލިހު ލަޠީފު\nލުތުފީ7 13 ސެޕްޓެމްބަރު 2019 - 18:29\nލުތުފީ ތީ ބުރާންޗެއްކަން ނޭނގޭ ދިވެއްސެއް ނުހުންނާނެ. ލުތުފީގެ އިންނަނީ ހިނި އޮށެއް ވަރުވާ ސިކުނޑިއެއް.


BREAKING: Miskithuga Dhivehsakah Hamalaa Dhin India Meehaa Furuvaalaifi - Vaguthu\nމިސްކިތުގައި ދިވެއްސަކަށް ހަމަލާ ދިން މީހާ ފުރުވާލައިފި\nހުޅުމާލޭގައި ހުންނަ މަސްޖިދުލް އަޒީޒާ މިސްކިތް ތެރޭގައި ދިވެއްސަކަށް ހަމަލާ ދިން އިންޑިއާ މީހާ ފުރުވާލައިފިއެވެ.\nފުލުހުން ވިދާޅުވީ ހުޅުމާލެ މިސްކިތެއްގައި އުމުރުން ދުވަސްވީ މީހަކަށް ހަމަލާ ދިން ކަމަށް ތުހުމަތު ކުރެވިގެން ހައްޔަރު ކުރި އިންޑިއާ މީހާގެ މައްސަލައިގައި ތަހުގީގު ނިންމައި މިދިޔަ ހަފްތާގެ ތެރޭގައި ޕްރޮސެކިއުޓަ ޖެނެރަލް (ޕީޖީ) އޮފީހަށް ފޮނުވާފައިވާ ކަމަށެވެ.\nއަދި އެމީހާ ޑީޕޯޓުކޮށްލުމަށް ޕީޖީން ނިންމުމާ ގުޅިގެން އެ ބިދޭސީ މީހާ އިމިގްރޭޝަނާ ހަވާލުކޮށްފައިވާ ކަމަށް ފުލުހުން ވިދާޅުވިއެވެ.\nޖެނުއަރީ 15 ވަނަ ދުވަހު ހިނގި މި ކަމާ ގުޅިގެން ބިދޭސީ މީހާ މިއަދާ ހަމައަށް ވެސް ހުރީ ފުލުހުންގެ ބެލުމުގެ ދަށުގައެވެ.\nފުލުހުން ވިދާޅުވީ އެމީހާ ހައްޔަރު ކުރީ އަޒީޒާ މިސްކިތުގެ ތެރޭގައި ހުރި އުމުރުން ދުވަސްވީ މީހެއްގެ ގައިން ވަސް ދުވާތީ ކަމަށް ބުނެ އިންޑިއާ ފިރިހެނަކު އެ މީހާ ނެރެން އުޅެ މާރާމާރީ ހިންގާފައިވާކަމުގެ މައުލޫމާތު ލިބުމާ ގުޅިގެންނެވެ.\nމިކަން ހިނގީ އަސްރު ނަމާދުގެ ޖަމާއަތް ނިމުނު ފަހުންނެވެ. އިންޑިއާ ރައްޔިތެއް އެ މިސްކިތަށް އަރާ އެ ވަގުތު ނަމާދަށް ހުރި ދޮށީ އުމުރުގެ ދިވެއްސެއްގެ ކަރުގައި ހިފުމުން އެ މިސްކިތުގައި ތިބި މީހުން ވަނީ އެކަން ހުއްޓުވާފައެވެ.\nޖެނުއަރީ 28, 2021 11:38\nއިންޑިޔާ ފައްޅިޔަކަށްވަދެ ދިވެއްސަކު އެކަހަލަކަމެއް ކޮއްބަލަ.\nއުމުރުދުވަސް ހޭދަކުރަންޖެހޭނީ ޖަލުގައި.\nނަމަވެސް މިތަނުގައި ދިވެހިންނަަކަށް ނެތް ހިމާޔަތެއް، އިންޑިޔާ މީހުން ބޭނުންގޮތެއް ހަދާފައި އެހެރަ ދަނީ ފުރައިގެން\nޖެނުއަރީ 28, 2021 12:19\nޢަނިޔާ ލިބުނު މީހާއައް ﷲ އިންސާ ފު ދެއްވާނެ ދުވަސް ހަމަ ކަށަވަރުން އަންނާނެ\nޖެނުއަރީ 28, 2021 12:51\nޖެނުއަރީ 28, 2021 13:29\nއިންޑިޔާ ހައިކަމިޝަނުން ހަމަ އަންގާ ގޮތަކަށް..........\nޖެނުއަރީ 28, 2021 13:35\nއަނިޔާލިބުނު މީހާގެ ހައްގައް ޕީޖީ ތިއަރައިގަތީ\nމަވެސް އައުޓް އިންޑިޔާ ހަރަކާތާ ގުޅެންވީތާ؟\nޖެނުއަރީ 28, 2021 14:26\nމާދަމާ އޭނާ އަންނާނެ އެހެން ކުމާރެއްގެ ނަމުގައި. ބަންގާޅުމީހަކު ޑީޕޯޓް ކުރަންޏާ ނަމާއި ޕާސްޕޯޓް ނަންބަރުވެސް ޖަހާނެ. އިންޑިޔާ މީހެއްވީމާ ނަން ހާމަކުރަންވެސް ފުލުހުންނަށް ނުކެރުނު. ދެން އިންޑިޔާގެ ދަށުވެފައިވާ ވަރު އިހްސާސް ކޮށްލާ.\nޖެނުއަރީ 28, 2021 20:02\nއޭނާ އަލިފާން ގަނޑަށް އެއްލާލާ 😉


Tourism Ministry Ge Siyaasee Magaamakah Smith - Vaguthu\nޓުއަރިޒަމް މިނިސްޓްރީގެ ސިޔާސީ މަގާމަކަށް ސްމިތު\nއެމްޑީޕީ އެކްޓިވިސްޓް ސްމިތް\nއެމްޑީޕީގެ އެކްޓިވިސްޓު އަލީ ހާޝިމް (ސްމިތު) ސިޔާސި މަގާމަކަށް އައްޔަންކޮށްފި އެވެ.\nއޭނާ އައްޔަންކޮށްފައި ވަނީ ޓުއަރިޒަމް މިނިސްޓްރީ ސީނިއަރ އެގްޒެކެޓިވް ޑިރެކްޓަރުކަމުގެ މަގާމަށެވެ.\nސްމިތް ސިޔާސީ މަގާމަކަށް އައްޔަން ކުރިއިރު، އޭނާއަކީ ގްރޭޑް ހަތެއްގެ ފެންވަރުގެ މީހެކެވެ. އޭނާއަކީ އަހްލާގީ މައްސަލައެއްގައި ސްކޫލުން ކަނޑާލި މީހެއްކަމަށް މައުލޫމާތު ލިބިފައި ވެއެވެ.\nއެމްޑީޕީގެ މަގުމަތީ ހަރަކާތްތަކުގައި އަބަދުވެސް އެންމެ އިސްކޮށް ހަރަކާތްތެރިވަމުން އަންނަ ސްމިތް އެ މަގާމަށް ހަމަޖެއްސީ، އޭނާއަށް ސިޔާސީ މަގާމެއް ދޭން އެމްޑީޕީގެ ބައެއް އެކްޓިވިސްޓުން މީސް މީޑިއާގައި ކެމްޕެއިން ކުރަމުންދިޔަ ދަނޑިވަޅެއްގައެވެ.\nސްމިތްއަކީ އެކި ފަހަރު މަތިން ފުލުހުންގެ ބެލުމުގެ ދަށަށް ގެންގޮސް، ޖަލަށްވެސް ލި މީހެކެވެ. މާރާމާރީ މައްސަލަތަކުގައި އެކި ފަހަރުމަތިން އޭނާ ހައްޔަރުކޮށްފައި ވެއެވެ. މީގެ އިތުރުން، ރާއްޖެ ސިއްސުވާލި އެއް މަރުކަމުގައިވާ ޑރ.އަފްރަޝީމްގެ މަރުގެ މައްސަލާގައި ވެސް ސްމިތު ހައްޔަރު ކުރިއެވެ. ނަމަވެސް އެމައްސަލައިގައި އޭނާގެ ބައިިވެރިވުމެއް ނެތުމުން އޭނާ ދޫކޮށްލީއެވެ.\nއޭނާ މި މާގަމަށް އައްޔަންކޮށްފައި މި ވަނީ، އެމްޑީޕީގެ ހުރިހާ އެކްޓިވިސްޓުންނަށް މި ސަރުކާރުގައި ވަޒީފާ ނުލިބިގެން ޝަކުވާ ކުރުމަކީ ލަދުވެތި ކަމެއް ކަމަށާއި އެ ހުރިހާ އެންމެނަށް ވަޒީފާ ދީފިނަމަ ތަރައްޤީއަށް އެއްވެސް އެއްޗެއް ނޯންނާނެ ކަމަށް، އެ ޕާޓީގެ ރައީސް، އަދި ކުރީގެ ރައީސް މުހައްމަދު ނަޝީދު ވިދާޅުވިތާ ހަފްތާއެއް ވެސް ނުވަނީސް ކަން ފާހަގަ ކޮށްލެވެއެވެ.\nއަސްލަމްގެ 11 ޝަކުވާއަށް ނުބަލައި އެމްޑީޕީން ދާއިމީ ނަތީޖާ އިއުލާންކޮށްފި\nއެމްޑީޕީން ބުނާ މިންވަރާއި ގާތައް ވެސް އެޕާޓީގައި މެންބަރުންނެއް ނެތް\nނަތީޖާ ޤަބޫލެއް ނުކުރަން، ވޯޓު ވަނީ އޮޅުވާލާފައި - އަސްލަމް\nތީ ރަތްލާޖެހި ގާތިލެއް. މައުމޫނު ދައުރުގަ އެތައް ބަޔަކު މެރުމުގަ ހުރި ބޮޑު ގާތިލެއްތީ. ޝިފާއުﷲ ވާހިދުއާއި މިމީހުން ގުޅިގެން ވަނީ މަސްތުގެ ހާލުގަ ހުރެ އެތައްބަޔަކުމަރަަ ބޮޑެތި މާރާމާރީއާއި ބޮޑެތި ވައްކަންތައްކޮށްފަ. ފަހަރެއްގަ އިބޫ ސޯލިހަށް ބިރުދައްކައިގެން ހޯދި ވަޒީފާއަކަށްވެދާނެ.\nސެޕްޓެމްބަރު 6, 2019 09:15\nބަލަގަ! ވެރިކަމުގައި ހުރީ ނުކިޔަވަހުރި މީހެކެވެ. އޭނަގެ ފަހަތުގައި ތިބެންޖެހޭނީވެސް އެފަދަ މީހުންނެވެ.\n"ސީނިއަރ އެގްޒެކެޓިވް ޑިރެކްޓަރު" ކަމުގެ މަޤާމު އެއީ ގްރޭޑް7ފެންވަރުގެ މަޤާމެއްނޫންތަ؟\nސެޕްޓެމްބަރު 6, 2019 19:24\nމިއޯ ތައުލީމައް މި ސަރުކާރުން ކޮއްދިން އެންމެ ބޮޑުކަމަކީ..\nސެޕްޓެމްބަރު 6, 2019 10:12\nސާބަހޭ އިބޫ ސޯލިހު. އަހަރުމެންގެ މައިންބަފައިން ނުކައި ނޮބޮއި ތިބެގެން ރުފިޔާ ހޯދާފަ ދަރިންނަށް ކިޔަވާދީ އެކުދިންނަށް ރަގަޅު ވަޒީފާ ލިބޭނެ ކަމުގެ ފޮނިއުއްމީދު ކޮށް ހުވަފެންތައް ދެކޭއިރު ނުކިޔަވާ މަގުމަތީ ގަމާރާމާރީ ހިންގާ މީހުންނަށް ވަޒީފާ ދެމުން ތިދަނީ ސާބަސް ހަމަ ???\nމައްސަލަ އެއްނެތްތާ ތިއޮތީ ބުނެފަތާ މި ސަރުކާރުންނޭ އެންމެބޮޑު ޚަރަދެއް ކުރީ ކިޔަވަދޭން. މިސަރުކާރުން ކިޔަވައިދީގެން ދެވުނީ ދޯ.\nހަންޑިގެ ދަޅު ވިތްކަށިކެޔޮ ބަތްޕެން\nސެޕްޓެމްބަރު 6, 2019 10:25\nރިިީނދޫ ސަރުކާރުގައި ގިނަވާނީ މިކަހަލަ ގުންޑާއިންނޭ. ކިީއްކުރާނީ ގައުމުގެ ހަާލު . އެބައެއްގެ ހާލަތު ބަދަލު ކުރަންޖެހޭނިީ އެބަޔަކު އަމިއްލައަށް ދިވެހިން ބެޭނުންވިީ ބިރަކާ ނުލަަާ މަޖާ ކުރަން .ދިވެހިން ބޭނުން ވިގޮތް ބޮޑު މަންޒަރު ތި ފެންނަނީ ދެންވެސް ޔަާމީންގެ ފަހަތަށްއަރާ .\nސެޕްޓެމްބަރު 6, 2019 10:48\nއެމް ޑީޕީ ކުރިއަށް އަތުވެއްޖެއްޔާ އެ މީހަކު ހުންނަ ސިފައިން ވެސް އެކަން އެނގޭނެ. މުޖުތަމައު ޤަބޫލު ކުރާ ކަހަލަ ރީތި ހަރުދަނާ ސިފައެއް އެ މީހެއްގެ ބޭރުފުށަކުން ބުފެންނާނެ. ވައްތަރު ވާނީ ޖަންގަލީ ތެރޭގެ ކޮންމެވެސް ކަހަލަ އެއްޗަކާ.\nސެޕްޓެމްބަރު 6, 2019 18:04\nސެޕްޓެމްބަރު 6, 2019 10:50\nދައްކާނެވާހަކައެއް ނެތް. މަގު ދެއްކީ ރައްޔިތުން. ރައްޔިތުންްގެ މަޖިލީހުގައިވެސް ގިނައީ އެކްތިވިސްޓުން.\nސެޕްޓެމްބަރު 6, 2019 11:17\nޕާޓީގެ އެކްޓިވިސްޓުންނަށް ވަޒީފާ ދީ ނިމުމަށްފަހު ބާކީތިބި ޒީރޯ ޓޮލަރެންސްގެ ޕާޓޭއިންނަށްވެސް ވަޒީފާދެނީ! ދެން މިކަމާހުރެ ބަޖެޓް ހުސްވެ، ރިޒާވް ހުސްވީމާ އިބޫ ސޯލިހް މިގޮވަނީ މުންޖޭ!\nސެޕްޓެމްބަރު 6, 2019 11:22\n7 ގެ ފެންވަރުން ޑިރެކްޓަރ ލެވެލަށް.. އޯލެވެލާ އޭލެވެލާ މަތީ ފާސްތަކާ ހިފައިގެން އައީމަ ކިރިޔާ މިލިބެނީ އޮފީހެއްގެ ދޮރުމަތީ ގޭޓް ބެލެހެއްޓުމުގެ މަޤާމް..\nސެޕްޓެމްބަރު 6, 2019 11:42\nޜައްޔިތިން ގުބޯ ހެއްދުމުގެ ހިތިރަހަ ފެންނާނެ.މިއީ މައިންބަފައިންގެ ތަރިކަމުދަލަށް ހަދައިފި. ޔާމީން އަށް ފޫޅުކަޑަފަ.\nސެޕްޓެމްބަރު 6, 2019 11:57\nޑަސްބިނުން ކުނިހޮވައިގެން ސަރުކާރު ހިންގުމުގެ ނަތީޖާ އިއުލާންކުރާއިރުވެސް މިކަލޭގެ ދެބަންދިހާރުވެފަ .\nސެޕްޓެމްބަރު 6, 2019 13:02\nއަޑުބަރޭ އަށްވެސް ސްޓޭޓް މިނިސްޓަރ ކަންދީފަ ޔޫތު މިނިސްޓްރީން...އޭނާ ކިޔެވީ ގްރޭޑް5އާހިސާބަށް..ދިވެހިބަހުން އަމިއްލަނަން އަޅަންވެސް ކިރިޔާ އެނގެނީ...ޒީރޯ ޓޮލަރެންސް ގެ ކަރަޕްޝަން އަމާ...\nސެޕްޓެމްބަރު 6, 2019 13:17\nގުރޭޑު7ގެ ފެންވަރު އެކަނިތަ ؟؟ މިއީ ބޮޑު ޕާރޓޭއެއް... އައްޗީ... މިފެންނަނީ ހަަމަ ގަންޖާ ނަޝީދުގެ ހަޔާތް ކުޑަކަމާ ލަދުކުޑަކަން. އޭ އިބުރޭ އަހަރެމެން ކަލެއައް ވޯޓުދިނީކީ މިކަހަލަ ކަނޑުކޮހުންނަށް ސަރުކާރުގެ ޒިންމާދާރު މަގާމްތައް ދޭކަށެއް ނޫނޭ... ކަލެއައް އޮތް ތާއީދު ނިމުނީ !!!\nސެޕްޓެމްބަރު 6, 2019 13:30\nޒަހާ ވަހީދު އާއި ޔުމްނާ އަށް ވުރެ 1000 ބައި ރަނގަޅަށް ހިންގާނެ. ޒަހާ އަކީ ޔާމިނު ކައިރި މިނިސްޓަރ ކަން ކޮށް ޕާރޕޯމަންސް އެއް ނުދެއްކުނު މީހެއް. ކީއްކުރަން މިނިސްޓަރ ކަން ދޭންވީ މައުމޫނުގެ ސްލޮޓް ގަޔޯ. މައުމޫނު އަށް ކިރިޔަކިރިޔާ 3000 ސޮއި ހަމަވީ. ދެން ކޮން ސްލޮޓެއްތަ ؟\nސެޕްޓެމްބަރު 6, 2019 13:47\nދެންކޮބާ ކިޔެވުމުގެ ބޭނުމަކީ މުސާރަވެސް ޖަހާލަބަލަ\nސެޕްޓެމްބަރު 6, 2019 14:07\nނޫނޭ. މިހާރު ޕީޕީ މީހުން ކުރި ކަމެއްނަަމަ މިކަމާ ބޮޑު ރިޕޯޓެއްވެސް ނެރޭނެ.\nސެޕްޓެމްބަރު 6, 2019 14:20\nޑރ. އަފްރާޝީމްގެ މައްސަލަ ރިލްވާން މައްސަލަ ނިމެންވާއިރަށް ފެންމަތިވާނެ އޭރުން އެގޭނެ ސުމތުގެ ބައިވެރިވުން.\nމުޅި ސަރުކާރުގައި މިކަހަލަގެ ދެއުޅިއެއްނުވާ ކަޗޯރުން\nސެޕްޓެމްބަރު 6, 2019 14:32\nރާބޮއެގެން އެތައް މުޒާހަރާ އަކަށް ގޮސް ހަމަ ނުޖެހުން ހިނގީމަ. ނަީދުބުންޔަސް އެޔޮތީ ދީފަ.\nމިހާރު އުޅެނީ ސުންނަތަށް އެރުންތާ ސޫދު މެންނަށް ދީނުގެ ބޮލުގަ އެޅުވޭނީ.\nސެޕްޓެމްބަރު 6, 2019 14:43\nލަދުގެ ކަންފުޅެއްވެސް ހުރި ބައިގަޑެއްނޫން މިއީކީ! ޓެކުހުން ހިތައްއެރިގޮތެއް ތިހަދަނީ،\nސެޕްޓެމްބަރު 6, 2019 17:20\nމިބައިގަނޑުގެ ލަދު ނެކީނޫން. ރައީސް ސޯލިހުގެ ލަދުނެތީމާ މިކަހަލަމީހުނަށް ބޮޑެތިމަގާމްދެނީ.\nސެޕްޓެމްބަރު 6, 2019 17:06\nދިގު ކުށުގެ ރެކޯޑު އޮތުމަކީ މިހާރު ސަރުކާރުގެ ވަޒީފާތަކައް އެޕްލައިކުރާއިރު އިތުރައް މާކުސް ލިބޭ ކަމަކައްވީމާ.. އެންމެ މަތީ ވަޒީފާތައް މިހާރު ލިބޭނީ ސުމިތު އާއި ދަނިތު މެންނައް ނޫންތޯ.\nސެޕްޓެމްބަރު 6, 2019 17:10\nމީނާ އައް ދޭންވީ މިނިސްޓަރީ އޮފް އިސްލާމިކް އެފެޔާސްގެ މިނިސްޓަރުކަމާއި އިސްލާމީ މަރުކަޒުގެ އިމާމުކަންވެސް.\nސެޕްޓެމްބަރު 6, 2019 17:12\nމިއީ އެއީވާއޭ ކިޔާމީހަކު މަޖިލިހުގައި ބިރުގަންނަވާހަކަ ދައްކާފައި ދޫކޮއްލާފަ ތިބެން ބިރުގަންނަ ކަހަލަމީހެއް ކަމައް ބުނެ އުޅެނީ ދަންނަމީހުން އަދިވެސް އިންސާފޭ ޒުވާނުންނޭ ތައުލީމޭ ކިޔައިގެން ބާރައް މަޖިލީހުގަޔާ ޕޯޑިއަމް ތަކުގައި ވާހަކަދައްކާ ބާރައް މީ އެޖެންޓް 19 އޭކިޔާފަ ލަދުމިގަންނަންޖެހެނީ މަމެން އަޑުއަހާމީހުން މިޔައްވުރެ މާގާބިލް ތައުލީމީ ޒުވާނުން ވަޒީފޡނެތިފައި އެބަތިބި ރައްޔަތުންގެ ތެކްސްޕޭ ރުފިޔާއިން މުސާރަޔާ އިނާޔަތާ ނަގައިގެން ލަދުކޮބާ\nސެޕްޓެމްބަރު 6, 2019 17:16\nއެމްޑީޕީގެ ވެރިކަމެއްގާ ސިޔާސީމަގާމެއްގެ ހުރިހާ ޝަރުތު މީނާގެ ފުރިހަމަ ވެފައިވާކަމަށް މިޚަބަރުން މަށަށް އެނގުނީ. ރައީސްސޯލިަށް އައްސަރިބަހާސާބަސް.\nސެޕްޓެމްބަރު 6, 2019 18:14\nހޯހޯ މުޅިންބަރާބަރު މިކަހަލަ ސޮހަލުން އިތުރުކުރޭ އޭރުން ޚުދުމުހުތާރު ވެރިކަމެއް ދެމެހެއްޓޭނީ މަޖިލީހުގައެތިބީ އިއް ޒަތްތެރިންތޯ އެހުރީ ނެތްގަ އީސަޔާ އީވާގެ ހާލަތު ދެންއޮތީ އެމްޑީޕީ ކުރީސަފު އެހުރީ އިއްޒަތުގެވެރިޔާ ޝިފާޒު އިތުރު ވެބްކެމް ކުޅުންތެރިން ދެންއޮތީ އަދުގެ ސަރުކާރު މަތިފަޑި ބޮޑެތި ގޭންގު ލީޑަރުންނާ ވަގުން ތިބެގެން މުޅިގައުމު ކައި ހުސްކުރަނީ ހެހެ މަޖިލިހުގެރައީސް ވަކިސަހަލުބާ އެހުރީ ހުކުރު ޚުތުބާގެ ހުރުމަތްކަނޑާ ދީނަށް ފުރައްސާރަ ކުރާވަރު ވަރިހަމަތާ އެޑިއުކޭޝަން މިނިސްޓަރު ބޮޑުހުތުރެއް އަދަބާ ސަދަބު ގެއްލުވާލައިފި ޓުވަރިޒަމް އެހެރަކިއްލިތަޅަނީ ލާރިން އިސްލާމިކު މިނިސްޓަރު ފައްޅިއެޅިޔަށް އޯކޭ މަސްވެރިކަން މަކަރާއޮޅުވާލައިގެން ނަޖިސްވިއްކަނީޔޯ ބޯހަލާކު މުޅިގައުމު ވިއްކާ ހުސްކޮށްފި ކައި ހުސްކޮށްފި ކާފިރުވެނިމިއްޖެ ދެންއަތްޖަހާ ވަރިހަމަ ސަލާމަތީބާރުތައް ފުނޑާލައި ހަރުގެ ތަކަށް ބަދަލުކޮށްފި އަދިވެސް އޮތީ ހަލާކުވުން ކުރިޔަށް\nސެޕްޓެމްބަރު 6, 2019 18:40\nޗީޑި މަގުމަތީގަ މާރާމާރީ ހިންގަން އުޅުނު ހިމާރެއް. މިމީހުންނަށް މީހުން ތާއީދުކުރާ ސަބަބު މިފެންނަނީ. ޔާމީނުގެ ސަރުކާރުން ނުދޭނެ މިކަހަލަ މީހުންނަކަށް އެކަހަލަ ވަޒީފާއެއް. ކިތަންމެ ގިނަ ވަޒީފާއެއް ދިނަސް ދޭނީ އެކަށީގެންވާ މީހުންނަށް. ވަރަށް ތަފާތު ދޯ؟\nސެޕްޓެމްބަރު 6, 2019 20:41\nރައްޔިތުން އަތުން ނަގާ ޓެކްސް ފައިސާ މި ޚަރަދުކުރަނީ މިމީހުންގެ އަޢުވާނުންނަށް ބޮޑެތިމަޤާމުދީ އެމީހުނަށް މުސާރަދޭން.\nސެޕްޓެމްބަރު 6, 2019 22:56\nކީއްވެ ސްމިތު ވާހަކަ ދައްކަނީ؟ ކީއްވެ އަޑުބަރޭމެނަށް މިއަށްވުރެ ބޮޑެތި މަޤާމު ދިންވާހަކަ ނުދައްކަނީ؟ ވަކީދާއޯ؟ ފިލްމުސްޓާރު އަޒޭ އޯ؟\nސެޕްޓެމްބަރު 7, 2019 01:05\nއަހަރެންނަށް މިނިސްޓަރުކަން ކުރެވެންޏާ ސުމިތައް ޑިރެކްޓަރުކަން ނުކުރެވެންވީ ކީއްވެ؟ ވަލީދާ އާ އަޒޭވެސް އެއުޅެނީނުން. ދިވެހިން ކޮންއިރަކުންބާ މީހުން ޖަޖް ކުރުން ހުއްޓާނީ\nއޮކްޓޯބަރ 26, 2019 16:12\nސުމިތް އަކީ ބަރާބަރު މީހެއް. ކުރިން މީހަކު އުޅެފަ ހުރި ގޮތަކުން ނުވަތަ ތަޢުލީމެއް ނުލިބި ހުރުމުންނޭ ކިޔާފަ ނުޖެހޭ މީހުން ބާކީ ކުރާކަށް. ފޮތުގެ ބަންޑޭރި ގަނޑު ބަލަގެން އެތެރޭގަ އޮތް އެޗެއް ނޭންގޭނެ ދޯ!


Manchester Derby evvaru, Chelsea balivejje | Jazeera\tމެންޗެސްޓަރ ޑާބީ އެއްވަރު، ޗެލްސީ ބަލިވެއްޖެ - Jazeera\nމެންޗެސްޓަރ ޑާބީ އެއްވަރު، ޗެލްސީ ބަލިވެއްޖެ\nސާއިފް ޝިޔާދު December 13, 2020 93 views0\nއިނގިރޭސި ޕްރިމިއަރ ލީގުގައި މެންޗެސްޓަރ ސިޓީ އަދި މެންޗެސްޓަރ ޔުނައިޓެޑް ބައްދަލުކުރި މެޗު އެއްވަރުވިއިރު ޗެލްސީ ކުޅުނު މެޗުން އެޓީމު ބަލިވިއެވެ.\nޔުނައިޓެޑްގެ އޯލްޑް ޓްރެފޯޑް ސްޓޭޑިއަމްގައި ކުޅުނު މި މެޗު ނިމިފައިވަނީ އެއްވެސް ޓީމަކަށް ލަނޑެއް ނުޖެހި އެއްވަރުވެގެންނެވެ. ދެ ޓީމުގެ ފަރާތުން ވެސް ރަނގަޅު ކުޅުމެއް ފެނިގެންދިޔަ މި މެޗުގައި ލަނޑު ޖެހުމަށް މާ ހުސް ފުރުސަތުތަކެއް ތަނަވަސްކުރެވިފައެއް ނުވެއެވެ. އެގޮތުން މެޗުގެ އެންމެ ހުސް އެއް ފުރުސަތު ލިބުނީ ސިޓީގެ މަހްރޭޒްއަށެވެ. އޭނާއަށް ކެވިން ޑެބްރައިނާ ދިން ޕާހުން ޑެހޭއާ ކޮޅަށް ލަނޑެއް ޖެހިފައެއް ނުވެއެވެ.\nއެވަޓަންގެ ދަނޑުގައި ޗެލްސީ ވަނީ 1-0 އިން ބަލިކޮށްފައެވެ. މި މެޗުގައި އެވަޓަންއިން ޖެހި ހަމައެކަނި ލަނޑު 22 ވަނަ މިނެޓުގައި އެޓީމަށް ޖަހައިދިނީ ގިލްފީ ސިގަޑްސަންއެވެ. މިިއީ ޗެލްސީގެ ކީޕަރު އެޑުއާޑޯ މެންޑީ ކުރި ފައުލަކުން އެޓީމަށް ލިބުނު ޕެނަލްޓީއަކުން އޭނާ ކާމިޔާބުކޮށްދިން ލަނޑެކެވެ.\nޕްރިމިއަރ ލީގުގައި ކުޅުނު އެހެން މެޗުތަކަށް ބަލާއިރު ރަށުން ބޭރުގައި ވެސްޓް ހާމްއިން ވަނީ 2-1 އިން ލީޑްސް ޔުނައިޓެޑް ބަލިކޮށްފައެވެ. އެސްޓަން ވިލާއިން 1-0 އިން ވުލްވްސް ބަލިކުރިއިރު އަމިއްލަ ދަނޑުގައި ނިއުކާސަލްއިން ވަނީ 2-1 އިން ވެސްޓް ބްރޮމް ބަލިކޮށްފައެވެ.\nޕްރިމިއަރ ލީގުގެ ތާވަލުގެ އެއްވަނާގައި ޓޮޓެންހަމް އޮތްއިރު ދެވަނައިގައި އޮތީ އެންމެފަހުގެ ޗެމްޕިއަން ލިވަޕޫލްއެވެ. ޗެލްސީ ތިންވަނައިގައި އޮތްއިރު ހަތަރުވަނަ ލިބެނީ ލެސްޓަރ އެވެ. ޔުނައިޓެޑް އަދި ސިޓީ އޮތީ އެވަޓަންގެ ފަހަތުން އަށްވަނަ އަދި ނުވަވަނައިގައެވެ.


ކުޑަކުދިންގެ ވާހަކަ: ހަދިޔާ – DhiSalafiyyah\nކުޑަކުދިންގެ ވާހަކަ: ހަދިޔާ\n20/08/2012 ކުޑަކުދިންއަލް އުޚްތު ތަސްނީމް ޢަލީ\nމުޢާޒުއާއި އަޔާޒަކީ ވަރަށް ގާތް ދެރައްޓެހިންނެވެ. އެއްކުއްޖަކަށް ލިބޭ އުފަލާއި ހިތާމައިގައި އަނެއްކުއްޖަކު ބައިވެރިވެއެވެ. މުޢާޒުގެ މަންމަޔާއި ބައްޕަ ދުނިޔޭގައި ތިބި ނަމަވެސް އަޔާޒް ބަލަހައްޓަނީ އޭނަގެ ބޭބެއާއި މާމައެވެ.\nއަޔާޒްގެ ބޭބެ މާލޭގައި ހުރެގެން އަޔާޒަށް ހަދިޔާ ފޮނުވާއިރު މުޢާޒަށްވެސް ފޮނުވައެވެ. ދެފަރާތުގެ ޢާއިލާގެ އެއްބާރުލުން ލިބިގެން މި ދެކުދިން އުފަލުގައި އުޅޭތާ ބަރާބަރު ހަ އަހަރު ފާއިތުވެ ދަނީއެވެ. ހަވަނަ އަހަރު ނިމި ހަވަނަ ގްރޭޑްގެ ނަތީޖާ އިޢުލާން ކުރިއިރު ދެކުދިންނަށްވެސް ލިބުނީ ކޮމެންޑެޑް ރިޕޯޓެކެވެ.\nނަތީޖާފާޅުކުރި ދުވަހު ހަވީރު އަޔާޒް މުޢާޒުގެ ބައްޕަޔަށް ގުޅާފަ އެގެއަށް މުޢާޒު ފޮނުވާދިނުމަށް އެދުނެވެ. އަދި އަޔާޒްގެ ބޭބޭ ނުވެސް އަންގާ ރަށަށް އައި ވާހަކައާއި މުޢާޒުވެސް ކޮމެންޑެޑް ރިޕޯޓު ހޯދުމުން ބައިވަރު ހަދިޔާގެނައި ވާހަކަވެސް ބުންޏެވެ.\nމުޢާޒު ބައްޕަޔާއެކު އެގެއަށް ދިޔައެވެ. އަދި އަޔާޒްގެ ބޭބެ އައުމުން ލިބުނު އުފަލުގައި ބައިވެރިވެ، އެގޭގައި ވަގުތު ހޭދަ ކުރުމަށްފަހު އެގެއިން ލިބުނު ހަދިޔާހިފައިގެން ގެއަށް ދިޔައެވެ. އަދި މަންމަޔާއިބައްޕަގެ އެހީތެރިކަމާއެކު ހަދިޔާފޮށި ކެނޑިއެވެ.\nހަދިޔާފޮށިތެރޭގައި ހުރި ހަދިޔާތައް ފެނުމުން މުޢާޒަށް އުފަލުން ބުނެލެވުނެވެ. “الحمد لله. އަޔާޒްގެ ބޭބެ ހާދަ ރަނގަޅެ. އަޔާޒުގެ ބޭބެއަށް ﷲ ހެޔޮދަރުމަ ދެއްވާށި.”\nމަންމަ ފޮށީގައިވާ ހަދިޔާތައް ވަކިވަކިން ބަލަމުން ދިޔައެވެ. މިއީ އާދަކޮށް ކަން ހިނގާގޮތެވެ. މުޢާޒަށް ލިބޭހަދިޔާ ފޮށި އަބަދުވެސް މަންމަ ނުވަތަ ބައްޕަ ބަލާނެއެވެ. މުޢާޒުގެ ހުރިހާކަމަކަށް ފަރުވާތެރިވާ ބީދައިންނެވެ.\nފޮށިތެރޭގައި ހުރީ ޗޮކްލެޓާއި ބިސްކޯދެވެ. އާފަލާއި އޮރެންޖެވެ. ޖިންސާއި ޓީޝާޓެވެ. އަދިވެސް އިތުރު ސާމާނެވެ. ކުއްލިއަކަށް ފޮށިތެރެއިން މުޢާޒުގެ ލޮލުގައި އަޅައިގަތީ ކުޑަދަޅެއްގެތެރޭގައި އޮތް ކަރުގައި އަޅާ ރީތި ފަށެކެވެ.\nފަށް ފެނުމާއެކު މަންމަ ބުންޏެވެ. “ފިރިހެން ކުދިން ކަރުގައި ފަށް އަޅާކަށް ނުވާނެ. ފިރިހެން ކުދިންނަށް ގަހަނާގެ ތެރެއިން ހުއްދަވެގެންވަނީ ރިހި އަގޮޓީއެއްގެ މިންވަރު.” ނަމަވެސް މުޢާޒުއަށް އެ ފަށްރީތިކަމުން ބުންޏެވެ. “އެހެންވީއިރު އަޅުގަނޑުގެ ޕެންޑްރައިވްގައި ލާން ދެއްވާ.”\nމިހެން ބުނުމާއެކު މުޢާޒުގެ މަންމަ ދަޅުގެ ތެރެއިން ފަށް ނެގިއެވެ. އަދި ފަށުގެ ފުލުގައި ލައިފާ އޮތް އެއްޗަކަށް ބަލާފައި ބުންޏެވެ. “މިއީ ކްރިސްޓިއަނުންގެ ޞަލީބެއް ރަމްޒުކޮށްދޭ އެއްޗެއް. މީތި ގެންގުޅެން ނުވާނެ. އެވާނީ އަޔާޒްގެ ބޭބެއަށް ނޭނގި ލެވިފައިވާ އެއްޗަކަށް.”\nމަންމަ މިހެން ބުނުމުން މުޢާޒު ބުންޏެވެ. “މަންމާ! އެކަމަކު އަޅުގަނޑު ނަމާދުވެސް ކުރަމެއްނޫންތޯ. ތިކަހަލަ އެއްޗެއް ދުވަހަކުވެސް އަޅުގަނޑަކަށް ނުލިބޭ. އެހެންވީމާ ތީތި ދެއްވަންވީ ނޫންތޯ. އަޅުގަނޑު ތިފަށް ގެންގުޅުނަސް އެމީހުން އުޅޭ ގޮތަކަށް ނޫޅޭނަމޭ.”\nދުވަހަކުވެސް މަންމަމެން ކުރިމަތީ އެއްޗެއް ބޭނުންވެގެން ދެވަނަ ފަހަރަކު ބުނެފައިނުވާ އެމީހުންގެ ދަރިފުޅު އެފަށަށް ވަރަށް ބޭނުންވެފައި ހުރިކަން އެނގިހުރެ މުޢާޒުގެ ބައްޕަ ބުންޏެވެ. “ބައްޕަދަރިފުޅު ދެކެ އިންތިހާއަށް ލޯބިވަން. އެކަމަކު ދަރިފުޅު އެ ފަށުގެ ޚިޔާލު ދޫކޮށްފައި އިހަށް މި ސުވާލަށް ޖަވާބު ދީބަލަ. ދަރިފުޅާ! ދަރިފުޅު ރާއްޖެއިން ބޭރަށްގޮސް، ހުންނަން ދިމާވި ކޮޓަރިއެއްގައި އުޅޭމީހަކު ކީރިތި ޤުރުއާން ގެންގުޅޭނަމަ ހިތަށް އަރާނީ ކީކޭ ހެއްޔެވެ؟” ޖަވާބުގައި ދަރިފުޅު ވިސްނާލާފައި ބުންޏެވެ. “އަޅުގަނޑު ހިތަށްއަރާނީ އެއީ މުސްލިމެއްކަމަށް.”\nބައްޕަ ބުންޏެވެ. “ދަރިފުޅާ! ތިޔަ ބުނީ ރަނގަޅަށް. އޭނަކައިރީ އިސްލާމްދީނުގެ ވާހަކަ ދައްކަން ޖެހިލުމެއްވެސް ނުވާނެ. އިރުކޮޅަކުން އެމީހާ ނިކުމެ ތިމަންނަޔަކީ އެހެން ދީނެއްގެ މީހެކޭ ބުންޏަސް ހައިރާންވާނެ. ސުވާލު އުފެދޭނެ.\nދަރިފުޅާ! ތިޔައީ ބަސްއަހާ ކުއްޖެއް. މިޒަމާނުގެ ބައެއް ކުދިން ބުނާހެން ތިމަންނަގެ ހިތް ރަނގަޅޭ ބުނެ ކަރުގައި ފަށް އަޅާ، ކަންފަތުގައި އެއްޗެހި ލައްވައި، ފަޓުލޫނު ހިތަށް އެރިގޮތަކަށް ބާއްވައިގެން ކުދިން އުޅޭގޮތް އެއީ ރީތި ގޮތެއް ނޫން. އެހެންވީމަ ބަސްއަހާ ކުދިން އެގޮތަށް އުޅެން ޚިޔާލުވެސް ނުކުރާނެ.”\nމުޢާޒު މަޑުމައިތިރިކަމާއެކު މި ވާހަކަތައް އަޑުއަހަން އިނެވެ. އަދި ބުންޏެވެ. “ބައްޕާ! އަޅުގަނޑަށް ވިސްނިއްޖެ. އަޅުގަނޑު އެކަހަލަ ޝަކުވާ މީގެފަހުން ނުކުރާނަން. އެކަމަކު އަޔާޒުގެ ހަދިޔާ ފޮށީގައިވެސް އެފަދަ ފަށެއް އޮވެދާނެ ނޫންތޯ؟ ފަހަރެއްގައި މާމަޔަށް އޭތި ނުފެނިވެސް އޮވެދާނެ.”\nމުޢާޒު މިހެން ބުނުމުން، މުޢާޒުގެ ބައްޕަ އަޔާޒްގެ ބޭބެއަށް ގުޅާފައި މިވާހަކަ ދެއްކުމުން އެއީ ޤަސްދުގައި އެޅި އެއްޗެއް ނޫންކަމުގައި ބުންޏެވެ. އަދި އެއީ ބޭރުގެ ޤައުމަކަށް ދިޔައިރު، އެތަނުން ބައްދަލުވިމީހަކު ދިން ހަދިޔާ އެއްކަމަށާއި، އެބޭރުން ބަލާލުމުން ފަށެއްކަން އެނގުމުން ކަނޑާލައިގެން ނުބަލައި، މުޢާޒުގެ އަންހެން ކޮއްކޮއަށް އެފަށް ވަރަށް ގުޅޭނެކަމަށް ހީކޮށް ފޮނުވުނީކަމުގައި ބުންޏެވެ. އަދި އެކަމަށް ނިހާޔަތަށް މަޢާފަށް އެދުނެވެ.\nމުޢާޒުގެ ބައްޕަ މަޢާފް ކުރިއެވެ. އެކަމަކު އޭގެފަހުން މުޢާޒުއާއި އޭނަގެ މަންމަޔާއި ބައްޕަ ލިބޭ ހަދިޔާ ބޭނުން ކުރުމުގެ ކުރީގައި އެއީ އިސްލާމްދީނުގައި ބޭނުން ކުރުން ހުއްދަ އެއްޗެއްތޯ ބެލުމުގައި ކުރިއަށްވުރެ ފަރުވާތެރިވެއެވެ.


Enme muhimmu minivan kamakee haggu noon faraai thakah alhuvethi nuvun | Mihaaru\nމާލެ، ޖުލައި 26، 2016-މިއަހަރުގެ މިނިވަން ދުވަހުގެ މުނާއްސަބަތުގައި ޖުމްހޫރީމައިދާނުގައި ބޭއްވުނު ދިދަ ނެގުމުގެ ރަސްމިއްޔާތު. ---ފޮޓޯ: މުހައްމަދު ޝަރުހާން/މިހާރު\nއެންމެ މުހިންމު މިނިވަންކަމަކީ ހައްގު ނޫން ފަރާތްތަކަށް އަޅުވެތިވުމުން މިންޖުވުން\n26 ޖުލައި 2019 - 08:29 1 comment\nމިނިވަންކަމަކީ ކޮންމެ އިންސާނަކަށް ވެސް ފިޠުރީ ގޮތުން، އެބަހީ އޭނާގެ ޠަބީޢަތު ނިޔާކުރާގޮތުން، ބޭނުންވާ ކަމެކެވެ. އެއްވެސް މީހަކު އަނެކެއްގެ އަޅުވެތިކަމުގެ ދަށުގައި އުޅޭކަށް ބޭނުމެއް ނުވާނެ އެވެ. އެހެންނަމަވެސް މިއާ އެކު އިންސާނީ އެހެން ފިޠުރަތެއްގެ ދަށުން އެއްކައުވަންތަ ފަރާތަށް ބޯލަނބައި އަޅުވެތިވާން ވެސް ބޭނުންވެ އެވެ. ކީރިތި ޤުރްއާނުގައި ﷲ އަންގަވަނީ އެއީ އެ ފިޠުރަތެއްގެ މަތީ އިންސާނާ ހެއްދެވިގެންވާ، އަދި އެއަށް ބަދަލު ނާންނާނެ ފިޠުރަތެއް ކަމަށެވެ. (އައްރޫމް 30). މި ފިޠުރަތަށް ތަބާވުމުގައި، ބައެއް އިންސާނުން އެއްކައުވަންތަ ފަރާތް ދެނެގަތުމުގައި ނުބައިކޮށް ފަހުމް ކުރެ އެވެ. ނުވަތަ ވެށީގެ ތެރެއިން ކުރެވޭ ތަޖުރިބާތަކުގެ ސަބަބުން މި ފިޠުރަތުން އެއްފަރާތަށް ބައެއް ފަހަރު ޖެހިލެވެ އެވެ. ނަތީޖާއެއްގެ ގޮތުން ﷲ އަށް އީމާން ނުވެ ހިނގައިދެއެވެ. ނަމަވެސް މީގެ މާނަ އަކީ މި ފިޠުރަތު އޭގެ ޒާތުގައި ނެތިގެން ދިއުމެއް ނޫނެވެ.\nމިނިވަންކަން ބޭނުންވުމުގެ ފިޠުރަތާއި، އެއްކައުވަންތަ ފަރާތަށް ކިޔަމަންވުމުގެ ފިޠުރަތު ފުށުއެރުމެއް ނެތި އެކުއެކީ ފުރިހަމަ ވެގެންދާނީ އެއްކައުވަންތަ ފަރާތް ފިޔަވައި އެހެން އެއްވެސް ފަރާތަކަށް އަޅުވެތިނުވެ ތިމާ މިނިވަން ވެގެންނެވެ. މިކަމަށްޓަކައި ﷲ ފިޔަވައި އެހެން ފަރާތްތަކަށް އިންސާނުން އަޅުވެތިވާ އަޅުވެތިވުމުން މިނިވަންކުރަން އިސްލާމް ދީން މަސައްކަތް ކުރެއެވެ. މިއީ އިސްލާމް ދީނުގެ އެންމެ މަތީ މަގުސަދުތަކުގެ ތެރޭގައި ހިމެނޭ ކަމެކެވެ. އަދި ހަމަ އެހެންމެ މިއީ އިސްލާމްދީނުގެ މަތިވެރި އުސޫލުތަކުގެ ތެރެއިން އެއް އުސޫލެވެ.\nﷲ ފިޔަވައި އެހެން ފަރާތްތަކަށް އަޅުވެތި ނުވުމަށް ކީރިތި ޤުރުއާނުގައި ގޮވާލަ އެވެ. މިގޮތުން ތައުޙީދުގެ ޢަޤީދާއަށް ގޮވާލައްވައެވެ. އަދި ޝިރުކު، އޭގެ ހުރިހާ ސިފައެއްގައި މަނާ ކުރައްވަ އެވެ. އެބަހީ، އިންސާނުން އެހެން އިންސާނުންނަށް ނުވަތަ ހައިވާނުންނަށާއި ދިރުން ނެތް އެއްޗެއްސަށް ނުވަތަ ވަހުމްތަކާއި ލައްޒަތުތަކަށް އަޅުވެތިވާ އަޅުވެތިވުމުން ސަލާމަތްވާން އަންގަވަ އެވެ. އަދި ހަމައެކަނި އަޅުވެތިވުން ހައްގު، އަދި އަޅުވެތިވުން ލާޒިމު ފަރާތަށް އެކަނި އަޅުވެތިވާން ތަކުރާރުކޮށް އަންގަވަ އެވެ.\nމިފަދަ އުސޫލުތައް އިސްލާމް ދީނުގައި ވަނީ އެއްބައިވަންތަ އިންސާނިއްޔަވަންތަ ޢާލަމެއް މި ބިމުގައި ގާއިމު ކުރުމަށެވެ. އެއްބަޔަކު އަނެއް ބަޔަކަށް ވާގިވެރިވެ އެހީތެރިވާ އިންސާނިއްޔަ ޢާލަމެއް މި ބިމުގައި އޮތުމަކީ ކީރިތި ޤުރުއާނުގެ މަތިވެރި މަޤުޞަދުތަކުން އެއް މަޤުޞަދެވެ. ހަމައެއާ އެކު މުއުމިނު އުންމަތެއް ގާއިމު ކުރުމަށް ވެސް މިފަދަ މަޤުޞަދުތަކާއި އުސޫލުތައް ކަނޑައެޅިފައިވެ އެވެ. މިގޮތުން ވަކި ހަމަތަކެއްގެ މަތީ މުއުމިނު އުންމަތެއް ގާއިމު ކުރުމަށް އިސްލާމްދީން ގޮވާލަ އެވެ. މީގެ ބޭނުމަކީ އެއްވެސް ހާލެއްގައި އެ އުންމަތް އޭގެ އަމިއްލަ ނަފްސަށް އެހެން އުންމަތްތަކާ ގުޅުމެއް ނެތި އޮތުމެއް ނޫނެވެ. ހަގީގަތުގައި އިސްލާމީ ރިސާލަތަކީ އާލަމީ ރިސާލަތެއްކަން ކީރިތި ޤުރުއާންގެ އެންމެ ފުރަތަމަ ސޫރަތްތަކުގައި ވެސް ހާމަ ކުރައްވަ އެވެ. އަދި އެއީ އެންމެހާ އިންސާނުންނަށްޓަކައި އޮތް ރަޙުމަތެއްކަން ވެސް ބަޔާން ކުރައްވަ އެވެ. އަލްއަންބިޔާއު ސޫރަތުގެ 107 ވަނަ އާޔަތާއި އަލްފުރުޤާނު ސޫރަތުގެ ފުރަތަމަ އާޔަތާއި ޞާދު ސޫރަތުގެ 87 ވަނަ އާޔަތާއި މިނޫންވެސް އެހެން އާޔަތްތަކުން ވަރަށް ސަރީހަކޮށް މިކަން ސާފުވެ އެވެ.\nމި ސަބަބުތަކަށްޓަކައި އިސްލާމީ އުންމަތަށް ތަބާވާ މީހުންގެ މައްޗަށް ލާޒިމުވާ އެއް ކަމަކީ މި ޢާލަމީ ރިސާލަތު މުޅި ޢާލަމަށް ފޯރުވުމެވެ. މި ރިސާލަތުގެ ހެޔޮކަމާއި މީގެ ނޫރު އެހެންބަޔަކާ ހަމައަށް ފޯރިޔަ ނުދީ ހިފެހެއްޓުމުގެ ހައްގެއް އިސްލާމީ އުންމަތަކަށް ލިބިގެނެއް ނުވެ އެވެ. ތިމަންމެންނަށް މިމަތިވެރި ހިދާޔަތުން ހިދާޔަތު ލިބުމަށް ފަހު އެހެން އެންމެންނަށް މި ހިދާޔަތު ލިބޭތޯ މަސައްކަތް ކުރުން ލާޒިމު ވާނެ އެވެ. އެންމެ ހެޔޮ އުންމަތެއް ކަމުގައި މުސްލިމު އުންމަތް ވަނީވެސް ﷲ އަށް އީމާން ވުމާ އެކު ހެޔޮ ކަންތަކަށް އަމުރުކޮށް ނުބައި ކަންތައް ނަހީ ކުރާތީ އެވެ. އިސްލާމް ދީނަށް ވަނުމަށް އެހެން މީސްތަކުންނަށް ގޮވާލާ ގޮވާލުމަކީ ހެޔޮ ކަންތަކަށް އަމުރުކޮށް ނުބައި ކަންތައް ނަހީ ކުރުމުގެ ތެރޭގައި ހިމެނޭ ކަމެކެވެ. މީސްތަކުންގެ ތެރެއަށް އެންމެ ހެޔޮ އުންމަތެއްގެ ގޮތުގައި އެ އުންމަތް ނެރެވިގެން ވަނީ މީސްތަކުންނަށް ހެޔޮ މަގު އަންގައިދިނުމަށެވެ. މީސްތަކުން އަނދިރިން އަލިކަމުގެ ތެރެއަށް ނުކުންނާނެ ގޮތް ދަސްކޮށް ދިނުމަށެވެ.\nމާލެ: ޖުލައި 26، 2017: ދިވެހިރާއްޖެ މިނިވަންވިތާ 52 އަހަރު ފާހަގަކުރުމުގެ ގޮތުން ގަލޮޅު ދަނޑުގައި ބޭއްވި މިނިވަންދުވަހުގެ ކުޅިވަރުތަކުގެ ތެރެއިން: ޕާކިސްތާނުގެ ބޮޑުވަޒީރު ނަވާޒް ޝަރީފް ޝަރަފްކޮށްދެއްވި ރަސްމިއްޔާތުގައި ރައީސް އަބްދުﷲ ޔާމީނާއި ކެބިނެޓްގެ މިނިސްޓަރުން ބައިވެރިވެވަޑައިގެންނެވި .---މިހާރު ފޮޓޯތައް: ހުސައިން ވަހީދު / މިހާރު\nވީމާ އިސްލާމީ އުންމަތުގެ ޢާލަމިއްޔަވަންތަކަމާއި އެ ދީނުގެ ރަޙުމަތް ފާޅުވެގެން ދިއުމަށްޓަކައި ކީރިތި ޤުރުއާނުގެ ޒަރީއާ އިން އެ ދީން ގޮވާލާ މަތިވެރި އުސޫލުތަކަށް އެންމެހާ އިންސާނުން އަހުލުވެރި ކުރުވަން ޖެހެއެވެ. މިދެންނެވި އުސޫލުތަކުގެ ތެރެއިން، އެއް އުސޫލަކީ ﷲ ފިޔަވައި އެހެން ފަރާތްތަކަށް އަޅުވެތިވާ އަޅުވެތިވުމުން އިންސާނާ މިންޖު ކޮށްދިނުމެވެ. ﷲ ފިޔަވައި އެހެން ފަރާތްތަކަށް އަޅުވެތި ނުވުމަށް ކީރިތި ޤުރުއާނުގައި ގޮވާލަ އެވެ. މިގޮތުން ތައުޙީދުގެ ޢަޤީދާއަށް ގޮވާލައްވައެވެ. އަދި ޝިރުކު، އޭގެ ހުރިހާ ސިފައެއްގައި މަނާ ކުރައްވަ އެވެ. އެބަހީ، އިންސާނުން އެހެން އިންސާނުންނަށް ނުވަތަ ހައިވާނުންނަށާއި ދިރުން ނެތް އެއްޗެއްސަށް ނުވަތަ ވަހުމްތަކާއި ލައްޒަތުތަކަށް އަޅުވެތިވާ އަޅުވެތިވުމުން ސަލާމަތްވާން އަންގަވަ އެވެ. އަދި ހަމައެކަނި އަޅުވެތިވުން ހައްގު، އަދި އަޅުވެތިވުން ލާޒިމު ފަރާތަށް އެކަނި އަޅުވެތިވާން ތަކުރާރުކޮށް އަންގަވަ އެވެ.\nއަހުލު ކިތާބީން އެމީހުންގެ ޢިލްމުވެރިންނާއި ރާހިބުން އަދި ޢީސާގެ ފާނު ކަލުން ކަމުގައި ބެލި ނަމަވެސް ކީރިތި ޤުރުއާން ބަޔާން ކުރައްވަނީ މީސްތަކުންނަށް އަމުރުވެވިގެން ވަނީ ހަމައެކަނި މާތް ﷲ އަށް އަޅުވެތިވުމަށް ކަމަށެވެ. (އައްތައުބާ 13). ކީރިތިރަސޫލާ، ޞައްލަﷲ ޢަލައިހި ވަސައްލަމް، އެކިއެކި ގައުމުތަކުގެ ވެރިންނަށް އިސްލާމް ދީނަށް ގޮވާލެއްވުމަށް ފޮނުއްވެވި ފަތްކޮޅުތައް ނިންމަވާލައްވާފައި ވަނީ ވެސް ކީރިތި ޤުރުއާނުގައި އެއްކައުވަންތަކަމަށް ގޮވާލާ ވަރަށް މުހިންމު އާޔަތަކުންނެވެ. (އާލްޢިމްރާން 46). އެ އާޔަތުގައި، އެއްބަޔަކު އަނެއް ބަޔަކު ﷲ ފިޔަވައި ކަލާނގެތަކެއް ކަމުގައި ނުބަލަން އަމުރު ކުރައްވާފައި ވެ އެވެ.\nމި ގޮވާލެއްވުމަކީ ހަގީގަތުގައި އިންސާނިއްޔަވަންތަ ޢާލަމެއް މި ބިމުގައި ގާއިމު ކުރުމަށް ކުރެވުނު މުހިންމު އިޢުލާނެކެވެ. އިންސާނުން އެއްބަޔަކު އަނެއް ބަޔަކަށް ސަޖިދަ ޖެހުން އެ ހިސާބުން ހުއްޓުނު ކަމުގެ އިޢުލާނެކެވެ. ނިއްކުރިތައް އުފުލުމުގެ ވަގުތު ޖެހިއްޖެ ކަމާއި ސަޖިދަ ޖެހުން ހަމައެކަނި އެ ނިއްކުރިތަކުގެ ވެރި ފަރާތަށް ނޫނީ ނެތް ކަމުގެ އިއުލާނެކެވެ. ބުރަކަށިތައް ތެދުކުރުމުގެ ވަގުތު އަތުވެއްޖެ ކަމާއި ގުދުވެ ކުރުނީސްކުރުން ހަމައެކަނި އެ ބުރަކަށިތައް ޚަލްޤު ކުރެއްވި ފަރާތަށް ނޫނީ ނެތް ކަމުގެ އިޢުލާނެކެވެ.\nމި ގޮވާލެއްވުމަކީ ހަގީގަތުގައި އިންސާނިއްޔަވަންތަ ޢާލަމެއް މި ބިމުގައި ގާއިމު ކުރުމަށް ކުރެވުނު މުހިންމު އިޢުލާނެކެވެ. އިންސާނުން އެއްބަޔަކު އަނެއް ބަޔަކަށް ސަޖިދަ ޖެހުން އެ ހިސާބުން ހުއްޓުނު ކަމުގެ އިޢުލާނެކެވެ. ނިއްކުރިތައް އުފުލުމުގެ ވަގުތު ޖެހިއްޖެ ކަމާއި ސަޖިދަ ޖެހުން ހަމައެކަނި އެ ނިއްކުރިތަކުގެ ވެރި ފަރާތަށް ނޫނީ ނެތް ކަމުގެ އިއުލާނެކެވެ. ބުރަކަށިތައް ތެދުކުރުމުގެ ވަގުތު އަތުވެއްޖެ ކަމާއި ގުދުވެ ކުރުނީސްކުރުން ހަމައެކަނި އެ ބުރަކަށިތައް ޚަލްޤު ކުރެއްވި ފަރާތަށް ނޫނީ ނެތް ކަމުގެ އިޢުލާނެކެވެ. އެންމެހާ އިންސާނުންނަކީ ޢިއްޒަތާއި ގަދަރު ލިބިގެންވާ ބައެއް ކަމާއި ނިކަމެތިވެ ޛަލީލަކަށް ވުން އޮތީ ހަމައެކަނި ކުޅަދުންވަންތަ އެއްކައުވަންތަ ފަރާތުގެ ކުރިފުޅުމަތީ އެކަނިކަން ހާމަ ކުރެއްވުމުގެ އިޢުލާނެކެވެ. ބިރުވެރިކަމާއި އަދި އުއްމީދުތަކާއެކު ވެސް އެންމެހާ ހިތްތައް ކުރިމަތި ކުރަން އޮތް ހަމައެކަނި ފަރާތަކީ ﷲ އެވެ. އަދި އެންމެހާ ޝަރުޢުތަކެއް ކަނޑައެޅުއްވުމުގެ މިލްކުވެރިކަން ލިބިގެން ވަނީވެސް ހަމައެކަނި އެ ފަރާތަށެވެ.\nމި ހުރިހާ ސަބަބުތަކަށްޓަކައި އަޅުވެތިވުން އޮތީ ހަމައެކަނި އެ ފަރާތަށެވެ. އެހެން ފަރާތްފަރާތަށް އަޅުވެތި ވުމަކީ އެއްބައިވަންތަ އިންސާނިއްޔަވަންތަ ޢާލަމެއް މި ބިމުގައި ގާއިމު ކުރުމަށް ހުރަސް އެޅޭނެ ކަމެކެވެ. އަދި އިންސާނާ އަށް އެންމެ ފުރިހަމަ ގޮތުގައި މިނިވަންކަން ލިބުން އޮތީވެސް ﷲ ފިޔަވައި އެހެން ފަރާތްތަކަށް އަޅުވެތިވުން ދޫކޮށްލައިގެންނެވެ. މި ތަނުގައި ފުރިހަމަ މިނިވަންކަމޭ މި ބުނާ ބަހުގެ މާނައަކީ އެ މިނިވަންކަމަކުން އިންސާނާ އަށް މި ދުނިޔޭގައި ވެސް އަދި އާޚިރަތުގައި ވެސް ގެއްލުމެއް ނުލިބޭ ގޮތަށް ލިބިގެންދާ މިނިވަންކަމެވެ. ނުވަތަ ގެއްލުމެއް ނުލިބޭ ގޮތުގައި ތިމާ ބޭނުންކުރާ މިނިވަންކަމެވެ. އެއްވެސް މަރުހަލާއެއްގައި ތިމާ އަށް ގެއްލުމެއް ލިބޭ ކަމެއް ކުރުމަށް ތިމާ އަށް މިނިވަންކަން ލިބިފައި އޮތަސް އެ މިނިވަންކަމުގެ ބޭނުން އެ ގޮތަށް ހިފުމަކީ މިނިވަންކަމުގެ ބޭނުން ހެޔޮގޮތުގައި ނުހިފުމެވެ. ވީމާ ފުރިހަމަ އަދި ފައިދާހުރި މިނިވަން ކަމެއް ތިމާ ބޭނުންވާ ނަމަ ﷲ ފިޔަވައި އެހެން ފަރާތްތަކަށް އަޅުވެތިވުން ދޫކޮށްލަން ޖެހެ އެވެ.\nއިތުރު ލިޔުންތައް ދީން އިސްލާމް މިނިވަން ދުވަސް


Badhige eh, gondi eh, meyzeh neiy "Hotaathah" | Mihaaru\nފިހާރައެއްގައި ހެދިކާ ވިއްކަން ބަހައްޓާފައި: އެތަންތަނާއި ހޮޓަލަކާ ހުރި ތަފާތަކީ ގޮނޑި މޭޒް ނެތްކަން-- ފޮޓޯ: މިހާރު\n01 ފެބުރުއަރީ 2020 - 09:17 73 comments\nހެދިކާ އެކު ބޯން ކޮފީ އާއި ލުއިބުއިންތައް ވެސް ލިބެން ހުރެ އެވެ.\nކުޑަކުޑަ ފިހާރަ އޮތީ ފުރިފަ އެވެ. އެއީ ގޮނޑިއެއް، މޭޒެއް ނެތި ހިންގާ ސައި ހޮޓަލެކެވެ. ފިހާރައިގެ ނަމެވެ. މައިގަނޑު ވިޔަފާރިއަކީ ކެއިންބުއިމުގެ ހިދުމަތެވެ. އެކަމަކު އެއީ ހާއްސަ ހުއްދައެއް ލިބިގެން، ތަނުގެ ސާފުތާހިރުކަން ވަކި ގޮތަކަށް ބަހައްޓައިގެން ހުއްދަ ލިބޭ ވިޔަފާރިއެކެވެ.\nބަންގްލަދޭޝް މީހުން ތިބެގެން މާލޭގެ ބައެއް ހިސާބުތަކުގައި ކުދިކުދި ފިހާރަތައް "ސައި ހޮޓަލަށް" ބަދަލުވަމުން އެބަ ދެ އެވެ. ބައެއް ތަންތަނުން ލިބެނީ ހެދިކާ އެކަންޏެއް ނޫނެވެ. ބަންދުކޮށްފައި ހުންނަ ފްރައިޑް ރައިސް އާއި ނޫޑުލިހާއި ސްޕެގެޓީ ވެސް ވިއްކަން ހުރެ އެވެ.\nމިކަހަލަ ބައެއް ތަންތަން ހުންނަނީ ބޮޑެތި އޮފީސްތަކާއި ކުންފުނިތަކުގެ ކައިރީގަ އެވެ. ކަސްޓަމްސް އާއި އެމްޕީއެލް ސަރަހައްދަކީ އޭގެ ތެރެއިން އެއް ހިސާބުގަނޑެވެ.\nމިފަދަ ތަންތަނުގެ މައްސަލަ ކުއްލިއަކަށް ބައެއް މީހުންގެ ސަމާލުކަމަށް އައީ، އިމިގްރޭޝަނުން މި ފަހުން އާންމުކުރި ވީޑިއޯއަކުންނެވެ. ބައެއް ބިދޭސީން ނިދާއުޅޭ ތަންތަނަށް ޗެކްކުރަން އިމިގްރޭޝަންގެ އޮފިޝަލުން ހިންގި އޮޕަރޭޝަނެއްގައި ފެނުނީ، ނިދަން ބޭނުކުރާ ބައެއް ތަންތަން، ސާފުތާހިރުކަމެއް ނެތް ބަދިގެތަކަކަށް ހަދާފައިވާ ތަނެވެ. އެ ތަންތަނުން ތައްޔާރުކުރާ ތަފާތު ވައްތަރުގެ ހެދިކާ، އާންމުންނަށް ވިއްކަ އެވެ. ސްކޫލް ކުދިންގެ އިންޓަވަލްއަށް ގެންދެ އެވެ.\nސާފުތާހިރުކަމުގެ މިންގަނޑެއް ނެތި، ފިހާރަތައް ކުދިކުދި ކަޑަތަކަށް ބަދަލުކޮށް، ވިއްކާ ހެދިތާ ތައްޔާރުކުރަނީ ކޮން ތަނެއްގައި ހެއްޔެވެ؟ އެއީ ހުއްދަ ދީފައިވާ ބަދިގެތަކުން ހަދާ އެއްޗެހި ހެއްޔެވެ؟\nފިހާރައެއްގެ ރެކެއްގައި ހެދިކާ ވިއްކަން ބަހައްޓާފައި: މިއީ ގޮނޑި މޭޒް ނެތް ހޮޓަލެއް؟ -- ފޮޓޯ: މިހާރު\nއިމިގްރޭޝަންގެ ވީޑިއޯ އިން ފެނުނީ ވަގުތުން ހުއްޓުވަން ޖެހޭ ކަމެކެވެ. ކޮޓަރީގައި އުނދުން ބަހައްޓައިގެން ކާބޯތަކެތި ހަދައި އެ ތަކެތި ފިހާރަތަކަށް ލަނީ އެވެ. އެ "ބަދިގެތަކު"ގެ މުޑުދާރުކަން ހުރި މިންވަރު ވެސް ވީޑިއޯ އިން ފެނެ އެވެ.\nއެތަންތަނުން އުފައްދާ ތަކެތީގެ އަސްލު މާކެޓަކީ ކުދިކުދި ފިހާރަތަކެވެ. ގިނަ ތަންތަނުގައި ސޭޓުންނަށް ތިބެނީ ބަންގްލަދޭޝް މީހުންނެވެ. ގިނަ ފިހާރަތައް ހިންގަނީ ވެސް އެމީހުންނެވެ. އެހެންކަމުން ބިދޭސީން ތައްޔާރުކުރާ ދިވެހި ހެދިކާތަކަށް މިހާރު މި އޮތީ ރަސްމީ ހުއްދައެއް ނެތި، އެކަމަކު ފިހާރަތަކުން ފުރުސަތު ލިބިފަ އެވެ.\nNuthaahirukoh bidheyseen hadhaa interval fihaarathakugai!\nނުރައްކާތެރިކޮށް ބިދޭސީން ހަދާ އިންޓަވަލް ފިހާރަތަކުގައި---\nރާއްޖޭގެ ވިޔަފާރި އުސޫލުން ވިއްކާ ކާބޯތަކެތި އުފެއްދުމުގެ ހުއްދަ ދެނީ ހެލްތު ޕްރޮޓެކްޝަން އޮތޯރިޓީ (އެޗްޕީއޭ) އިން ބަލައި ފާސްކޮށްފަ އެވެ. އާންމުންނަށް ވިއްކަން ޖެހޭނީ ހުއްދަ ދީފައި އޮންނަ ބަދިގެތަކުން އުފައްދާ ކާބޯތަކެއްޗެވެ.\nއެޗްޕީއޭގެ ޑިރެކްޓަރު އަހުމަދު ނާސިރު ވިދާޅުވީ ފިހާރަތަކުން ހެދިކާ ފަދަ ކާބޯތަކެތި ވިއްކުމަކީ މަނާ ކަމެއް ކަމަށެވެ. އެތަންތަނުގައި ވިއްކޭނީ ލޭބަލްކޮށްފައި ހުންނަ އުފެއްދުންތައް ކަމަށް އޭނާ ވިދާޅުވި އެވެ. އެހެންކަމުން ޓްރޭތަކާއި ތަށިތަށީގައި ބަހައްޓައިގެން، ފިހާރަތަކުގައި އެގޮތަށް ހެދިކާ ވިއްކުމަކީ މަނާ ކަމެކެވެ.\nފިހާރަތަކުގައި ވިއްކާ ހެދިކާ ތައްޔާރުކުރަނީ ހަމައެކަނި ބިދޭސީންނެއް ވެސް ނޫނެވެ. ދިވެހިން ވެސް ގޭގޭގައި އެ އެއްޗެހި ތައްޔާރުކޮށް ފިހާރަތަކަށް ލަ އެވެ.\nއެކަމަކު ނާސިރު ވިދާޅުވި ގޮތުގައި އާއްމު ގޭގޭގެ ބަދިގެތަކުގައި ހަދާ ހެދިކާ ވެސް އެގޮތަކަށް ފިހާރަތަކުގައި ނުވިއްކޭނެ އެވެ. އެހެންކަމުން މިހާރު ކުދިކުދި ފިހާރަތަކުން ލިބެން ހުންނަ ހެދިކާ އާއި އެ ބާވަތުގެ އެއްޗިއްސަކީ ސާފުތާހިރު އުފެއްދުންތަކެއްކަން ކަށަވަރުކުރެވޭނެ ގޮތެއް ނެތެވެ.\nފިހާރަތަކުގައި ކެއުންތައް ވިއްކަން ބަހައްޓާފައި: މަނާ ކަމަކަށް ވިޔަސް ކެއުންތައް ވިއްކާ ފިހާރަތައް ގިނަ-- ފޮޓޯ: މިހާރު\nނާސިރު ވިދާޅުވި ގޮތުގައި ދަރިވަރުންގެ ކުދިންގެ އިންޓަވަލްއަށާއި ބޮޑެތި މީހުންނަށް ފިހާރަތަކުން ހެދިކާ ވިއްކާކަން ފާހަގަކުރެވިގެން އެކަން ހުއްޓުވައި ދިނުމަށް އިކޮނޮމިކް މިނިސްޓްރީގައި އެޗުޕީއޭ އިން ވަނީ އެދިފަ އެވެ.\n"އާއްމު ކާބޯތަކެތީގެ މިންގަނޑުތަކާ ހިލާފަށް ކުރާ ކަމެއް އެއީ. ލޭބަލްނުކޮށް ހުންނަ އެފަދަ ތަކެތި ވިއްކުމަކީ މަނާ ކަމެއް. އިމްޕޯޓް މުދާ ވިއްކާ ފިހާރަތަކުން އެކަހަލަ ތަކެތި ވިއްކުމަކީ ގާނޫނާ ހިލާފު ކަމެއް،" ނާސިރު ވިދާޅުވި އެވެ.\nއިމިގްރޭޝަންގެ ވީޑިއޯއާ ބެހޭ ގޮތުން އޭނާ ވިދާޅުވީ މިހާތަނަށް އެނގިފައި އޮތީ ބިދޭސީން އުޅޭ އެފަދަ ތަންތަނުގައި އެއްޗެހި ތައްޔާރުކުރަނީ ބިދޭސީންނަށް ވިއްކަން ކަމަށެވެ. އެއީ ސްކޫލް ކުދިންގެ އިންޓަވަލަށް ހާއްސަކޮށްގެން ފިހާރަތަކަށް ލާ އެއްޗެހިކަން އެނގޭ ފަދަ މައުލޫމާތެއް ލިބިފައިނުވާ ކަމަށް ވެސް އޭނާ ވިދާޅުވި އެވެ.\n"ޝަކުވާ އަންނަނީ ސާފުތާހިރުކަން ދަށްވެގެން. އެގޮތަށް ބަލާ ތަންތަން ރަނގަޅު ކުރަމުން މިއަންނަނީ. އަދިވެސް އިންސްޕެކްޓްކޮށް ފިޔަވަޅު އަޅަމުން ދަނީ،" ނާސިރު ވިދާޅުވި އެވެ.\nއެކަމަކު އޭނާ އެހެން ވިދާޅުވިޔަސް ކުދިކުދި ފިހާރަތަކުގައި މިހާރު ބަހައްޓާފައި ހުންނަ ހެދިކާ އާއި ރޮށި، އަދި ކުޅިމަސް ފަދަ ތަކެއްޗަކީ އިމިގްރޭޝަންގެ ވީޑިއޯ އިން ފެންނަ "ބަދިގެތަކު"ގައި އުފައްދާ އެއްޗެހި ނޫން ކަމެއް ނޭނގެ އެވެ. އެނގޭ ކަމަކީ އެކަހަލަ ފިހާރަތަކުގައި ތިބެގެން އެތައް ދިވެހިންނެއް އެ އުފެއްދުންތައް ކަމުން ދާ ކަމެވެ. ކޮތަޅުތަކަށް އަޅައިގެން އެތައް ބަޔަކު ގެންދާ ކަމެވެ. އަދި ގަވާއިދާ ހިލާފަށް ކުރަމުން ދާ ކަމަކަށް ވިޔަސް، ހުއްޓުވާނެ ރަސްމީ ފަރާތެއް ނުފެންނަ ކަމެވެ.\nއިތުރު ލިޔުންތައް ކެފޭ/ރެސްޓޯރެންޓް ފުޑް އިންސްޕެކްޝަން ހެލްތު ޕްރޮޓެކްޝަން އެޖެންސީ


Eh Kidney Failve Azan Ah Bodu Veyne Beynun vanee Ehee eh\nއަޒާން: އެއް ކިޑްނީ ވަނީ ފެއިލްވެފައި.\n8 ފެބްރުއަރީ 2019 1 ކޮމެންޓް\nއެއް ކިޑްނީ ފެއިލްވެ އަޒާންއަށް ބޮޑު ވޭނެއް، ބޭނުންވަނީ އެހީއެއް\nދަރިންނަކީ ވަރަށް މަތިވެރި ނިއުމަތެކެވެ. އަދި އެހާމެ ބޮޑު މަސްއޫލިއްޔަތެއް ވެސް މެއެވެ. ކޮންމެ މަޔަކާއި ބަފަޔަކު ވެސް ދަރިން ހޯދަނީ ފޮނި އުންމީދު ތަކަކާއެކު އެވެ. ދަރިންނަށް ދުޅަހެޔޮ ސިއްހަތަކަށް އެދޭ ހާލު މައިންބަފައިންގެ އެންމެ ބޮޑު އެއް އަމާޒަކަށް ވާނީ އެކުދިން ރަނގަޅު ގޮތުގައި ތަރުބިއްޔަތު ކުރުންކަން ޔަގީނެވެ. އެކަމަކު، ހުރި ހަމައެކަނި ދަރިފުޅަށް ސިއްހީ ބޮޑެތި މައްސަލަތަކެއް ދިމާވެ ވޭނުގައި އުޅޭތަން ބެލުމަކީ އެއްވެސް މައެއްގެ ލަގޮނޑިއަށް ކެތްވާނެ ކަމެއް ނޫނެވެ.\nހދ. ކުރިނބީ އަށް އުފަން އުމުރުން އެންމެ ހަ އަހަރުގެ އަޒާން މުހައްމަދު ވަހީދަކީ އޭނާގެ އުމުރުން އެންމެ ދެ އަހަރުން ފެށިގެން ކިޑްނީގެ މައްސަލަތަކެއް ކުރިމަތިވެ ފަރުވާ ހޯދަމުން އަންނަ ކުއްޖެކެވެ.\nކުޅުދުއްފުށީގައި ހުންނަ އެ އަތޮޅު ރީޖަނަލް ހޮސްޕިޓަށް އަޒާން އެންމެ ފުރަތަމަ ޑޮކްޓަރަށް ދެއްކީ އޭނާގެ ގައިގެ ތަންތަން ދުޅަވާތީއެވެ. އެކަމަކު، އޭރު ސީދާ މައްސަލަ ދެނެގަނެވިފައެއް ނުވެއެވެ. އެކަމަކު، މާލެ އައިސް ޑޮކްޓަރަށް ދެއްކުމުން އޭނާގެ ކިޑްނީގައި މައްސަލަތަކެއް ހުރިކަމަށް ޑޮކްޓަރުން ބުންޏެވެ.\nމިދިޔަ މަހުގެ 27 ގައި އަޒާނުގެ ހާލު މާބޮޑަށް ދެރަވެ، އައިޖީއެމްއެޗަށް ޑޮކްޓަރަށް ދެއްކުމުން އާއިލާއަށް ލިބުނީ އިތުރު ހިތާމައެކެވެ. ހުރި ހަމައެކަނި ދަރިފުޅުގެ އެއް ކިޑްނީ ފެއިލްވެފައިވާ ކަމެވެ. ޑައިލަސިސް ހެދުމަށް ޑޮކްޓަރުން ލަފާދިން ނަމަވެސް އައިޖީއެމްއެޗުން މިވަގުތު ކުޑަކުދިންގެ ޑައިލަސިސް ހެދެން ނެތުމުން އެންގީ ވީ އެންމެ އަވަހަކަށް ރާއްޖެ އިން ބޭރަށް ދިއުމަށެވެ. އަދި ބޭހުން ވެސް އަޒާން ރަނގަޅުވެދާނެ ކަމުގެ އުއްމީދު އައިޖީއެމްއެޗުން ދެއެވެ.\nވީއެންމެ އަވަހަކަށް ރާއްޖެ އިން ބޭރުން ފަރުވާ ހޯދުމަށް ޑޮކްޓަރުން ލަފާދީފައިވާތީ އަޒާންގެ އާއިލާއިން މިހާރު ދަނީ އިންޑިއާގެ ބެންގަލޫރުގައި ހުންނަ ހޮސްޕިޓަލުން އަޒާންއަށް ފަރުވާ ހޯދަމުންނެވެ. އެއީ ގިނަ ހަރަދުތަކެއް ހިނގާނެ ކަމެއް ކަމުން، އެއާއިލާއަށް މިވަގުތި މިވަނީ ތިއެންމެ ބޭފުޅުންގެ އެހީތެރިކަމަށް ވަރަށް ބޮޑަށް އެދިފައެވެ.\n"މިމަހުގެ 30 ގަ އަޒާން ގޮވައިގެން އޭނާގެ މައިންބަފައިން އިންޑިއާއަށް ދިޔައީ. އެކޮޅަށް ދެއްކީމަ އެނގުނީ ދެ ކިޑްނީ ވެސް މިހާރު މަސައްކަތް ކުރަނީ 10 އިންސައްތައަށް ކަން. ކޮންމެ ހަފުތާއަކު ދެ ފަހަރު ޑައިލަސިސް ހަދަމުން އަންނަނީ މިހާރު. ކިޑްނީގެ ޓެސްޓެއް ހަދާފަވީ އެކަމަކު ނަތީޖާ ލިބުނީމަ އެނގޭނީ ބޭސް ކައިގެންވެސް ރަނގަޅު ވާނެކަން ނޫނީ އިތުރަށް ޑައިލަސިސް ހަދަން ޖެހޭކަން ވެސް،" އަޒާންގެ ބޮޑު ދައިތަ ސީއެންއެމްއަށް ކިޔައިދިނެވެ.\nއަޒާންގެ ބައްޕަ މުހައްމަދު ވަހީދުގެ ރުފިޔާ އެކައުންޓް: 7730000036586\nއަޒާންގެ ބޭބެ: 9824406


ޤިޔާމަތްވުމުގެ ޢަލާމާތްތައް (أَشْرَاطُ السَّاعَةِ) – 47 “އިސްވެދިއަ އުއްމަތްތަކުގެ ގޮތްތަކަށް ތަބާވުން.” – DhiSalafiyyah\nއ. އިސްވެދިއަ އުއްމަތްތަކުގެ ގޮތްތަކަށް ތަބާވުން:\nބޮޑެތި ފިތުނަ ތަކުގެ ތެރޭގައި، ޔަހޫދީންނާއި ނަޞާރާއިންގެ ގޮތްތަކަށް ތަބާވެ އެބައިމީހުންނަށް ލެނބުން ހިމެނެއެވެ. ފަހެ މުސްލިމުންގެ ބަޔަކު ކާފަރުންނަށް ތަބާވެ އެބައިމީހުންނާ ވައްތަރުވެގަނެއެވެ. އަދި އެބައިމީހުންގެ އަޚްލާޤުން އަޚްލާޤު ލިބިގަނެ އެބައިމީހުންނާ ރުހެއެވެ. ދެންފަހެ މިއީ ނަބިއްޔާ صلى الله عليه وسلم ޚަބަރު ދެއްވާފައިވާ ކަންކަމުގެ ތެދުކަމެވެ. ފަހެ ނަބިއްޔާ صلى الله عليه وسلم ގެ އަރިހުން އަބޫ ހުރައިރާ رضي الله عنه ރިވާކުރައްވާފައި ވެއެވެ. ((لَا تَقُومُ السَّاعَةُ حَتَّى تَأْخُذَ أُمَّتِي بِأَخْذِ الْقُرُونِ قَبْلَهَا شِبْرًا بِشِبْرٍ، وَذِرَاعًا بِذِرَاعٍ)) فَقِيلَ: يَا رَسُولَ اللَّهِ! كَفَارِسَ وَالرُّومِ؟ فَقَالَ: ((وَمَنِ النَّاسُ إِلَّا أُولَئِكَ)) (رواه البخاري) މާނައީ: “‘ތިމަންކަލޭގެފާނުގެ އުއްމަތުގެ މީސްތަކުން، އިސްވެދިއަ އުއްމަތްތަކުގެ [ގޮތްތަކުގައި] ހިފައްޖައުމަށް ދާންދެން ޤިޔާމަތް ޤާއިމް ނުވާހުއްޓެވެ! [އެބައިމީހުން އެކަންކަމަށް ތަބާވަނީ] ކައިވަތަކަށްފަހު ކައިވަތެކެވެ. މުށަކަށްފަހު މުށެކެވެ.’ ދެންނެވުނެވެ. އޭ ﷲގެ ރަސޫލާއެވެ. ފާރިސީންނާއި ރޯމަނުން ފަދައިން ވާނީތޯއެވެ؟ ޙަދީޘް ކުރެއްވިއެވެ. ‘އެނޫން ދެން ކޮންބައެއް ހެއްޔެވެ.'”\nއަދި އެހެން ރިވާޔަތެއްގައި، އަބޫ ސަޢީދުގެ އަރިހުން ވެއެވެ: قُلْنَا: يَا رَسُولَ اللَّهِ! اليَهُوْدُ والنَّصَارَى؟ قَالَ: ((فَمَن؟!)) (رواه البخاري ومسلم) “ތިމަންމެން ދެންނެވީމެވެ. އޭ ﷲގެ ރަސޫލާއެވެ. ޔަހޫދީންނާއި ނަޞާރާއިން ހެއްޔެވެ؟ ޙަދީޘް ކުރެއްވިއެވެ. ‘ދެން ކޮންބައެއް ހެއްޔެވެ.'”\nއިބްނު ބައްޠާލު ވިދާޅުވިއެވެ. [އެބަސްފުޅުގެ މާނައީ:] “ކުރީގެ އުއްމަތްތަކަށް ވީގޮތަށް މިއުއްމަތްވެސް ބިދުޢަތަކާއި އަލަށްއުފެދޭ ކަންކަމަށާއި އަމިއްލަ އެދުންތަކަށް ތަބާވާނެކަން ސަލާމާއި ޞަލަވާތްލެއްވި އިތުރުއެކަލޭގެފާނަށް އެނގިވަޑައިގަންނަވައެވެ. އަދި ހަމަކަށަވަރުން ފަހުކޮޅުގައި ނުބައިކަން ވާކަމުގައި އިންޒާރު ދެއްވާފައިވެއެވެ. އަދި އެންމެ ނުބައިމީސްތަކުންގެ މައްޗަށް މެނުވީ ޤިޔާމަތް ނުވާނެއެވެ. އަދި ދީން ޤާއިމްވެ ދެމިއޮންނަނީ ހަމައެކަނި މީސްތަކުންގެ ތެރޭގައި ޚާއްޞަ ބައެއްގެ ގާތުގައިކަން ކަށަރެވެ.”\nއިބްނު ޙަޖަރު ވިދާޅުވެފައި ވެއެވެ. [އެބަސްފުޅުގެ މާނައީ:] “ނަބިއްޔާ صلى الله عليه وسلم އިންޒާރު ދެއްވާފައިވާ ބޮޑެތި ކަންތައްތައް ހިނގައިގޮސްފައިވާކަން ކަށަވަރެވެ. އަދި ބާކީހުރިކަންކަން ލައިގަންނާނެތެވެ.”\nދެންފަހެ އިރާއި ހުޅަނގުގެ ކާފަރުންނާ މުސްލިމުން ވައްތަރުވެގަތުން މިޒަމާނުގައި މިވަނީ އިތުރުވެފައެވެ. ފަހެ އަޅުގަނޑުމެންގެ ފިރިހެނުން، އެމީހުންގެ ފިރިހެނުންނާ ވައްތަރުވެގެންފިއެވެ. އަދި އަންހެނުން އެބައިމީހުންގެ އަންހެނުންނާ ވައްތަރުވެގަންފިއެވެ. ބައެއް މީހުން އެބައިމީހުންގެ ކަންކަމުގައި އިސްލާމްކަމުން ބޭރުވާ ދަރަޖައަށް އެބައިމީހުންގެ ފިތުނަތަކުގައި ޖެހިއްޖެއެވެ. ﷲގެ ފޮތާއި ނަބިއްޔާ صلى الله عليه وسلم ގެ ސުންނަތުން ކަންފަސޭހަކޮށްލައިގެން މެނުވީ ކުރިއެރުމަކާއި ޙަޟާރަތް ފުރިހަމަނުވާނެކަމުގައި އެބައިމީހުން ޤަބޫލުކުރެއެވެ.\nޞައްޙަ އިސްލާމްކަމެއް އެނގޭ މީހަކަށްނަމަ ފަހުގެ ޤަރުނު ތަކުގައި މުސްލިމުން ފޯރާފައިވާ ހިސާބު އެނގިގެންދެއެވެ. އިސްލާމީ ތަޢުލީމުން ދުރުވެ، އެދީނުގެ ޢަޤީދާއިން ފެޔަށްޖެހި އަދި ބައެއް މީހުންގެ ކިބައިގައި އިސްލާމީ ނަން ނޫން ދީނުގެ ކަންފުޅެއް ނުވެއެވެ. ފަހެ ﷲ ގެ ޝަރީޢަތުން ދުރުވެގަނެ، އެބައިމީހުން ޙުކުމް ކުރަނީ ކާފަރުންގެ ޤާނޫނު ތަކުންކަން ކަށަވަރެވެ. ކާފަރުންގެ ގޮތްތަކަށް މުސްލިމުން ތަބާވެ ނަކަލުކުރުމުގައި ނަބިއްޔާ صلى الله عليه وسلم ޞިފަކޮށްދެއްވާފައިވާ ގޮތާ އެއްވެސް ތަފާތެއް ނެތެވެ. ޙަދީޘް ކުރެއްވިއެވެ. ((شِبْرًا بِشِبْرٍ، وَذِرَاعًا بِذِرَاعٍ، حَتَّى لَوْ دَخَلُوا جُحْرَ ضَبٍّ تَبِعْتُمُوهُ)) ” ކައިވަތަކަށްފަހު ކައިވަތެކެވެ. މުށަކަށްފަހު މުށެކެވެ. އެބައިމީހުން ޟައްބެއްގެ ހޮރަށް ވަދުނު ކަމުގައި ވިޔަސް ތިޔަބައިމީހުން އެކަމަށް ތަބާވާހުށީމުއެވެ.”\nއަލްއިމާމު ނަވަވީ ވިދާޅުވިއެވެ. [އެބަސްފުޅުގެ މާނައީ:] “ކައިވަތާއި މުށުން އަދި ޟައްބުގެ ހަރުން މިޘާލުޖެއްސެވުމުން މުރާދުކޮށްދެނީ އެބައިމީހުންނާ އެއްގޮތްވެގަތުމުގެ ބޮޑުކަމެވެ. އަދި އެއީ ފާފަތަކާއި ދީނާ ޚިލާފު ކަންކަމުގައި އެއްގޮތްވެގަތުމެވެ. ކާފިރުކަމުގައި އެއްގޮތްވުމެއް ނޫނެވެ. މިއީ ނަބިއްޔާ صلى الله عليه وسلم އަށް ދެއްވާފައިވާ ފާޅުވެހުރި މުޢުޖިޒާތެކެވެ. އެކަލޭގެފާނު صلى الله عليه وسلم ޚަބަރުދެއްވާފައިވާ ގޮތަށް އެކަން ހިނގައިފައި ވެއެވެ.”\nމިހެންކަމާއެކު ފިތުނަތަކުގައި ވަކި ހައްދެއް ނެތެވެ. ފަހެ އަންހެނުންގެ ފިތުނައާއި މުދަލުގެ ފިތުނައާއި ޝަހުވަތަށް ލޯބިކުރުމާއި އަދި ވެރިކަމާއި ބޮޑުކަމާއި ޒަޢާމަތަށް ލޯބިކުރުމީ ހައްތާވެސް ފިތުނައެވެ. ފަހަރުގައި އިންސާނާ ހަލާކުކޮށްލަފާނެތެވެ. ގަދަވައިގެ ސަބަބުން ދަނޑުގޮވާން ހަލާކުވެގެން ދާފަދައިންނެވެ. މާތް ﷲ އަޅަމެންނަށް ސަލާމަތާއި ޢާފިޔަތުގެ ނިޢުމަތް މިންވަރު ކުރައްވާށިއެވެ.\n ((صحيح البخاري))، كتاب الاعتصام بالكتاب والسنة، باب: قول النبي صلى الله عليه وسلم: ((لتتبعن سنن من كان قبلكم)) (13 / 300 – مع الفتح).\n ((صحيح البخاري))، (13 / 300 – مع القتح)، و ((صحيح مسلم))، كتاب العلم، باب الألد الخصم، (16 / 219 – 220 – مع شرح النووي).\n [ބައްލަވާ:] ((شرح النووي لمسلم)) (16 / 219-220).


ހަމަޖައްސާ ޑިއުޓީ ތަކަށް ޤަވާއިދުން ނިކުތުން.\nސްޕޯޓްސް ކޮމްޕްލެކްސްގެ އިޖްތިމާއީ މަރުކަޒުގެ ފަރާތުން ސާފުކޮށް ބަލަހައްޓަންޖެހޭ ތަންތަން ސާފުކޮށް ބެލެހެއްޓުން.\nފާޚާނާތައް ދޮވެ ސާފުކުރުން.\nފުޓްސަލް ދަނޑުތައް ދުވަހުން ދުވަހަށް ސާފުކޮށް ބެލެހެއްޓުން.\nފުޓްސަލް ދަނޑުތަކުގެ ލައިޓްތައް ދިއްލުމަށް ހަމަޖެހިފައިވާ ގަޑިއަށް ދިއްލާ ނިއްވުމަށް ކަނޑައެޅިފައިވާ ގަޑިއަށް ނިއްވުން.\nހުޅުމާލޭ އިޖްތިމާއީ މަރުކަޒުތަކުން ބާއްވާ ޕްރޮގްރާމް ތަކަށް ކުރަން ޖެހޭ ތައްޔާރީތައް ކުރުން.\nތަންތަނަށް ފޮނުވަންޖެހޭ ސިޓިފަދަ ތަކެތި ތަންތަނަށް ޙަވާލުކުރުން.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 30 އޮކްޓޯބަރ 2019 އާއި 28 ނޮވެމްބަރ 2019 އާ ދެމެދު، މިނިސްޓްރީ އޮފް ޔޫތު، ސްޕޯޓްސް އެންޑް ކޮމިއުނިޓީ އެމްޕަވަރމަންޓް (ވެލާނާގެ3ވަނަ ފަންގިފިލާ) ގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޚު ތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.


އަޑުއިވުމުން މަހުރޫމު ވެފައިވާ ފަރާތްތަކަށް ސައިން ލޭންގުއޭޖުން ހުތުބާ\nއަހުމަދު ޖައިޝަން 19 މާރޗް 2019\nއަޑުއިވުމުން މަހުރޫމް ވެފައިވާ ފަރާތްތަކަށް ސައިން ލޭންގުއޭޖް ބޭނުންކޮށްގެން ހުތުބާ ދިނުމުގެ މަސައްކަތް ކުރައްވާނެ ކަމަށް އިސްލާމިކް މިނިސްޓަރު އަހުމަދު ޒާހިރު އަލީ ވިދާޅުވެއްޖެއެވެ.\nމިނިސްޓަރު ޒާހިރު މިހެން ވިދާޅުވީ ހާއްސަ އެހީއަށް ބޭނުންވާ ފަރާތްތަކަށް އަމާޒުކޮށްގެން ކުރިއަށް ގެންދިޔުމަށް ހަމަޖެހިފައިވާ ޕްރޮގްރާމް އިފްތިތާހުކުރުމުގެ ރަސްމިއްޔާތުގައި މިރޭ ވާހަކަފުޅު ދައްކަވަމުންނެވެ.\nމިނިސްޓަރު ވިދާޅުވީ ހާއްސަ އެހީއަށް ބޭނުންވާ ފަރާތްތަކަށް ތައުލީމާ އެކި ކަހަލަ ހިދުމަތްތައް ފޯރުކޮށްދިނުމަށް ވެސް މަސައްކަތް ކުރާނެ ކަމަށެވެ.\nއެގޮތުން ސައިން ލޭންގުއޭޖް ބޭނުންކޮށްގެން ދީނީ ސެޝަންތައް ބޭއްވުމަށްވެސް މަސައްކަތް ކުރައްވާނެ ކަމަށް މިނިސްޓަރު ވިދާޅުވިއެވެ. މިނިސްޓަރު ވިދާޅުވީ ކޮންމެ މަހަކުވެސް ދީނީ ދެ ސެޝަނެއް ބޭއްވުމަށް މަސައްކަތް ކުރައްވާނެ ކަމަށެވެ.\nއަދި ލޮލަށް ފެނުމުން މަހުރޫމްވެފައިވާ ފަރާތްތަކަށް ޤުރުއާން ކިޔެވުމުގެ ފުރުސަތުވެސް ތަނަވަސްކޮށްދޭނެ ކަމަށް މިނިސްޓަރު ވިދާޅުވިއެވެ. އޭނާ ވިދާޅުވީ ބްރެއިލް ބޭނުންކޮށްގެން ޤުރުއާން ދަސްކުރުމުގެ މަސައްކަތް ކުރައްވާނެ ކަމަށެވެ.\nސައިން ލޭންގުއޭޖާއި ބްރެއިލް ބޭނުންކޮށްގެން ކިޔަވައިދިނުމުގެ މަސައްކަތް ކުރުމަށް ރާއްޖޭގައި މިހާރުވެސް އަންނަނީ ގިނަ ބަޔަކު ބުރަ މަސައްކަތްތަކެއް ކުރަމުން ކަމަށް މިނިސްޓަރު ވިދާޅުވިއެވެ.\nއަރުޝީފަށް ނެގީ 19/03/2019 21:47\nއެންމެފަހުން އަޕްޑޭޓްކުރީ 19/03/2019 21:47\nޙައްވާ މިންހާ7މިނެޓު ކުރިން\nޝުރުފާ މުޙައްމަދު 25 މިނެޓު ކުރިން


ކޯވިޑް19: އިއްޔެ ފެނުނީ އިތުރު 31 ވޭދަނަ! | Sandhaanu\nކޯވިޑް19: އިއްޔެ ފެނުނީ އިތުރު 31 ވޭދަނަ!\nޑިސެމްބަރ 30, 2020\nރާއްޖެއިން ކޯވިޑް19 އަށް އިތުރު 31 މީހަކު އިއްޔެ ފައްސިވެއްޖެއެވެ. އިއްޔެ ފެނުނު ކޭސްތަކުގެ ތެރެއިން އެހެން ރަށްތަކުން އިއްޔަ ފައްސިވި 11 މީހުންގެ ތެރެއިން4މީހުން ފައްސިވެފައިވަނީ މީހުން ދިރިއުޅޭ ރަށްތަކުންނެވެ.ރާއްޖެއިން ބޭރުން ވަނީ އިއްޔަ 2ކޭސް ފެނިފައެވެ. އަދި ތަރައްޤީ ކުރަމުންދާ ރިސޯޓްތަކުން ވަނީ5މީހަކު ފައްސިވެފައެވެ. އަނެއް 20 ކޭސް ފެނިފައިވަނީ މާލެ ސަރަހައްދުންނެވެ.\nއިއްޔެގެ ރެކޯޑްތަކާއި އެކު ފައްސިވީ މީހުންގެ ޖުމްލަ އަދަދު މިހާރުވަނީ 13691 އަށް ވަނީ އަރައިފައެވެ. އޭގެ ތެރޭގައި، 527 އެކްޓިވް ކޭސް ހިމެނޭއިރު، 29 ފަރާތަކަށް ދަނީ އެޑްމިޓް ކޮށްގެން ފަރުވާ ދެމުންނެވެ .\nމިބަލީގައި ރާއްޖެ އިން މިހާތަނަށް 48 މީހަކު ނިޔާވެފައި ވާއިރު، 13109 މީހަކުވަނީ ބަލިން ފަސޭހަވެފައެވެ.


Adeeb filaifinama ei mulhi sarukaaru fail vun: Home Minister\nމަޖިލީހުގެ ގައުމީ ސަލާމަތާއި ހާރިޖީ ގުޅުންތަކާ ބެހޭ ކޮމިޓީގެ ބައްދަލުވުމުގައި ހޯމް މިނިސްޓަރު (މ).-- ފޮޓޯ: މަޖިލިސް\nއަދީބު ފިލައިފިނަމަ އެއީ މުޅި ސަރުކާރު ފެއިލްވުން: ހޯމް މިނިސްޓަރު\nސީރިއަސް ގިނަ މައްސަލަތަކެއްގައި ތުހުމަތު ކުރެވޭ ކުރީގެ ނައިބު ރައީސް އަހުމަދު އަދީބު ބޭސް ފަރުވާ އަށް އިންޑިއާ އަށް ދާން ތައްޔާރުވެފައިވާއިރު، އެ ދަތުރުގެ ތެރެއިން އޭނާ ފިލައިފިނަމަ އެއީ މުޅި ސަރުކާރު ފެއިލްވުން ކަމަށް ހޯމް މިނިސްޓަރު އިމްރާން އަބްދުﷲ ވިދާޅުވެއްޖެ އެވެ.\nހޯމް މިނިސްޓަރު އިމްރާން އެހެން ވިދާޅުވީ، އަދީބު ބޭސް ފަރުވާ އަށް ރާއްޖޭން ބޭރަށް ދިއުމުގެ ހުއްދަ ދިނުމުން މަޖިލީހަށް ހުށަހެޅުނު ކުއްލި މައްސަލަ އާއި ގުޅިގެން މަޖިލީހުގެ ގައުމީ ސަލާމަތާއި ހާރިޖީ ގުޅުންތަކާ ބެހޭ ކޮމިޓީން އިއްޔެ ބޭއްވި ބައްދަލުވުމުގަ އެވެ. އެ ކޮމެޓީން އިއްޔެ ވަނީ ހޯމް މިނިސްޓަރުގެ އިތުރުން، ކޮމިޝަނާ އޮފް ޕްރިޒަންސް އަބްދުﷲ މުނާޒު އާއި ޕޮލިސް ކޮމިޝަނަރު މުހައްމަދު ހަމީދު އަދި އިމިގްރޭޝަން ކޮންޓްރޯލަރު މުހައްމަދު އަހުމަދު ހުސައިން ހާޒިރުކޮށްފަ އެވެ.\nއެ ކޮމެޓީގެ ބައްދަލުވުމުގައި މެމްބަރަކު ކުރެއްވި ސުވާލަކަށް ޖަވާބު ދެއްވަމުން ހޯމް މިނިސްޓަރު އިމްރާން ވިދާޅުވީ ބޭސް ފަރުވާ އަށް އަދީބު ބޭރަށް ދާން ހުއްދަ ދިން އިރު، އެ ދަތުރުގެ ކަންކަން ބަލަހައްޓާނީ ފުލުހުންނާއި، ކަރެކްޝަންސްގެ އިތުރުން އިމިގްރޭޝަންސް އިން ގުޅިގެން ކަމަށެވެ. އެ މުއައްސަސާތަކުގެ އިހުމާލުން އަދީބަށް ފިލުމުގެ ފުރުސަތު ލިބޭނެ ކަމަށް ގަބޫލު ނުކުރައްވާ ކަމަށް ވެސް މިނިސްޓަރު ވިދާޅުވި އެވެ.\n"[އަދީބު ފިލައިފި ނަމަ އެއީ] އެއީ އަޅުގަނޑު ގަބޫލުކުރާ ގޮތުގައި މުޅި ސަރުކާރު ފެއިލްވުން. އެފަދަ ހާލަތެއް މިންވަރު ވެގެންދާނެ ކަމަށް އަޅުގަނޑު އުންމީދެއް ނުކުރަން،" މިނިސްޓަރު އިމްރާން ވިދާޅުވި އެވެ.\nމިނިސްޓަރު ވިދާޅުވީ އެފަދަ ހާލަތެއްގައި ބަލާނީ އެކަން ހިނގީ ކޮން ފަރާތެއްގެ އިހުމާލަކުން ކަމަށާއި، އަދި އެ އިހުމާލުވާ ފަރާތުން އެކަމުގެ ޒިންމާ ނަގަން ޖެހޭނެ ކަމަށް ވެސް މިނިސްޓަރު ވިދާޅުވި އެވެ. އެގޮތުން އެއީ "އަޅުގަނޑު ނަގަން ޖެހޭ ޒިންމާއެއް ކަމުގައިވާނަމަ އަޅުގަނޑު އެ ޒިންމާއެއް ނަގާނަން" ކަމަށް ވެސް މިނިސްޓަރު އިމްރާން ވިދާޅުވި އެވެ.\nއަދީބު ބޭސް ފަރުވާ އަށް އިންޑިއާ އަށް ފުރުމުގެ ކުރިން މި އޮތް ދެ ދުވަހެއްގެ ތެރޭގައި، އެ ދަތުރުގެ އިންތިޒާމުތަކަށް އެއްވެސް ބުރުލެއް އަރާނަމަ ދަތުރު ކެންސަލް ކުރުމުގެ އިހުތިޔާރު ލިބިފައިވާ ކަމަށް ވެސް ހޯމް މިނިސްޓަރު ވިދާޅުވި އެވެ.\nޕޮލިސް ކޮމިޝަނަރު ހަމީދު ވިދާޅުވީ އަދީބާއި އެކު އިންޑިއާގައި ފުލުހުންނާއި ކަރެކްޝަންސްގެ ހަތް އޮފިޝަލުން ހަރަކާތްތެރިވާނެ ކަމަށެވެ. އެގޮތުން އަދީބުގެ ހުރިހާ ހަރަކާތްތަކެއް އެ އޮފިޝަލުން ބަލާނެ ކަމަށާއި، އެކަމާ ގުޅިގެން އެ ގައުމުގެ ކަމާބެހޭ ފަރާތްތަކާއި އެކުގައި ވެސް މަޝްވަރާތައް ކުރެވެމުން އަންނަ ކަމަށް ހަމީދު ވިދާޅުވި އެވެ.\nމަޖިލިސް އަހުމަދު އަދީބް ހޯމް މިނިސްޓްރީ ޝެއިހް އިމްރާން\nކުރީގާވެސް މާއިބަދަ ބިދިގެން ދިމީހަކުވެސް ފިލާއިގެން ފެންނަގޮތަށް އުޅުނުއިވެސް ނުގެނެވުނު މިހާރު ވަކިގެނެވޭނެބަ


Jeehan ah campaign kurevvumah Raees Hinnavaruga | Mihaaru\nރައީސް އިބްރާހިމް މުހައްމަދު ސޯލިހް މިއަދު ހިންނަވަރަށް ވަޑައިގަތުމުން، އެމަނިކުފާނުގެ އަރިހުގައި ޖީހާން މަޑުކޮށްލައިގެން. --- ފޮޓޯ: އެމްޑީޕީ\n15 މާޗް 2019 - 19:36 14 comments\nރައްޔިތުންގެ މަޖިލިހުގެ އިންތިހާބުގައި އެމްޑީޕީގެ ޓިކެޓުގައި ވާދަކުރައްވާ ޖީހާން މަހްމޫދަށް ކެމްޕެއިން ކުރެއްވުމަށް ރައީސް އިބްރާހިމް މުހައްމަދު ސޯލިހް، އުފަން ރަށް ޅ. ހިންނަވަރަށް މިއަދު ވަޑައިގެންފި އެވެ.\nމިއީ، ވެރިކަމާ ހަވާލުވެވަޑައިގެންނެވި ފަހުން ރައީސް ހިންނަވަރަށް ވަޑައިގެންނެވި ދެ ވަނަ ފަހަރެވެ. އެމަނިކުފާނު ހިންނަވަރަށް ވަޑައިގަތުމުން، ގިނަ ބަޔަކު މަރުހަބާ ދެންނެވި އެވެ. އެރަށަށް ވަޑައިގެން ރައީސް ވަނީ ދުޅަހެޔޮ ހަށިހެޔޮ އީދުގެ ފުޓްސަލް މުބާރާތް އިފްތިތާހުކޮށް ދެއްވައިފަ އެވެ.\nރައީސް އިބްރާހިމް މުހައްމަދު ސޯލިހް މިއަދު ހިންނަވަރަށް ވަޑައިގަތުމުން، އެމަނިކުފާނަށް އެ ރަށު ރައްޔިތުން ހޫނު މަރުހަބާއެއް ދަންނަވަނީ. --- ފޮޓޯ: އެމްޑީޕީ\nފަސް ހާހެއްހާ މީހުންގެ އާބާދީއެއް އޮންނަ ހިންނަވަރަށް ރައީސް ވަޑައިގަތުމާ ގުޅިގެން އެމަނިކުފާނަށް މަރުހަބާ ދެންނެވުމަށް އެ ރަށުގެ ބަނދަރުގެ ބޮޑު ސަރަހައްދަކަށް މީހުން ނުކުތެވެ. އޭގެތެރޭގައި ރައީސް އިބްރާހިމް މުހައްމަދު ސޯލިހްގެ އާއިލާގެ ބައެއް ބޭފުޅުން ހިމެނިވަޑައިގަންނަވަ އެވެ.\nހިންނަވަރު ދާއިރާގެ މެމްބަރުކަން ރައީސް ވަނީ 25 އަހަރު ކުރައްވައިފަ އެވެ.\nހިންނަވަރަށް އުފަން ޖީހާނަކީ ރައީސް އިބްރާހިމް މުހައްމަދު ސޯލިހްގެ އާއިލާއާ ގުޅުން ހުރި ބޭފުޅެކެވެ. ޖީހާންގެ ހިދުމަތް ފެއްޓެވީ އެޗްއާރުސީއެމްގެ އާދައިގެ ވަޒީފާއަކުންނެވެ. އެޗްއާރުސީއެމްގައި ނުވަ އަހަރު ހިދުމަތްކުރެއްވި އިރު އޭނާ އެ ކޮމިޝަންގެ މެމްބަރުކަން ވެސް ކުރެއްވި އެވެ.\nރާއްޖެ އާއި ރާއްޖެއިން ބޭރުގައި އިންސާނީ ހައްގުތަކުގެ ދިފާއުގައި ޖީހާން އަބަދުވެސް މަސައްކަތްކުރައްވާ އިރު، އޭނާ މިވަގުތު ކުރިއަށް ގެންދަވަނީ އޭނާގެ ޕީއެޗް.ޑީގެ ކިޔެވުމެވެ. މަޖިލިހަށް އެމްޑީޕީގެ ސިޔާސަތުތައް އެކުލަވާލުމުގައި އޭނާ ވަނީ އިސް ދައުރެއް އަދާކުރައްވައިފަ އެވެ.\nހިންނަވަރު ދާއިރާ އަށް ޕީޕީއެމްގެ ޓިކެޓުގައި ކުރީގެ ރައީސް އަބްދުﷲ ޔާމީންގެ ސަރުކާރުގައި ހެލްތު މިނިސްޓަރުކަން ކުރެއްވި އަބްދުﷲ ނާޒިމް ނުކުންނަވާ އިރު، އެމްއެލްއެސްޑީގެ ޓިކެޓުގައި ނުކުންނަވަނީ ޒިޔާދު ރަޝީދެވެ. އެ ދާއިރާ އަށް ޖުމްހޫރީ ޕާޓީގެ ޓިކެޓުގައި ކެންޑިޑޭޓަކު ނުނެރެ އެވެ.\nއިތުރު ލިޔުންތައް އެމްޑީޕީ ރައްޔިތުންގެ މަޖިލިސް ރައީސް އިބްރާހިމް މުހައްމަދު ސޯލިހް ޖީހާން މަހްމޫދު ރައްޔިތުންގެ މަޖިލީހުގެ އިންތިޚާބު 2019


ދިރާގުން ގެސްޓްހައުސް ޓީވީ ތައާރަފު ކުރަނީ | Fuvahmulahcity\nދިރާގުން ގެސްޓްހައުސް ޓީވީ ތައާރަފު ކުރަނީ\n2 އަހަރު ކުރިން September 25, 2017 Mohamed Ninaaz0ޚިޔާލު\nދިރާގުން “ގެސްޓްހައުސް ޓީވީ” ތައާރަފްކުރަން ތައްޔާރުވެއްޖެއެވެ.\nޕެރަޑައިސް އައިލެންޑް ރިސޯޓުގައި މިހާރު ކުރިއަށްދާ “މޯލްޑިވްސް ގެސްޓްހައުސް ކޮންފަރެންސް 2017” ގައި ދިރާގުން ވަނީ ގެސްޓްހައުސް ޓީވީގެ ހާއްސަ ޕްރެޒެންޓޭޝަނެއް ދީފަ އެވެ.\nގެސްޓްހައުސްގައި ލިބެން ހުރި ހިދުމަތްތަކާއި ސްކޯންކިން އަދި މިފަދަ ގިނަ ތަންތަނުގެ މައުލޫމާތު ވެސް މިޓީވީން ލިބެން ހުންނާނެ ކަމަށް ދިރާގުން ހާމަކުރެއެވެ.\nނަމަވެސް މި ހިދުމަތް ތައާރަފު ކުރާނެ ތާރީހެއް ދިރާގުން ހާމަކޮށްފައެއް ނުވެއެވެ.\nޖޯއީބޮކްސް މެދުވެރިކޮށްދޭ “ދިރާގު ޓީވީ” ގެ ހިދުމަތް ފެށުމާއެކު އެ ކުންފުނިން ވަނީ މި ދާއިރާ އަށް ބޮޑު ކުރިއެރުމެއް ގެނެސްދީފަ އެވެ. އެގޮތުން ދިރާގުން ވަނީ މަޝްހޫރު އޭއެންއީ ޗެނަލްއާ ގުޅިގެން އިތުރު ފަސް ޗެނަލެއްވެސް ދާދިފަހުން ތައާރަފުކޮށްފަ އެވެ.\nއެ ޗެނަލްތަކުގެ ތެރޭގައި ހިމެނެނީ ހިސްޓްރީ ޗެނަލްއަކާއި ލައިފްޓައިމް އަދި އެފްވީއައިގެ ނަމުގައި ތައާރަފުކުރި ޗެނަލެއްގެ އިތުރުން އެޗްޓޫ ޗެނަލާއި ކްރައިމް އިންވެސްޓިގޭޝަން ޗެނަލެކެވެ.\nމިޗެނަލްތަށް “ދިރާގު ޓީވީ” އިން ދިވެހިންނާ ހަމައަށް ފޯރު ކޮށްދެނީ ދުނިޔޭގެ ފެންވަރުގެ ކޭބަލް ޓީވީ ނެޓްވޯކެއް ކަމަށްވާ އޭ އެންޑް އީ ނެޓްވޯކާއި ގުޅިގެންނެވެ. ކާމިޔާބު ނެޓްވޯކެއް ކަމަށްވާ އޭ އެންޑް އީގެ އުފެއްދުންތަކަށް ވަނީ ޖުމްލަ 14 ގޯލްޑެން ގްލޯބް އެވޯޑަށާއި،4އެކެޑެމީ އެކެޑެމީ އެވޯޑަށާއި، 33 ބަފްޓާ އެވޯޑަށާއި އަދި 362 އެމީ އެވޯޑަށް ނޮމިނޭޓު ވެފައި ކަން ފާހަގަ ކޮށްލެވެއެވެ.\nދިރާގުގެ އައިޕީޓީވީ އަކީ އިންޓަރނެޓް ހިދުމަތް ފޯރުކޮށްދޭ ފިކްސްޑް ކަނެކްޝަން މެދުވެރިކޮށް ފެންވަރު ރަނގަޅު ޓީވީ ޗެނެލްތައް ފޯރުކޮށްދޭ ޓެކްޏޮލޮޖީއެކެވެ. މި ހިދުމަތް ހޯދުމަށްޓަކައި ބޭނުންވަނީ ދިރާގު ބްރޯޑް ބޭންޑް ކަނެކްޝަނެކެވެ.\nދިރާގަކީ އައިޕީޓީވީ ގެ ހިދުމަތް ފުޅާ ދާއިރާއެއްގައި މުޅި ރާއްޖޭއަށް ފޯރުކޮށްދޭ ފުރަތަމަ އަދި ހަމައެކަނި ކުންފުނިކަން ފާހަގަ ކޮށްލެވެއެވެ.\nނޯޓް : މިއީ ވަގުތު އޮންލައިން އިން ނަކަލު ކޮށްފައިވާ ލިޔުމެކެވެ.\n← ބޭހަށް ނުކަތާ ވަރުގެ މެލޭރިޔާގެ ވައްތަރެއް އޭސިއާގެ ބައެއް ގައުމުތަކުން ފެނިއްޖެ\nފުވައްމުލަކު ސިޓީ ކައުންސިލްގެ މުވައްޒަފުން ތަޖުރިބާ ދަތުރެއްގައި އައްޑުއަށް →


މޯލްޑިވްސް އިންލަންޑް ރެވެނިއު އޮތޯރިޓީ (މީރާ) އިން ހިންގަމުންދާ "މިއޮތީ ރަސީދު" ކެމްޕޭނަށް ޑިސެންބަރު މަހު ރަސީދު ފޮނުވި ފަރާތްތަކުގެ ތެރެއިން ގުރުއަތުން ހޮވުނު ފަރާތަށާއި، އެންމެ ގިނަ ތަންތަނުގެ ރަސީދު ފޮނުވި ފަރާތަށް ދޭ ފައިސާގެ އިނާމު ހަވާލުކޮށްފިއެވެ.\nމި ގޮތުން ޑިސެންބަރު މަހު ރަސީދު ފޮނުވި ފަރާތްތަކުގެ ތެރެއިން ގުރުއަތުން ހޮވުނީ މުޙައްމަދު ރަޝީދުއެވެ. އަދި އެންމެ ގިނަ ތަންތަނުން ރަސީދު ފޮނުވައިގެން އިނާމު ހާސިލުކޮށްފައިވަނީ މުޙައްމަދު އިބްރާހިމްއެވެ. މީރާގައި ބޭއްވި ހާއްސަ ހަފްލާއެއްގައި މި ފަރާތްތަކަށް ފައިސާގެ އިނާމްތައް ހަވާލުކޮށްދެއްވީ އެސިސްޓަންޓް ކޮމިޝަނަރ ޖެނެރަލް އަހުމަދު އަލީއެވެ.\nމި ކެމްޕޭންގައި އަލަށް ބައިވެރިވާން ބޭނުންވާ ފަރާތްތަކަށް އަދިވެސް ފުރުސަތު އޮތްކަން ފާހަނގަކޮށް އަދި މި ފަރާތްތަކުން ހޯދާ ރަސީދުގައި އެ ފަރާތެއްގެ ފޯނު ނަންބަރު ލިޔުމަށްފަހު އެ ރަސީދުގެ ފޮޓޯއެއް 9551415 އަށް ވައިބަރ ކުރުމަށް އެ އޮތޯރިޓީން އެދިލައްވައެވެ.


(10 ޑިސެމްބަރ 2019)\nސާއިރާއަށް ސާފުކޮށް ހޭޒަލްގެ މޫނުގައިވި ހިތްދަތިކަން ފެނުނު ނަމަވެސް އެކަމާ ގުޅިގެން އެއްވެސް ސުވާލެއް ނުކުރިއެވެ. ހޭޒަލް އިސް އުފުލާލި ހިނދު ދޮރުމަތީ ހުއްޓުނު ރިޒްވާނު ފެނުމާއެކު އޭނާ އިސްޖަހާލައިފިއެވެ. ސާއިރާއާ އާތިޝް ބަދަލުކޮށްލީ ކަންބޮޑުވުމުގެ ބަލާލުމެކެވެ.\nސާއިރާއާއި ރިޒްވާނަށް އާތިޝް ގުޅީ ކޮންއިރަކުކަމެއް ހޭޒަލްއަކަށް ނޭނގެއެވެ. އިތުރު ހާސްކަމެއް އޭނާއަށް ލިބިއްޖެއެވެ. އޭނާއާއި ލިއަމް ވަކިވާން އުޅޭއިރު، އެކަމާ މަންމަ ސުވާލު ކުރާނޭކަން ހޭޒަލްއަށް އެނގެއެވެ. ކައިވެންޏެއް ކޮށްގެން ހުރި ދަރިއަކު ކުއްލިއަކަށް ވަރިވާން އުޅުމުން ސުވާލު ނުކުރާނޭ މަޔެއް ނުހުންނާނެއެވެ. ނަމަވެސް އެ ސަބަބު ހާމަކުރާނަމަ ދައްކަން އޮތީ މަންމައެއްގެ ގާތުގައި ދައްކަން ކެރޭ ވަރަށްވުރެ ލަދުވެތި ހުތުރު ވާހަކަތަކެކެވެ. ލިއަމް ކޮންމެ ގޮތަކަށް ކަންތައް ކުރި ނަމަވެސް ހޭޒަލްގެ ހިތުގައި އޭނާގެ މައްޗަށް އޮތީ ތެދުވެރި ލޯތްބެވެ. އެ ފިރިމީހާއަށް ބޭވަފާތެރިވުމުގެ ޚިޔާލު ފަޅި ސިކުންތަކަށް ވެސް އޭނާގެ ސިކުނޑިއަށް ނާދެއެވެ. އުންމީދުކުރަމުން އައީ މަރުވެދާނީ ވެސް ލިއަމްގެ އަނތްބެއްގެ ގޮތުގައި އިނދެއެވެ. އޭނާގެ ނަފްސުގެ ވެރި ރައްބަށް ދުޢާއަށް ދެއަތް އުފުލާ ކޮންމެ ވަގުތަކު އޭނާ ތަކުރާރުކޮށް އެދޭ ކަމަކަށް އޮންނަނީ މިވަގުތީ ގޮވެއްޗާ ހޭޒަލް ވަކިވި ނަމަވެސް އޭނާގެ ފިރިމީހާއަށް އޭނާއަށް ރައްދުކޮށްދެއްވުމަށެވެ. ދެދުނީގެ ބައިވެރިޔަކީ ލިއަމްއަށް ވުމެވެ. ފަރުދާގެ ފުރަގަހުގައިވި ލިއަމްގެ އަނދިރި ހަޔާތް ކަޝްފުވީ ހިނދު ހޭޒަލްގެ ހުރިހާ އުންމީދެއް ފުނޑުފުނޑުވެއްޖެއެވެ. ހަށިގަނޑުން ބައެއް އުނިވެގެން ދިޔަހެން ހީވިއިރު ކުއްލިއަކަށް ލިބުނު ހިތްދަތިކަން ތަޙައްމުލުކުރާނޭ ގޮތެއް ނޭނގެއެވެ. ސިކުނޑިއާއި ހިތަށް ލިބެމުންދިޔަ ވޭން ކުޑަކުރުމަށް މީހަކާ އެއްވެސް ކަމެއް ޚިއްޞާ ކުރުމުގެ ހިތްވަރެއް ނެތެވެ. ވެވުނު ތެދުވެރި ލޯބީގައި ފިރިމީހާ އެންމެންގެ ކުރިމަތީ ބަދުނާމު ކުރާކަށް ވެސް ހޭޒަލްއަކަށް ނުކެރުނެވެ. ވަރީގެ ކަންތައްތައް އަވަސްކުރީ އެނބުރި ލިއަމްގެ ގާތަށް ގޮސްފިނަމަ ހޭޒަލް ދުނިޔޭން ވެސް މޮޔަވެދާނޭ ހީވެގެންނެވެ. އޭނާގެ ގައިގާ ލިއަމްގެ އިނގިލި ކުރި ވެސް ޖެހޭކަށް ހޭޒަލް ނޭދެއެވެ. ލިއަމްގެ ނުބައި ޢަމަލުތަކުގެ ޚަބަރު ލިބި ލޮލަށް ފެނުމުން ދުވަހަކުވެސް ކަމަކާ ފަކުރުނުގަންނަ ވަރަށް ހޭޒަލް ވަނީ ފަކުރުގަނެފައެވެ.\nއަނގައިން ބުނުމެއްނެތި ހޭޒަލް ތެދުވިއެވެ. އޭނާ ބަދިގެއިން ނުކުމެގެން ދިޔަ މަންޒަރު ބަލަން ސާއިރާއާއި އާތިޝްގެ އިތުރުން ރިޒްވާން ހުއްޓެވެ. ސާއިރާގެ ނަޒަރު އަނެއްކާ ވެސް ހުއްޓުނީ އާތިޝް އަށެވެ. ހޭޒަލް އެއްވެސް ވާހަކައެއް ދައްކައިފިތޯ ސާއިރާ އަހާލީ ނިކަން މަޑުމަޑުންނެވެ. އާތިޝްގެ އަތުގައި އޮތް ތަވާ ކައުންޓަރު މަތީ ބަހައްޓަމުން އޭނާ ދެފަރާތަށް ބޯހޫރާލިއެވެ.\n"އައި ޑޯންޓް ތިންކް ޝީޒް އޯކޭ" ކަންބޮޑުވެފައި ހުރެ އާތިޝް ބުނެލިއެވެ.\n"ލިއަމް ކީކޭ ބުނަނީ" ރިޒްވާނު އެއްސެވެ.\n"މަންމާ... ކޮއްކޮ ރަނގަޅަށް ނުނިދާ، ބިރުން އުޅެނީ... ޑިވޯސް ނުވަނީސް އޭނާ ލިއަމް ގެންގޮސްފާނެތީހެން ހީވޭ އުޅެނީ، ދެއާޒް ސަމްތިންގް އެލްސް... އިޓްސް ވިއާޑް..." އާތިޝްއަށް ޝައްކުވެފައި އޮތް ކަމެއް ހާމަކުރަން އޭނާ ޖެހިލުންވިއެވެ. ސާއިރާގެ ނުހަނު ގާތުގައި އާތިޝް އައިސް މަޑުކޮށްލިއެވެ. ދަރިފުޅުގެ ފުށުން ފާޅުވޭވޭ ހުރި ޖެހިލުންވުން ސާއިރާ ދެނެގަތެވެ.\n"ލިއަމް... އޭނާއަށް އެނގޭނެ މިގެން ވެގެން އުޅޭގޮތެއް، އެ ދެމެދުގައި ދެބަސްވުމެއް ހިނގީ ކަންނޭނގެ، ލިއަމްއާ ވާހަކަދައްކަންވީނު، ކުއްލިއަކަށް ވަރިއާ ހަމައަށްދާންވީ ކީއްވެތޯ ބަލަންވާނެއެއްނު" ސާއިރާ ވެސް ހާސްވެފައި ހުރިވަރުން ވިސްނަންވީ ގޮތެއް ނޭނގުނެވެ. ލިއަމްއާއި ހޭޒަލް ވަކިވުމަކަށް ސާއިރާގެ ހިތެއް ނޭދެއެވެ.\n"އަޅުގަނޑަކަށް ނުފެނޭ ލިއަމްއާ ވާހަކަދައްކާކަށް" އާތިޝް ބުނެލިއެވެ.\n"އެއީ ތެދެއް... އަހަންނަކަށް ވެސް ނުފެނޭ... ޒެލްއަކީ ވަރަށް ވިސްނޭ ކުއްޖެއް، ސާއިރާ!... އައި ނޯ ޔޫ އާ ވޮރީޑް، ގޯ ޓޯކް ޓު ހާ... އޭނާ އެކަކާ ވާހަކަނުދެއްކިޔަސް ސާއިރާއަށް ކިޔާދޭނެ، ޝީ ނީޑްސް ޔޫ، އޭނާގެ ވާހަކަތައް އަޑުއަހަން އަހަރެމެންނޫނީ ކޮންބައެއްތިބީ" ރިޒްވާން ބުންޏެވެ. ސާއިރާއަށް ވެފައި ހުރި ގޮތެއް ރިޒްވާނަށް އެނގޭ ކަހަލައެވެ. ހޭޒަލްގެ ފުށުން އިވިދާނޭ އެއްޗަކާ މެދު ސާއިރާ ކަންބޮޑުވަނީކަން ރިޒްވާން ދެނަހުއްޓެވެ.\n"އައި ތިންކް ޝީ ވޯޒް ރޭޕްޑް... ނޮޓް ޝުއާ..." އާތިޝް އަނގައިން ބަސްތައް ނުކުތީ ސިއްރެއް ފަދައިން ވަރަށް ފަނޑުކޮށެވެ. އެހެންނަމަވެސް އެއިން ކޮންމެ ލަފުޒެކޭ އެތަނުގައި ގޮއްވާލި ބާރުގަދަ ބޮމެކޭ އެއްވަރުވިއެވެ. ތިންމީހުންނަށް ވަކިވަކިން ނަޒަރު ހިންގާލެވުނެވެ. ސާއިރާ އެކިއެކި ސުވާލު ކުރަން ފެށުމުން ހޭޒަލް އުޅުނު ގޮތުގެ ވާހަކަތައް އާތިޝް ކިޔާދިނެވެ. ބޭއިޚްތިޔާރުގައި ސާއިރާއަށް ދެއަތްތިލަ ގެނެސް އަނގަމަތީ ޖައްސާލެވުނެވެ.\n"ވެގެން އުޅޭގޮތެއް ނޭނގެނީސް އެއްވެސް ކަމެއް އަދި ޔަގީން ނުކުރަމާ، ސާއިރާ... ޒެލްއާ ވާހަކަދައްކާ" ސާއިރާގެ ކޮނޑުގައި ހިފާލަމުން ރިޒްވާން ބުންޏެވެ.\nފުންނޭވާއެއް ދޫކޮށްލުމާއެކު ސާއިރާ ދެއަތްދެއަތާ ހާކާލައި ޖޯޑުކޮށްލިއެވެ. އޭނާގެ ހާސްކަން މޫނުން ފިލުވާލުމަށް ވަގުތުކޮޅެއް އޭނާއަށް ބޭނުންވިއެވެ. ހޭޒަލްގެ ކޮޓަރި ދޮރުމަތީ މަޑުކޮށްލައިގެން ހުރުމަށްފަހު ސާއިރާ ޓަކި ދިނެވެ. އަދި މަޑުމަޑުން ދޮރު ހުޅުވާލަމުން މަންމައޭ މީ ބުނެލާ އެތެރެއަށް ވަނެވެ. އެނދުގެ ފައިލާ ކޮޅުގައި ހުރި "ޗެއިޒް ލައުންޖު" ގޮނޑީގައި ހޭޒަލް އިންތަން ސާއިރާއަށް ފެނުނެވެ. އޭނާ ވަނުމުން ވެސް ހޭޒަލް އިސްއުފުލާ ނުލިއެވެ. ސާއިރާ އައިސް ދަރިފުޅުގެ ގާތުގައި އިށީނެވެ.\n"ޒެއްލޫ..." ސާއިރާ ގޮވާލިއެވެ. އެހިނދު ހޭޒަލްގެ ގިސްލުމުގެ އަޑު އިވުނެވެ. ދުޅަކަމާއި ރަތްކަންވީ ދެ ލޯ ކަރުނުން ފުރި ބަންޑުންވަނީއެވެ. އެ ދެ ލޮލުން ސާއިރާއަށް ބަލާލުމާއެކު މައިލަގޮނޑިއަކަށް ކެތެއްނުވިއެވެ. ހޭޒަލްގެ ކޮނޑުގައި ހިފާލައި ކައިރިކޮށްލަމުން ސާއިރާ ދަރިފުޅުގެ ގައިގާ ބައްދާލިއެވެ. އޭނާއަށް ހޭޒަލް ސިފަކުރެވުނީ ވައިރޯޅިއެއް ބީހިލިޔަސް ރޫޅެން ތައްޔާރުވެފައި އިން ބުދެހެންނެވެ. ސާއިރާގެ ގައިގާ ބާރަށް ބައްދާލުމާއެކު ހޭޒަލް ރޮމުން ދިޔައީ އެއްވެސް ހިފެހެއްޓުމެއްނެތިއެވެ. ހޭޒަލްގެ ހިތުގައި ޖެހިފައިވާވަރު ސާއިރާއާށް މީހަކު ބުނެދޭކަށް ނުޖެހެއެވެ. އޭރު އޭނާގެ ހިތް ބާރަށް ތެޅެމުންދިޔައީ އާތިޝް ދެއްކި ވާހަކަތަކުންނެވެ. ހޭޒަލްގެ ހާލު ފެނި އެ ސުވާލު ކުރަންވީކަމެއް ސާއިރާއަކަށް ނުނިންމުނެވެ.\n"ޒެއްލު!... މިހާރު ކިހިނެއް؟" ހޭޒަލްގެ ރުއިން މަޑުވެ ހަމައަކަށް އެޅިއްޖެހެން ހީވުމުން ސާއިރާ އަހާލިއެވެ. މަންމަގެ އަތުގެ ތެރެއިން ދުރަށް ޖެހިލައި ހޭޒަލް ނަޒަރު ސީދާކޮށްލިއެވެ.\n"މަންމާ... ޑިވޯސްވަންދެން މިގޭގައި އަޅުގަނޑު މަޑުކޮށްލަންތަ؟" ހޭޒަލް އަހާލިއެވެ. އެ ދެތުންފަތް ތުރުތުރުލާތަން ސާއިރާ ދުށްޓެވެ. އޭނާގެ ހިތަށް ފުންއަސަރުތަކެއް ކުރުވިއެވެ.\n"މީ ޒެއްލުގެ ވެސް ގެއޭ، މިގޭގަ ހުންނާކަށް ޒެއްލު ހުއްދަ ހޯދާކަށް ނުޖެހޭނެ" ސާއިރާ ބުނެލިއެވެ. އަދި ހޭޒަލްގެ ދެއަތްތިލައިގަ އޭނާ ހިފާލިއެވެ.\n"އެކީގަ ނޫޅެވޭނެކަން އެނގޭތީ ޑިވޯސް ފައިލްކުރީ" ހޭޒަލް ބުނެލިއެވެ.\n"އިޓްސް އޯކޭ" ސާއިރާ ހިފަހައްޓާލައިގެން އިން ހޭޒަލްގެ ދެއަތްތިލައިގަ ފިރުމާލިއެވެ.\n"މާދަންނޫން އަނެއް ދުވަހު ކޯޓަށް ދާންޖެހޭ... މަންމާ!... ލިއަމް މިގެއަށް އަޔަނުދީފާނަންތަ؟ އޭނާއާއެކު ދާކަށް ބޭނުމެއްނޫން..." ހޭޒަލްގެ ދެލޮލުން އޭނާ އާދޭސްކުރާކަން ފާޅުވިއެވެ. ފިނިނޭވާއެއް ސާއިރާއަށް ދޫކޮށްލެވުނެވެ.\n"ލިއަމް ގަދަކަމުން ޒެއްލުގެ ނުރުހުމުގަ ގާތްވަނީތަ؟" ކެތްނުކުރެވިގެން ސާއިރާ އެއްސެވެ. ހޭޒަލް ވަގުތުން ބޯހޫރާލިއެވެ.\n"އެކަހަލަ އަނިޔާއެއްނުދޭ" ހޭޒަލް ބުނެލިއެވެ. އޭނާއަށް ލިއަމް ދިނީ ޖިސްމާނީ އަނިޔާއެއްނޫނެވެ. ލިއަމް އޭނާ ބަލިކަށިކޮށްލީ ނަފްސާނީ ގޮތުންނެވެ. ސާއިރާ ގޮވާލި އަޑާއެކު ހޭޒަލް އޭނާއަށް ބަލާލިއެވެ. މަޑުމަޑުން ދެފަރާތަށް ބޯހޫރާލިއެވެ.\n"އަޅުގަނޑުގެ މި ނިންމުން މަންމަ ޤަބޫލުކުރޭ... ވަރަށް ވިސްނިން... ވަރަށް ބޮޑަށް ވިސްނިން... މިނިވަންވެވެން އޮތީ އޭނާގެ ގާތުން ވަރިވެގެން... ޕްލީޒް މަންމާ... ކީއްވެތޯ ނާހާ... ޒެއްލު ނިންމާނީ ރަނގަޅަށޭ ބުނޭ" ހޭޒަލްއަށް ރޮވިއްޖެއެވެ. ސާއިރާ ބޯޖަހާލިއެވެ. އެއްބަސްވާ ފަދައިންނެވެ.\n"މަންމަގެ ޒެއްލު އަބަދުވެސް ނިންމާނީ އެންމެ ރަނގަޅަށް" ސާއިރާ ބުނެލިއެވެ. ހޭޒަލް އެވަރަށް ރޯތީ ދުށް ހަނދާނެއް ސާއިރާގެ ނެތެވެ. ކީއްވެތޯ އެނގެން ބޭނުންވިޔަސް އޭނާ ދަރިފުޅުގެ ނިންމުމަށް އިޚްތިރާމްކުރިއެވެ. އޭނާގެ ސުވާލުތަކުން ހޭޒަލް އިތުރަށް ހިތުގައިޖެހި ރޯތަން ދުށުމަކަށް ސާއިރާއަށް ކެތެއްނުވާނެއެވެ.\nރޭގަނޑުގެ ވަގުތެވެ. ހޭޒަލް މާބޮޑަށް ވަރުބަލިވާތީ އިޝާ ނަމާދުން ފޭބި ގޮތަށް އެނދުގައި ޖައްސާލީއެވެ. ސާއިރާ ގެނެސްދިން ޖޫސްތަށްޓެއް ބޯލުން ފިޔަވައި އޭނާ އެއްޗެއް ނުކެޔެވެ. ހޭޒަލްއަށް ނިދެންދެން ސާއިރާ އެނދުގައި އޮތެވެ. އޭނާ އެ ކޮޓަރިން ނުކުތީ ހޭޒަލްއަށް ނިދިއްޖެކަން ޔަގީން ކޮށްފައެވެ. އޭނާ ނުކުތްއިރު ސިޓިންރޫމު ސޯފާގައި ރިޒްވާނު އިނެވެ. ވެރިވެފައި އޮތް ހިމޭންކަމުގައި އޭނާ ވެސް އެ އިނީ ކޮންމެވެސް ފިކުރަކަށް ގެއްލިފައިހެން ހީވެއެވެ. ސާއިރާ އައިސް ހުއްޓިލުމުން ރިޒްވާނު ބަލާލިއެވެ.\n"ކޮބާ" ރިޒްވާނު އަހާލިއެވެ.\n"ނިދިއްޖެ... ރިޒްވާން!... އަހަންނަކަށް ނުވިސްނޭ، އެ ދެކުދީން އުޅުނީ ކިހާ ލޯބިން، ކިހާ ގުޅިގެން... ޒެއްލުއާމެދު ލިއަމްގެ ޢަމަލުތައް ގޯސްނަމަ އަހަރެމެންނަށް ވެސް އެނގުނީސް... އަނެއްކާ... އެ ދެމެދަށް މީހަކުވަނީތަ؟... ލިއަމް އެހެން މީހަކާ އިންނަން ބޭނުންވީ ކަންނޭނގެ" ރިޒްވާނުގެ ގާތުގައި ސާއިރާ އިށީނެވެ.\n"ނޭނގެ... ވިސްނުމަށް ވެސް ނާދޭ އެ ދެމެދުގައި ހިނގާފާނެކަމެއް" ރިޒްވާނު ނިތްކުރީގައި ފިރުމާލައި އިސްތަށިގަނޑުގައި އަތްފުނާ އަޅާލިއެވެ.\n"ޒެއްލު ބުނާނެނަމަ... އެކުގައިނޫޅެވޭވަރުގެ ކަމަކަށް އޮންނާނީ ކޮންކަމެއް؟" ސާއިރާ އަނެއްކާ ވެސް ސުވާލު އުފެއްދިއެވެ.\n"ސާއިރާ... އަހަންނަށް މަޢާފުކުރޭ، އަހަރެންގެ އަތުގައި ތި ސުވާލުތަކުގެ ޖަވާބު އޮތްނަމަ މިހެން ގޮތްހުސްވެފައި ނީންނާނެކަން އެނގެއެއްނު، ޒެލް ރޯތަން ދުށުމަށް އަހަންނަށް ވަކި ކެތްވާނެތަ؟... ލިއަމް ކޮންމެވެސް ކަމެއް ކޮށްފި، ބޮޑުކަމެއް ކޮށްފި، ޒެލްއަށް ކެތްކުރަން ދަތިވާވަރުކަމެއް" ރިޒްވާނު ބުނެލިއެވެ. އޭނާގެ ގައިގާ ސާއިރާ ލައްވެލިއެވެ.\nސާއިރާއާއި ރިޒްވާނު ގޮތެއް ފެނޭތޯ މަޝްވަރާގައި ތިއްބާ ދެ މީހުން ވެސް ސިހުނީ ތޫލި ހަޅޭކެއްގެ އަޑުންނެވެ. އެއީ ހޭޒަލްކަން އެނގުމުން ދެ މީހުންނަށް ވެސް ދުއްވައިގަނެވުނީ އެކީގައެވެ. ހޭޒަލްގެ ކޮޓަރިއަށް އެ ދެ މީހުންނަށް ވަދެވުނު އިރު އެނދުމަތީ ހޭޒަލް އިނެވެ. އޭނާ ފުރަތަމަ ވެސް އެހީ އޭނާ ބަލާ ލިއަމް އައީތޯއެވެ. ސާއިރާއާއި ރިޒްވާނު ފިޔަވައި އެގޭގައި މީހަކު ނެތްކަން ރިޒްވާނު ބުންޏެވެ. އެ ހާދިސާވީ އެ ރޭގެ ފެށުމަށެވެ. ހޭޒަލްއަށް ހަމަނިދި ނުލިބުނެވެ. ނިދާފައި އޮވެފައި އޭނާ ސިއްސައިގެން ގޮސް ހަޅޭލަވާއިރު ރަނގަޅަށް ނިދިން ހޭވެސް ނުލެވެއެވެ.\n"އަނިލްއަށް ގުޅާބާ" ސާއިރާ ކަންބޮޑުވުމާއެކު ބުނެލިއެވެ. އޭނާއަށް ހޭޒަލް އެކަނި ބާއްވާފައި ދާކަށް ނުކެރުނެވެ.\n"މިގަޑީގަ އޮންނާނީ ނިދާފަ... ފޯނަށް ޖަވާބެއްނުދޭނެ" ދަންވަރުގެ ވަގުތުކަން ރިޒްވާން ހަނދާންކޮށްލަ ދިނެވެ.\nއެނދުގައި އޮވެ މިރޭ ވެސް ލިއަމްއަކަށް ނުނިދުނެވެ. އޭނާ ކޮޓަރިން ނުކުމެގެން އައިސް ސޯފާގެ ދިގަށް އޮށޯތެވެ. ޓީވީ ނިވާލާފައި ހުރުމުން މުޅިގޭތެރެއަށް އޮތީ ފަޅުކަމެއް ވެރިވެފައެވެ. އެކިގޮތްގޮތަކަށް އޭނާ ވިސްނައިފިއެވެ. އެ ދުވަހު ހުޅުމާލެއަށް ހޭޒަލް ދިޔައީ ކޮންބޭނުމަކުކަމެއް އޭނާއަކަށް ނޭނގެއެވެ. މީހަކު ބުނެގެން ފާރަލާން ދިޔައީކަމަށް ވެދާނޭ އޭނާއަށް ވެސް ހީވެއެވެ. އޭނާ ކުރާ ކަންކަމަށް ފާރަލާން ހުރީ ކާކުބާއޭ ލިއަމް ހިތަށް އަރައެވެ. އޮފީހުގެ މީހެއްބާއޭ ސުވާލު އުފެދިފައި ވެސް އެ ޚިޔާލު ބޭރުކޮށްލީ އެހެންނުވާނޭކަން އެނގިގެންނެވެ. އޮފީހުގައި އޭނާ އުޅޭގޮތް އެނގޭނޭ މީހަކު ނުހުންނާނޭކަން ޔަގީންވެއެވެ. ދެން ހުރީ އޭނާ ވަގުތު ހޭދަކުރާ ކޮމިއުނިޓީތަކެވެ. އެތަންތަނުގައި އެއްވެސް ބަޔަކު އަދާކުރާ ވަޒީފާއާއި ޒާތީ މަޢުލޫމާތެއް ޚިއްޞާއެއް ނުކުރެއެވެ. ވީއިރު އެތަނުގައި ލިއަމްއަށް ފާރަލާނޭ މީހަކު ހުންނާނޭ ހިޔެއްނުވެއެވެ. ދެން ވެސް ލިއަމްގެ ވިސްނުން ދުރަށް ދަތުރުކުރިއެވެ. ހޭޒަލްއާއި ލިއަމްގެ ދެމެދަށް ވަންނަން ބޭނުންވާ މީހަކު ހުރެދާނޭ ލިއަމްގެ ހިތަށް އެރިއެވެ. އެކަމަކު އޭނާ މިހާތަނަށް ގުޅުން ބާއްވާފައި އޮތީ ގަނެވިއްކުމުގެ ބާޒާރުގައި އުޅޭ އަންހެނުންނާއެވެ. އެމީހުންގެ ތެރޭގައި ނުހިމެނޭ ހަމައެކަނި މީހަކީ އަލްމާއެވެ. އޭނާ ދުރުކޮށްލަން ޖެހުނީ ލިއަމްގެ ދިރިއުޅުމުގެ ތެރެއަށް ވަންނަން މަސައްކަތްކުރީމައެވެ. އެ ރަށުން އައުމަށްފަހު އަލްމާގެ އުނދަގުލެއް ނުޖެހޭނެކަން ލިއަމް ޔަގީންކުރިއެވެ. ވީއިރު ދެން އޮތީ އޭނާއާ ހޭޒަލް ދުރުކުރަން ބޭނުންވާ މީހަކު ހުރުމެވެ. އެމީހަކު ހޭޒަލްއަށް ޝައުގުވެރިވުމެވެ. އެހެންވެ ހޭޒަލް އޭނާއަށް ނަފުރަތުކުރާނޭ ފުރުޞަތަކަށް އެމީހަކު ބަލަބަލާ ހުރީކަމަށް ވެދާނެއެވެ.\nނިދިފައި އޮތް ލިއަމްއަށް ހޭލެވުނީ އަތުކުރީ އޮތް ގަޑިން އެލާމް އަޅަން ފެށުމުންނެވެ. ފުންމައިގެން ސޯފާއިން ތެދުވިގޮތަށް އޭނާ ގަޑި ބަލާލިއެވެ. އޮފީހަށް ގަޑި ޖެހުނީއެވެ. އަވަސް އަވަހަށް ކޮޓަރިއަށް ގޮސް އޭނާ ތައްޔާރުވާން އުޅުނެވެ. ފެންވަރަން ވަންނަމުން ފަސްއެނބުރިލިއެވެ. އަނގަ ހުޅުވާލާފައި ވެސް އޭނާ ހުއްޓުން އެރިއެވެ. އޭނާއަށް އުޅުނީ ހޭޒަލްއަށް ގޮވާލެވޭށެވެ. ހޭޒަލް ނެތްކަން ވަގުތުން ހަނދާންވުމުން ހުއްޓެވުނީއެވެ. މަޑުމަޑުން އައިސް އަލަމާރި ހުޅުވާލިއެވެ. އިސްތިރިކޮށްފައި ހުރި ހެދުމެއްނެތްކަން ލިއަމް ހަނދާންވީއެވެ. އަމިއްލައަށް އިސްތިރިކުރަން ލިއަމް ފެށިއެވެ. ފެންވަރަން ވަނީ އޭގެ ފަހުންނެވެ.\n"ޝިޓް... މިއަދުތަ..." ރީތިވާ މޭޒުމަތީ އޮތް ޗިޓު ފެނި ލިއަމްއަށް ބުނެލެވުނެވެ. އަވަސް އަވަހަށް ގަޑި ބަލާލިއެވެ. އޮފީހަށް ގޮސްފައި ކޯޓަށް ދާނޭ ވަގުތު އޮތުމުން ލިއަމް ގަސްދުކުރީ ފުރަތަމަ އޮފީހަށް ދާށެވެ.\nދިހަގަޑި ބައިގަ ހޭޒަލްއާއި ލިއަމް ތިބީ ޢާއިލާއާ ބެހޭ ކޯޓުގައެވެ. ވަރިވާން ބޭނުންވާއިރު ދެފަރާތުގެ އަޑުއެހުން ކުރިއަށް ދިޔައެވެ. ހޭޒަލްއަށް ހުރިހާ ސުވާލަކަށް ޖަވާބެއް ނުދެވުނެވެ. ފާޅުގައި ލިއަމް ބުނީ އޭނާ އެއްވެސް ވަރަކަށް ހޭޒަލް ވަރިކުރަން ޚިޔާލު ވެސް ނުކުރާ ކަމެވެ. ކައިވެންޏަށް އަށް އަހަރުވާން ކައިރިވެފައިވާއިރު ދުވަހަކުވެސް ހޭޒަލްއަށް އަނިޔާއެއްކޮށްފައިނުވާނޭކަމާއި އޭނާ ހޭޒަލްދެކެ ވަރަށް ލޯބިވާކަމަށް ބުންޏެވެ. އެ ދެ މީހުން އުޅުނީ ވެސް ނުލާހިކު ހަމަޖެހޭ ދިރިއުޅުމެއްކަމަކަށް ލިއަމް ބުންޏެވެ. އެމީހުންގެ އެންމެ ގާތް މީހުންނަށް ވެސް އެކަން އެނގޭނޭކަން ލިއަމް ބުންޏެވެ. ލިއަމްގެ ވާހަކަދެއްކުމުގެ ކުޅަދާނަކަން ފެނި ހޭޒަލްއަށް އާކަމަކަށް ނުވިއެވެ. ލިއަމްގެ ފުށުން ކުށްވެރިކަމުގެ އެއްވެސް އަސަރެއް ނުފެނުނުތާ އޭނާގެ ގަސްދަކީ ހޭޒަލް އަލުން އަނބުރާ އޭނާގެ ގާތަށް ގެންދިއުންކަން ހޭޒަލްއަށް ވަރަށް ސާފެވެ. ލިއަމް އެދުނީ އެދެމެދުގައި އޮތް މައްސަލަ ހައްލުކޮށްދިނުމަށެވެ. އޭނާ ހޭޒަލްއާއެކު ދިރިއުޅެން ބޭނުންވާވަރުންނެވެ. ހޭޒަލް ދެކޮޅު ހެދިއެވެ.


Kurendhoo Police Incharge Meehehge Aiybeh Kairiah Vadhejje - Vaguthu\n2 މަސް ކުރިން ( ނޮވެމްބަރު 17, 2020 )\nޅ. ކުރެންދޫ--- ފޮޓޯ: ބުކިން ޑޮޓް ކޮމް\nޅ.ކުރެންދޫގައި ހުންނަ ޕޮލިސް ސްޓޭޝަނުގެ އިންޗާޖު މީހެއްގެ އަނބިމީހާ ކައިރިިއަށް ވަދެއްޖެ ކަމަށް ބުނެ އެރަށު ރައްޔިތުން ރޭ ޕޮލިސް ސްޓޭޝަން ކައިރީ މުޒާހަރާކޮށްފިއެވެ.\nނަން ހާމަ ނުކުރުމަށް އެދޭ ފަރާތަކުން "ވަގުތު" އަށް މައުލޫމާތު ދެއްވަމުން ބުނީ އެކަން ހިނގާފައިވަނީ ރޭ ގާތްގަނޑަކަށް 11:09 ހާއިރު ކަމަށެވެ.\nއެވަގުތަކީ ކުރެންދުއަށް ބޯކޮށް ވާރޭ ވެހުމަށް ފަހު ވާރޭ ތުނިކޮށްލި ވަގުތު ކަމަށާއި، އެގެއަށް މީހަކު ވަގަށް ވަތް މަންޒަރު ފެނުނީ ވާރޭ ހިޔާވުމަށް ގެއެއްގެ އަސްކެނިދަށުގައި ހުރި ކުޑަ ކުއްޖަކަށް ކަމަށާއި، އެގޭގެ ފާރުމަތިން މީހަކު ވަގަށް ވަންނަ މަންޒަރު ފެނުމުން އެކުއްޖާ ވަގެއް ވަންނަ ކަމަށް ގޮވައި ގަތީ ކަމަށް އޭނާ ބުންޏެވެ.\nއެވަގުތު އޭނާ އަށް ހުރެވުނީ އެ ސަރަހައްދުގައި ކަމަށާއި، އޭނާ ގޮސް ބެލި އިރު އެ ގެއަށް މީހަކު ވަތް ފިޔަވަޅު ފާރު ކައިރީގައި ހުރި ކަމަށް "ވަގުތު" އަށް މައުލޫމާތު ދިން ފަރާތުން ވަނީ ބުނެފައެވެ.\n"އެ ގެއަކީ ހުސް އަންހެނުން އުޅޭ ގެއެއް. ދެން އަޅުގަނޑު ވަގުތުން ގުޅިން އެ ގޭގެ ކުއްޖަކަށް ރިސޯޓުގައި ހުންނަ. ގުޅީމަ އޭނާ ބުނި އެމީހަކު ހޯދަން ފާރުމަތިން އަރައިގެން ވިޔަސް. ނޫނީ ދޮރު ވައްޓާލައިގެން ވިޔަސް" އޭނާ ބުންޏެވެ.\nއެގެއަކީ ދެބުރިއަށް ހަދާފައި ހުންނަ ގެއެއް ކަމަށް މައުލޫމާތު ދިން މީހާ ބުންޏެވެ. ފާރުމަތިން އަރައިގެން އެގޭގައި ހުންނަ އަނބު ގަހަކަށް އެރުމުން ގޭގެ މަތީ ފަންގިފިލާ އަށް އެރޭ ކަމަށާއި ވަގު ހިފުމަށް އެކަކު މައްޗަށް އެރުވުމަށްފަހު ބާކީ ތިބި ދެމީހުން ގޯތީގެ ދެފަރާތުގައި ފާރައަށް ތިއްބެވެ.\nފާރައަށް މީހުން ތިއްބާ ޕޮލިސް އިންޗާޖް ފުންމާލީ އެ ގޭގައި މީހަކާ އިނދެގެން އުޅޭ އަންހެނަކު އުޅޭ ކޮޓަރީން ކަމަށާއި، އެ ކޮޓަރިއަކީ ފުރަތަމަ ފަންފިފިލާގަައި ހުންނަ ކޮޓަރިއެއް ކަމަށް މައުލޫމާތު ދިން މީހާ ބުންޏެވެ.\nއޭނާ ފުންމާލީ މަގުގައި ޖަހާފައި ހުރި ހޮޅިބުރިއެއް ކައިރިއަށް ކަމަށާއި، އެހިސާބުން އޭނާގެ ފަހަތުން ދިޔަ މީހުންނަށް އެއީ ޕޮލިސް ސްޓޭޝަނުގެ އިންޗާޖުކަން އެނގުނު ކަމަށް އޭނާ ބުންޏެވެ.\nރޭ ދަންވަރު އެރަށުގެ އާންމުންގެ ބަޔަކުވަނީ ޕޮލިސް ސްޓޭޝަން ކައިރިއަށް އެއްވެ މުޒާހަރާ ކުރި ވީޑިއޯ މީސް މީޑިއާގައި ދައުރުވަމުން އެބަދެއެވެ. މިކަމާއި ގުޅިގެން ކުރެންދޫ ކައުންސިލް އަދި ފުލުހުންގެ ބަހެއް ލިބޭގޮތް ވަނީ ނުވެފައެވެ.\nމީގެ ކުރިން ވެސް ދޭތެރެ ދޭތެރެއިން ފުލުހުން ބައެއް އަންހެނުން ކައިރިއަށް ސިއްރުން ވަދެ އުޅެނިކޮށް އަތުލައިގަނެ ރަށުން އެފުލުހުން ބޭލުމުގެ ކަންކަން ވެސް ހިނގާފައި ވެއެވެ.\nނޮވެމްބަރު 17, 2020 11:16\nމުސްލިމް ވާނީ ސޯށަލްމީޑިއާގަ\nފޯނުގެ އެއްބައިގަ އޮރިޔާން ކާޑު އަނެއްބައިގަ ގުރުއާން\nނޮވެމްބަރު 17, 2020 11:19\nވަދެއްޖެއެއް ނޫން ލިޔަންވީކީ ، މީހެއްގެ އަތްބަކުގެ ކައިރިއަށް ވައްދައިފި ، ތިބުނި ދެބުރިއަށް ހުރި ގެއެއްކަމަށް އެހެންކަމަށްވާނަމަ ދޮރުތައްވެސް ހުންނާނީ ރަގަޅަށް ތަޅުލެވޭ ގޮތަކަށް ، އަދި ނުރުހުމުގަ ވަދެއްޖެ ނަމަ އެމީހަކު ހަޅޭއްވެސް ލަވާނެތާ ދެމީހުން އެއްބައިވެގެން ތިޔަ ކުރީ ވަރަށް ނުލަފާ ކަމެއް ޚާއްސަކޮށް އަންހެންމީހާ މީހެއްގެ އަންބަކަށް އިނދެ ހިލޭފިރިހެނަކާ ގުޅުން ހިންގަން ތިޔަ އުޅުނީ\nނޮވެމްބަރު 19, 2020 21:48\nމީހެއްގެ އަންބަކު ޕޮލިސްއިންޗާޖު ގެއަށް ވައްދިއިފި\nނޮވެމްބަރު 17, 2020 11:20\nދެފަރާތް ހަމަހަމަ ވާގޮތަށް ލިޔުން ބުއްދިވެރި އަންހެންމީހާ އޮތީ ރުހިގެން ވިއްޔާ ދެންއޮތް ބައިވެސް ލިޔަން ވާނެ\nގޯސް މި ވީ ފުލުސް މީހާ ބަލަ ތިކިޔާ އަންހެންމީހާ ވެއްދީމަ މަ އޭނާގެ ކޮޓަރިޔަށް ވަދެވޭނީ.. ވެއްދި މީހާ އޯކޭ ވަތް މީހާ ގޯސް ... މިހިރީ ކަންތައް ހިންގާ އުސޫލަކީ... ވައްދަންޏާ ވަނނާނެ އަދި ވެސް ވަންނަން ވީ...\nނޮވެމްބަރު 17, 2020 12:40\nވެއްދިއަކަސް ވަންނާކަށް ނުޖެހޭ ކުއްވެރިވޭ ދެމީހުންވެސް.\nނޮވެމްބަރު 17, 2020 13:00\nކަލޭ ފިރިހެނަކައްވެ ހުރެ އެހެން މީހެއްގެ އަންބެއް ކައިރިއަށް ވަންނަވާހަކަ ތިދައްކަނީ ފިރިހެނެތްގެ އިހުސާސްތައް ހަމަ ނޭގެނީ. ކަލޭ ލޯބިވާ މީހަކު ކައިރިއަށް އެހެން ފިރިހެނަކު ވަދެއޮއްވަ ފެނުނީމަ ހިތައް ކުރާނެ އަސަރުވެސް ނޭނގޭ އަދިވެސް ވަންނަންވީއޭ ކިޔާއިރު.\nނޮވެމްބަރު 17, 2020 11:22\nފުލުހުން އެއީ ލަދެއް ހަޔާތެއް ހުންނަ ބައެއް ނޫން.\nނޮވެމްބަރު 17, 2020 12:30\nކޮއްކޯ ލަދެއް ހަޔާތެއް ނެތް ހަމަ އެކެއްގެވެސް!! މިރާއްޖޭގެ މާލިއްޔާއިން ކުރިންވެސް އަދި މިހާރުވެސް ވައްކަން ކުރާ މީހުންގެ ލަދެއް ހަޔާތެއް އެބަހުރިތަ؟ މިރާއްޖޭގެ ޖުޑިޝަރީގެ ލަދެއް ޙަޔާތެއް އެބަހުރިތަ؟ ހަމަ ކޮރަޕްޝަން ފައިދާ ދިނީމަ މައްސަލަ ފުލޮޕް ކޮށްލަނީ!! ޖުޑިސަލް ސަރވިސް ކޮމިޝަންގެ އެތިބަ މެމްބަރުންގެ ލަދެއް ޙަޔާތެއް އެބަހުރިތަ؟ ރައްޔިތުންގެ މަޖްލީހުގައި ހިމެނޭ މެމްބަރުންގެ ލަދެއް ޙަޔާތެއް އެބަހުރިތަ؟ އިދިކޮޅު މެމްބަރުންތަޅާ މަރާ ބޭރުކޮށް ކޮޅުފައިންވެސް ތަޅާ ހެދިއިރު މަޖްލީހުގެ ރައިސްގެ ޢަމަލުތަކާއި މަޖްލީހުގެ ނައިބު ރައީސާގެ ޢަމަލުތައް ހުރީ ލަދެއްހަޔާތެއް ހުރިގޮތައްތަ؟ މިރާއްޖޭގެ މިހާރުގެ ސަރުކާރުގެ ޢަމަލުތައް ހުރީ ލަދެއް ޙަޔާތެއް ހުރިގޮތައްތަ؟ ރައްޔިތުންގެ ނޭވާހޮޅިން ވައްކަންކުރީ ލަދެއް ހަޔާތެއް ހުރި ބައެއްތަ؟ ދޮންކަލޯ ނެތް ލަދެއް ހަޔާތެއް ހުރި އެކަކުވެސް!! ރަގަނޅަށްވިއްޔާ އަމިއްލަ ޙާލަތަކީވެސް ހަމައެއީ!! ދެން ފުލުހުންގެ ލަދެއް ޙަޔާތެއް ހުންނާނެތަ؟ މިއީ މިރާއްގޭ އެންމެ މަތިން ފެށިގެން ތިރިއަށް ތިބި މީހުންގެ ލަދު ޙަޔާތް ހުރިގޮތް!!\nނޮވެމްބަރު 17, 2020 11:30\nތިއީ އާ ކަމެއްނޫން. މައުމޫން ގެ ވެރިކަމުގެ ރަންޒަމާނާއި ހަމައަށް ތިޔައީ ވަރަށް ޢާންމު ސަގާފީކަމެއް. ތިކަމުގެ އެންމެ ކުރީގައި އުޅޭނީ އަތޮޅުވެރިން. އޭރު ކިޔާ އުޅެނީ އަތޮޅުވެރިން އެއްގަމުގައި ރޭގަނޑު ކެޔޮޅުކަން ކުރަނީއޭ. ދެން އެންމެ އިސްކޮށް އުޅުއްވީ2މިނިސްޓަރެއް. އެދެ މިނިސްޓަރުންނަށް ރޭގަނޑު ކެޔޮޅުކަމުގައި ކަނދުފައްޗަކަށް ވަނީ ކަތީބުންނާއި އަތޮޅުވެރިން. ސިފައިން ގެ މީހާގެ މައްސަލައިގައި ގޯހެއްނެތް. ޢަންހެން މީހާ ގެ ރުހުމުގައި އެގެއަށް ދިޔައީ. ދޮރު ހުޅުވީމަ އޭނަޔަށް އެތެރެއަށް ވަދެވުނީ. ހަމަ ވެދާނެ އެއްވެސް ގޯސް ނިޔަތެއްނެތި ޑިއުޓީ ނިމުނީމަ އަންހެން މީހާ ގެ އެދުމުގެ މަތިން ކޮވިޑަށް ހޭލުންޔެރިކުރުވުމުގެ ފިލާވަޅެއް ނަގައި ދިނުމަށް ދިޔައީ ކަމަށް.\nނޮވެމްބަރު 17, 2020 11:31\nޓައިޓަލް އަކާ ބަލާފަ ވަރަށް އަންޕްރޮފެޝަނަލް\nނޮވެމްބަރު 17, 2020 11:59\nމަވެސް ހިތައް އެރީ ހަމަ ތިހެން.\nޓައިޓަލް އަކާ ބަލާފަ ވަރަށް އަންޕްރޮފެޝަނަލް.\nނޮވެމްބަރު 17, 2020 11:44\nއަހަރެން އޯކޭ، ބަކަރި އޯކޭ، ކަލޭ ކޮން މައްސަލަ؟\nނޮވެމްބަރު 17, 2020 11:49\nމިފަހަރު ރާއްޖެ އިސްލާމް ވިދުވަސް ފާހަގަ މިކުރީ ތަފާތުކޮށް ކުރެންދޫގަ\nނޮވެމްބަރު 17, 2020 12:07\nތިމިހާރު އާންމު ކަމެއް. ފިރިންމީހުންގެ އަނބިން ކާރިޔަަށް އަނބިންމީހުންގެ ފިރިންކާރިޔަށް. ޕޮލިހުންއެކަންޏެއްނޫން. ގިނަ ފރިހިނުން ނާއި އަންހެނުންގެ ފާޑު. ބަޔަކު ރަނގަޅަށްއުޅެންނާ ވެސް އެދޭތެރެއަށް ވަންނާނެ. ދުނިޔެ މިދަނީ ނިމެމުން ދުވަހެއ އޮތްކަމަށް އެމީހުންނުވިސްނާ.\nނޮވެމްބަރު 17, 2020 12:10\nމީހެއްގެ އަތްބެއްކަން އެނގިހުރެ ނުޖެހޭ އޭނާގާތަށް ވަންނަންދާން. ފުލުސް މީހާގެ އަންހެނުން ކާރިޔަށް އެހެން ފިރިހެނަކު ވަންނަން އޭނާ ހިތް އެދެނީ ތޯއްޗެއް.\nކޮން މުޒާހަރާއެއް ކުރާކަށް އަންހެންމީހާގެ ރުހުމުގަ ވަނީ. ތިހެން އަންހެނުން ކައިރިޔަށް ނުވަންނަ ފިރިހެނުން ވަރަށް މަދުވާނެ. ފުލުހަކަށް ވީމަ އެމީހާގެ އަގުވައްޓާލަން. ތީ ރާއްޖެތެރޭ ރަށްތަކުގަ ކުރާ ވަރައް ނާތަހުޒީބް ކަމެއް.\nނޮވެމްބަރު 17, 2020 12:14\nގޮނޑެއް އޮތިއްޔާ ކުނިއުކަން ދާނޭ ކިޔާ\nނޮވެމްބަރު 17, 2020 14:40\nހަޑި މުޑުދާރު ކަމެއް އަސްލްވެސް ޒިނޭ އަކީ. އުފަލެއް ހިތްހަމަޖެހުމެއް ނެތް އޮޅުވާލުމާއި ވަސްވާސް. މީހުން މިކަހަލަ ހިޔާލެއް އަޔަސް މާތްﷲ ހަނދުމާކުރާނަމަ ދޯ. ކުޑަކޮށް ކެއްތެރި ވެލުމުން ގާފިލްކަމުން ހޭލައްވާ ހަގީގީ ހަލާލް އުފާތަށް މާދަންވެސް ދެއްވަވާފާނެ. ނޫނީ އެންމެ ފަހަރަކުވިޔަސް މި ފާފަޔަށް އަރައިގަނެފިކަމުގަވާނަމަ ހިތްހަމަޖެހުމެއް ނުލިބުނުތާ މާތްﷲ ގެ ރަހުމަތުން ބޭރުވެ ފަލީހަތްވެ ބަރުބާދުވެދާނެ. ތިކަމުގަ އަންހެންމީހާ ދައުވަތު ދިންނަމަ އޭނަގެވެސް ކުށެއް އެއީ. އަދި ވ ފާފަވެރިވެދާނެ ގޯސް ބަޔެއްގެ ސަބަބުން ރަނގަޅު ޕޮލިހުންގެ އަގު ވައްޓަންޏާ 🤭 އަސްލް ކަންހިގިގޮތް ވަﷲ އަޢުލަމް\nނޮވެމްބަރު 17, 2020 12:19\nވަނީކީ ނޫން ވެއްދިއްޔޭ ލިޔެވަބަ\nނޮވެމްބަރު 17, 2020 12:23\nޕޮލިސް އަަދި އެމް.އެން.ޑީ.އެފްގަ އުޅޭ މިގޮތައް އުޅޭ ބައިވަރު މީހުން. %90 މީހުން މީހުންގެ އަބިން ކާރިޔަށް ވަންނާނެ. އިންތިހާއަށް ފުލާޓް ކުރާނެ. ޕްރޮޓެކްޓް އެންޑް ސާވް ޖަހާގެން ތިބެގެން ވަރަށް ރަގަޅު ކަމެއް މިވެރިން މިކުރަނީ\nނޮވެމްބަރު 17, 2020 13:51\nކަސްޓަމް އެމްޑީޕީ ޕީޕީއެމް ސްކޫލް ތަކުގެ އިސްވެރިން އާއި މާއެނގިގަނެގެން އުޅޭ ގިނަ މީހުން ވަދޭ އަދި ވައްދާ ޕޮލިސް ސިފައިން ކުރީމަ ކަޑަ ސިޔާސީ މީހުން ކުރީމަ އޯކޭ ކަސްޓަމް އިމިގްރޭޝަން އެއަރޕޯޓް މީހުން ކުރީމައޯކޭ ވެއްދީމަ ވަދެފަ ނުކުތީ ކަޑަކޮން ވަތް ގަޑިވެސް ޖަހާލަން ވާނެ\nނޮވެމްބަރު 17, 2020 18:00\nހަމަ ކަމެއްވާއިރަށް ފުލުހުންނާ ސިފައިނގެ ބޮލަށް ތިކަނޑާލަނީ ކޮބާ ލަދު ހަޔާތް؟ އެންމެ ފުލުހެއް ނޫނީ ސިފައިނގެ މީހެއްގެ އުޅުމާ އަޙުލާޤަކުންނެއް ނޫން މި މުއައްސަސާތައް ޑިފައިން ވަނީ. ކަމެއްވާއިރަށް “ފުލުހުންނާ ސިފައިން”. ފަރަށް ދޭބަލަ ކުރާނެ ކަންތައް މަދިއްޔާ. ނޫނީ މަލީހުއާއެކީ އިންޓަނެޓު ހޯދަބަލަ\nނޮވެމްބަރު 17, 2020 12:39\nޢަހެނަކު ވެއްދީމަ ދޯ ވަދެވޭނީ ކޮމަން ސެންސް! ފިރިހެން މީހާ ދިފާއު ކުރަނީ އެއް ނޫން އެކަމަކު އަންހެން މީހާ ވެސް ވަކި ރަގަޅެއް ނޫން!\nނޮވެމްބަރު 17, 2020 12:41\nމީ އެމީހުން އާއްމުކަމެއް. ގިނަ ތަންތަނުގަ ތިބޭ މީހުން އުޅެނީ މިހެން. ރައްޓެހިވެގެން އުޅެ ދެކުދިން ތަނެއްގަ ތިބިއްޔާ ނުވަތަ ޒުވާނުން މަޖާކޮއްލަން ޖޯލީގަ ތޮބިއްޔާ ދޮނުވާލާފަ އެމީހުން ހުރިހާ ޗާންސެއްނަގަނީ. ދެކުނުގެރަށެއްގައި ހުން މީހެއްގެވެސް މައިގަނޑު މަސައްކަތަކީ މީހުނާ އިނދެ ވަރިކިރިން. ގާއިމް ނުއިނދެ ހުރެ ގޮތަލަށް އުޅެގެން ރައްޓެހިވެވޭނީ\nނޮވެމްބަރު 17, 2020 12:46\nތީ ދިވެހި ފުލުހުންގެ ގައުމީ ވާޖިބުތަކުގެ ތެރެއިން އެއް ވާޖިބު. މިހެންވެ މަބުނީމަ ނުބައިވާނީ މަ.\nނޮވެމްބަރު 17, 2020 12:50\nބަލަ އަންހެންމީހާވެސް ގޯސް އަދި ފިރިހެންމީހާވެސް ގޯސް.. އެކަމަކު ތިޔަބުނާ ފިރިހެންމީހާ ހުރީ ޒިންމާދާރު މަޤާމެއްގަ. މިފަދަ ކަންކަން ހުއްޓުވަން ހިވައެއްކޮއްގެން... ދެން އޮތީއަންހެންމިހާގެ ވާހަކަ ކައިވެނި ކުރި އިރު ފިރިމީހާއަށް ވަފާތެރިވާނެ ކަމަށް ހުވާކޮއްގެން ހުރެ މިފަދަ އަމަލެއްހިންގިމަކީ ވ ވ ކަޑަ ކަމެއް.. އަދި ދީނީގޮތުން ބެލިޔަސް ދެމީހުންވެސް ކުރީ މުޑުދާރުއަމަލެއް...\nނޮވެމްބަރު 17, 2020 13:07\nވެދާނެ ކޮފީއެއް ބޯލަން ދިޔައީކަމައްވެސް\nނޮވެމްބަރު 17, 2020 14:46\nވަﷲ އަޢުލަމް. ސާބިތުނުވާ ކުށެއް މީހަކު ބޮލުގަ އަޅުވާ ފަލީހަތް ކުރުން އެއީ ބޮޑެތި ފާފަ\nނޮވެމްބަރު 17, 2020 13:34\nޕޮލިސް މީހާ އެކޭ އެއްގޮތަށް ތިޔަ އަންހެން މީހާ ގެ ވެސް ގޮތްކުޑައީތާއެވެ.\nނޮވެމްބަރު 17, 2020 14:17\nތިމީހުންނާއި ހެދީ އައްޑޫ ގިނަ ރިސޯޓްބޯއިންގެ އާއިލާ ބަ ރުބާދު ވެއްޖެ.\nނޮވެމްބަރު 17, 2020 18:20\nރިސޯޓް ބޯއިންވެސް އުޅެނީ ތިހެން.\nނޮވެމްބަރު 17, 2020 14:19\nޕޮލިގައި މީހުންގެ އަނބިން ބަލަހައްޓާދޭ ޔުނިޓެއްހަދާފަ އެތަނުގެ އިންޗާޖަކަށް އޭނަ ބަހައްޓަން ފެނޭތަ؟\nކުޑަކުދިން އެގަޑީގަ ބޭ ރުގަ ނޫޅޭނެ ފެން އެމީހާ ފިޔަވަޅު ބޯކޮވާރެވެހޭއި ރު ފިއަވު ހުރ ރޭތަ\nނޮވެމްބަރު 17, 2020 14:50\nހިންނަވަރު ވެސް ތިހާލެއްގަށް.\nނޮވެމްބަރު 17, 2020 15:22\nފުލުހުންގެ ބޭކަލަކުވީމަ އާޓިކަލްގައި އެކަން ފާހަގަކުރުން ރަނގަޅު. ވަރަށް ދެރަ ކަމެއް. އަމަލުތަކުގައި ތެދުވެރި އިޙްލާޞްތެރި ފުލުހުންވެސް ވަރަށް ގިނަ މިޤައުމުގައި. ކުށްވެރިންނަށް އަދަބުދެއްވާ ، އިންސާފުން/\nނޮވެމްބަރު 17, 2020 16:59\nޝުކުރިއްޔާ ރައީސް ޔާމީން.. އަދިވެސް ސިޓީއެއް އަންނަ އިރަށް ވަޒީފާ ދެވޭތޯ ބަލާ\nނޮވެމްބަރު 17, 2020 18:48\nތިޔަ ސު ރުހީ ގޯސް ، އެއީ އިންޓެލް މައުލޫމާތު ހޯދަން ފާ ރުމަތިން ވެސް އަ ރާނެ.ޓް ރޭނިންގ ހަދާފައި ތިބެނީ ފާ ރުމަތިން އަ ރާ ގޮތަށް އެހެން ވީމަ ހަގީގަތް އިނގިގެން އަދި އިނގޭނީ ވެގެން އުޅޭ ގޮތެއް ، ގޭ އެތެ ރޭ ގަ ހިނގި ކަމެއް ނޭނގި އަދި ހިތަށް އެ ރި އެއްޗެއް ލިޔުން ރަނގަޅެއް ނޫން.\nނޮވެމްބަރު 17, 2020 19:15\nމީހެއްގެ އަތްބެއް ކުރެންދޫ ޕޮލިސް އިންޗާޖު ދަންވަރު ވަގަށް ކޮޓަރިއަށް ވައްދައިފި. މިގޮތް ކިހިނެތް؟؟\nނޮވެމްބަރު 17, 2020 20:51\nކުދިނޭ ރަށުކުދިނޭ މޮޅުކުދިނޭ ދިޔަކަމަށް ވާހަކަހަދަހަދައިގެންނުދައްކާ ޒިނޭއަކީ ގާތްނުވުމައް ެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެމާތްﷲގެވަހީބަސްފުޅުއައިސްފާވާކަމެކެވެ.\nނޮވެމްބަރު 19, 2020 14:22\nތީ އާކަމެއް ނޫން. ދގ.ތިނަދޫ ރަނގަޅު ދެމަފިރިއެއްހެ ދިރިއުޅުން ބަރުބާދު ކޮށްލީވެސް ޕޮލިހެއް. ތިމީހުންގެ ތިކަން ހައްދުން ނެއްޓިއްޖެ\nނޮވެމްބަރު 20, 2020 01:41\nއެހެންނޫންވާނީ އަގީދާގެ ކަންފުޅެއްވެސް ނުހުރޭ , ތަންތަނަށް ޑިއުޓީއަށް ފޮނުވަންވީ އަނބި ދަރިންނާއި ވެސް އެކު.\nނޮވެމްބަރު 21, 2020 14:58\nބިރަކާނުލާ މަޖާކުރުމަށް ފުރުސަތުލިބި އެކަމުގެބޭނުންކުރުން އެކަށީގެންވޭ ނަމަވެސް ވިސްނާލަންވީ މިއީ ކިހާވަރެއްގެ ކަމެއްތޯ އެއީ ކަމުގެބާވަތަށްބަލާއިރު ދީނީ ގޮތުން ހުއްދަނޫން\nކަމެއް ، މީހެއްގެ އަންބަކަށްވުން، މިޒާތުގެކަންތައްހުއްޓުވުމަށް ހުރިފަރާތެއްގެމީހަކަށްވެ ، ﷲ\nގަންދީހުވައެއްކޮށް އެހެންފަރާތްތަކަށް ރީތި ނަމޫނާދައްކަން ހުރިފަރާތެއްކަމުގައިވުންވީމާ،ބިރަކާނުލާ\nމަޖާކުރުމަށް ވިސްނާދެއްވިފަރާތުން ކަމުގެބާވަތަށްބައްލަވާ ނަސޭހަތަް ދރއްވާނެކަމަށް އުއްމީދު\nކުރަން ބިރަކާނުލާމަޖާކުރުމަށް ގޮވާލެއްވިފަރާތުން މިކަންކުރައްވާނެބާ؟ ނޫނީ މިއަމަލުހިންގި\nފަރާތަށް ފިޔަވަޅު އަޅާނެބާ؟ ދެފަރާތުން ރުހިގެންނަމަވެސް އިސްލާމީގައުމެއްގައި އިސްލާމްދީން\nހުއްދަނުކުރާކަމެއްނުކުރެވޭނެބިރަކާނުލާ މަޖާކުރުމަށް ވިސްނާފަރާތުން،ނުވަތަވިސްނާދެއްވާފަރާތުން\nމިކަމަށް ވިސްނެުވުން، ނުވަތަ އެހެންފަރާތްތަކަށް ވިސްނާދެއްވުން އެދެން\nނޮވެމްބަރު 23, 2020 08:28\nތިޔާ މިރަށަން އާމު ކަކކަމެން ޕޮލިހުންބޭނުންގޮތަކަން އުޅެނި އެކކ ކކަކ ކާއި އިދެލާފަ ވަރި ކޮއްލާފަ އަނެ ކަ ކާ އިދެލާފަ އުޅެނީ މިރަށު ކުދިންތިބެނީ އެމީހުންނާހެދި ހެއިބަލިވެފާ


STO in ganna Nipon kula laidhinumuge hidhumai fashaifi\nއެސްޓީއޯއިން ގަންނަ ނިޕޯން ކުލަ ލައިދިނުމުގެ ހިދުމަތް ފަށައިފި\nއެސްޓީއޯއިން ނިޕޯން ކުލަ ގަތުމުން ކުލަ ލައިދިނުމުގެ ހިދުމަތް ފެށުމަށް ބޭއްވި ރަސްމިއްޔާތުގައި، ނިޕޯން ޕެއިންޓް ސިންގަޕޯގެ، ސީނިއަ މެނޭޖަރު ބިޒްނަސް ޑިވެލޮޕްމަންޓް އެންޑް އެކްސްޕޯޓް ހެންރީ އަންގްއެ ހިދުމަތް ފަށަނީ-- ފޮޓޯ: އެސްޓީއޯ\nސްޓޭޓް ޓްރޭޑިން އޯގަނައިޒޭޝަން (އެސްޓީއޯ) އިން ވިއްކާ ނިޕޯން ކުލަ ގަތުމުން، ކުލަ ލައިދިނުމުގެ ހިދުމަތް އެސްޓީއޯއިން ފަށައިފި އެވެ.\nމަގުބޫލު ބްރޭންޑެއްގެ ގޮތުގައި ރާއްޖޭގައި ވިއްކަމުންދާތާ 20 އަހަރަށްވުރެ ގިނަ ދުވަސްވެފައިވާ ނިޕޯން ޕެއިންޓް ގަތުމުން ކުލަ ލައިދިނުމުގެ ހިދުމަތް ފަށައިދިނީ މިއަދު އެކަމަށްޓަކައި ފިޔަވަތީގައި ބޭއްވި ހާއްސަ ރަސްމިއްޔާތެއްގައި، ނިޕޯން ޕެއިންޓް ސިންގަޕޯގެ، ސީނިއަ މެނޭޖަރު ބިޒްނަސް ޑިވެލޮޕްމަންޓް އެންޑް އެކްސްޕޯޓް ހެންރީ އަންގް އެވެ.\nކުލަލުމުގެ ހިދުމަތް އިފްތިތާހު ކުރުމުގެ ގޮތުން ފުރަތަމަ ކުލަ ލައިދީފައިވަނީ ހުޅުމާލޭގައި ހުންނަ ކުޑަކުދިންގެ ހިޔާ، ފިޔަވަތީގަ އެވެ. ފިޔަވައްޗަށް ބޭނުންވާ ކުލަ ދިނުމުގެ އިތުރުން ކުލަ ލައިދެނީވެސް އެސްޓީއޯއިންނެވެ.\nއެސްޓީއޯއިން ނިޕޯން ޕެއިންޓް ގަތުމުން ކުލަ ލައިދިނުމުގެ ހިދުމަތް ފަށާފައިވާއިރު އެ ހިދުމަތާއެކު ފާރުގެ ހާލަތު ދެނެގަތުމާއި "ކަލާ ސްކީމް" އިހްތިޔާރު ކުރުމުގައި ލަފާދިނުންވެސް ހިމެނެ އެވެ. މީގެ އިތުރުން ކުލަލާއިރު އިމާރާތުގެ ތެރޭގައި ހުންނަ ތަކެތި އަދި ފްލޯރިން ކުލައިން ރައްކާތެރިކޮށްދިނުމާއި ކުލަލުމަށްފަހު ފަރުނީޗަރާއި ތަކެތި އަލުން އަތުރައިދިނުން ހިމެނެ ހިމެނޭ ކަމަށް އެސްޓީއޯއިން ވަނީ ބުނެފަ އެވެ.\nމިރަސްމިއްޔާތުގައި ވާހަކަ ދައްކަވަމުން އެސްޓީއޯގެ މީޑިއާ އޮފިޝަލް އަބްދުﷲ މުހައްމަދު ވިދާޅުވީ ކުލަ ލައިދިނުމުގެ ހިދުމަތް މިވަގުތު ކޮމާޝަލް ބޮޑެތި ޕްރޮޖެކްޓްތަކަށް ނުދިން ނަމަވެސް ގޭބިސީތަކަށް ހިދުމަތް ދެމުން ގެންދާނެ ކަމަށެވެ. ކުލަ ލައިދިނުމުގެ އިތުރުން ވެސް އެހެނިހެން ހިދުމަތްތައް ވެސް އެސްޓީއޯއިން ދެމުންގެންދާނެ ކަމަށް އޭނާ ވިދާޅުވި އެވެ.\nއެސްޓީއޯ ހޯމް އިމްޕްރޫވްމަންޓްގެ ލަފަޔާ އެއްގޮތަށް ނިޕޯން ކުލަ ލުމުން 12 މަސްދުވަހުގެ ވޮރަންޓީ ލިބިގެންދާނެ ކަމަށްވެސް އެކުންފުނިން މައުލޫމާތު ދެއެވެ.\nއޮންކޯ ސްޕެކްޓްރާ: މިއަދު އޮތީ ނަރުހުންނަށް\nއެސްޓީއޯއިން މެޑިކަލް ވެއާހައުސްއެއް ގާއިމް ކުރަނީ\nއެސްޓީއޯގެ މިދިޔަ އަހަރުގެ ފައިދާ 400 މިލިއަނުން މައްޗަށް